
BORIS JOHNSON sări uşor de pe banda periferică a trotua- 
rului mobil al nivelului zero și păși pe trotuarul fix. 

Fațada noului Minister al Tutelării, de un alb rece, se înăl- 
ţa sfidătoare în fața sa. Clădirea era separată de trotuarul pe 
care stătea, de o vastă întindere de gazon, ce o înconjura 
complet. 

O mulţime de oameni era deja adunată în fața treptelor de 
la intrarea Ministerului, la baza cărora fusese instalată o mică 
tribună. 

Johnson estimă prezenţa a trei până la patru mii de Su- 
puși; bărbaţi și femei cu priviri placide, aduși de față la acest 
eveniment de către Gardieni. Stăteau acolo şi aşteptau ne- 
mişcaţi, păstrând o tăcere de gheaţă. Ca la toate adunările dic- 
tate de Hegemonie, Supuşii formau o masă inertă de fiinţe, 
nicidecum o mulțime gălăgioasă. Johnson notă că oamenii 
erau înghesuiți întrun areal semicircular, a cărui bază o for- 
ma treptele intrării, iar arcul de cerc, de Gardieni cu alură 
amenințătoare, privind încruntaţi, ca nişte maimuțe bărbie- 
rite îmbrăcate în frac, în uniformele lor de paradă. 

Astfel, toţi cei prezenţi stăteau înghesuiți formând o masă 
compactă, deşi spaţiul de gazon liber era mult mai mare. 

Până aici, toate bune... 

Mergând nonșalant în contradicție totală cu tensiunea ce 
îl stăpânea, afişând o mină dezinvoltă, Johnson trecu de inelul 


Gardienilor de la periferie. Trecu direct pe sub nasul unui Gar- 
dian cu înfățișare de taur și cu privire permanent suspicioasă 
şi duşmănoasă. 

Johnson îl gratulă cu un salut, pentru că era îmbrăcat în 
combinezonul gri al Ministerului Întreținerii, iar o asemenea 
cordialitate era mai mult sau mai puţin așteptată. 

Faţa Gardianului se lăţi într-un surâs veninos și Johnson îi 
întoarse zâmbetul, o grimasă fugară de egală sinceritate. 

Ajutându-se de coate, în timp ce-şi croia drum spre tri- 
buna de la baza treptelor, Johnson remarcă motivul înghesu- 
irii atâtor indivizi, într-un spaţiu atât de restrâns. O echipă 
TV își montase echipamentul pe strada de la nivelul doi, la 
aproape douăzeci de metri înălțime şi conectat printr-o rampă 
direct cu Ministerul. Astfel aveau posibilitatea să filmeze ce- 
remonia inaugurală, direct peste capetele mulțimii, creând 
iluzia unui auditoriu vast și compact, în preajma Ministerului. 

Johnson mormăi pentru sine, în timp ce se străduia să 
păstreze o atitudine neutră, cât mai degajată și amabilă. Era o 
realizare tipică Hegemoniei. Pe măsură ce observa elemente 
noi, își dădea seama că întreg scenariul fusese aranjat în be- 
neficiul cameramanilor ce urmau să transmită în direct cu- 
vântarea lui Khustov, spre toate domurile de pe Marte şi mai 
târziu, prin duplicate ale înregistrării, în întreaga Hegemonie. 

Totul era vădit să șocheze: uniforme de gală în albastru, 
negru şi auriu, purtate de Gardieni; iluzia unei vaste audien- 
te; pereţii semeţi, fără ferestre, ai noului Minister - un fundal 
majestuos pentru podiumul cu tribuna vorbitorului; Drapelul 
uriaş al Hegemoniei - nouă cercuri concentrice aurii pe un 
fundal albastru - mișcându-se ușor în adierea vântului. Adie- 
rea vântului?! 

Johnson se abținu cu greu să nu izbucnească în râs. De 
vreme ce fiecare moleculă de aer din fiecare dom era artifici- 
al produsă şi reciclată cu atenţie de sistemul ecoautonom, nu 
exista nici o adiere pe Marte capabilă să miște acel drapel. 
Mai mult ca sigur era montată o ventilaţie ca să creeze acea 
iluzie. 

Într-un fel acesta era amănuntul final al perfecțiunii. În 
concordanţă cu scenariul - o cuvântare pompoasă pentru 
inaugurarea Ministerului Tutelării de pe Marte ţinută de în- 
suşi Coordonatorul Hegemonic, în persoană. 


Dar ce nu ştiau ei, gândi Johnson în timp ce își băga mâna 
în buzunarul combinezonului simțind sub braţ ţeava lase- 
armei, era faptul că Liga Democratică, introdusese şi ea o 
mică schimbare în marele scenariu. Oricum, va fi un specta- 
col interesant, chiar dacă neplanificat de Consiliul Hegemonic 
al planetei. În schimb, fiecare individ de pe Marte (evident nu 
vor transmite înregistrarea şi pe alte planete) va fi prezent la 
asasinarea în direct, a însuși Coordonatorului Hegemonic, 
Vladimir Khustov. 

După asta, Liga Democratică ar trebui să fie luată în seri- 
os. Khustov ar fi mort, iar Hegemonia nu va putea șterge din 
memoria martorilor oculari de pe Marte, pur și simplu ne- 
gând, că acest eveniment nu s-a petrecut. Aceasta era manie- 
ra Consiliului, însă de data aceasta vor rămâne neputincioşi. 

Johnson pipăi conținutul buzunarului stâng: o bombă-me- 
sager, un mic ovoid conţinând un mesaj înregistrat, care va 
anunța asasinarea lui Khustov de Ligă. După atentat, îi va da 
drumul să zboare deasupra mulțimii, cu micuţele ei rotoare, 
transmițând vestea, nu numai Supușilor prezenţi în carne şi 
oase, dar şi pentru milioanele de receptoare de pe Marte. Fie- 
care Supus va şti cine l-a asasinat pe Coordonator! 

Liga era atât de mică, atât de neînsemnată, un fir de praf 
împotriva unei asemenea tiranii impuse de Hegemonie - o ti- 
ranie ce controla nu numai planetele şi sateliții Sistemului 
Solar, dar și întreaga mass media. Era practic imposibil să 
faci cunoscută activitatea Ligii, măcar unui procent infim din 
populațiile Hegemoniei. Era nevoie de ceva mai mult decât să 
stai și să faci planuri. Era nevoie de mult noroc. 

Unul era că Hegemonia hotărâse să televizeze ceremonia. 
lar altul, şi mai mare, că Arkady Solkowni se alăturase Ligii din 
proprie inițiativă. 

Johnson îşi întinse gâtul deasupra mulțimii şi-i observă pe 
Gardienii de la periferia adunării. Indivizi foarte înalţi, toți pe 
acelaşi calapod, toţi încruntaţi și suspicioşi, cu lasearmele la 
vedere şi cu priviri ce străpungeau până în interiorul stoma- 
cului. Interesant era faptul că aceleași priviri neîncrezătoare 
şi le aruncau și între ei! Această eternă suspiciune era do- 
bândită printr-o paranoia întreținută încă din tinereţe şi 
condiţionată continuu. Gardienii erau indivizi aleși cu multă 
atenţie. Era necesar un substrat familial „sănătos”, un profil 


psihologic adecvat, dosarele pregătirii intelectuale erau mi- 
nuțios studiate, iar codul genetic era la fel de riguros ales. 
După ce toate aceste cerinţe erau îndeplinite, urma o săptă- 
mână de interogatorii, în stare de semiconștientă, în urma 
injectării unei game variate de psihodroguri. 

Era absolut imposibil pentru agenții Ligii să se infiltreze 
în rândurile Gardienilor. Nici cel mai înfocat fanatism, nici 
cea mai perfectă îndemânare, nimic nu putea ajuta. 

Norocul doar! 

Și dacă nici un agent al Ligii nu se putea infiltra în rându- 
rile Gardienilor, nu era totuși imposibil ca un Gardian să de- 
vină membru al Ligii. Era exact ce făcuse Arkady Solkowni. 
lar acest Solkowni nu era un Gardian oarecare, era membru 
al gărzii personale a lui Khustov! 

Da, norocul era singurul factor ce nu putea fi controlat de 
Hegemonie. Exista astfel o compensație. Gardienii păreau să 
reprezinte veriga slabă a tiraniei de fier hegemonice, iar Con- 
siliul era de multă vreme conştient de acest lucru. Nepăsarea 
şi apatia erau stările de spirit necesare pentru a controla o 
populaţie, iar Supușii deveneau pe zi ce trece ființe perfect 
vegetative. Admiterea lor în organizația paramilitară de su- 
praveghere era inadmisibilă. Gardienii trebuiau să fie ener- 
gici, oameni fără scrupule, cu simţ de inițiativă personală și 
să gândească. Cu alte cuvinte trebuiau să fie periculoși. 

Dar singurul lucru care nu putea fi tolerat de Hegemonie 
era o elită excelent înarmată de indivizi care gândesc şi au 
spirit de inițiativă, o Gardă Pretoriană. 

Parcă unul din vechii filozofi, Platon sau Toynbee sau 
Markowitz gândea Johnson, a emis vechiul paradox: „Cine va 
păzi paznicii”? 

Involuntar, Johnson zâmbi strâmb. Oricare filozof ar fi 
fost, cu siguranţă nu trăise în vremurile Hegemoniei. Hege- 
monia avea răspunsul... 

Răspunsul era frica. Gardienii se păzeau între ei. Demenţa 
admirabil inițiată și menţinută instituționalizat. Ei erau condi- 
ționaţi să ucidă orice ființă omenească cu excepția Consilie- 
rilor. Între ei se priveau cu o suspiciune mult mai înverșuna- 
tă, decât îi priveau pe inofensivii Supuși. Erau deliberat an- 
trenați să apese pe trăgaci lipsiți de orice sentiment - după 
cum suna un preambul al Constituţiei Hegemonice Revizuite: 


„Este preferabilă moartea unui milion de Supuși, rămânerii 
nepedepsite a unui singur Act Nepermis.” Gardienii aduceau 
mai puţin cu o armată și mai mult cu o haită de câini inteli- 
genţi și bine dresați în scopuri malefic direcționate. Ucideau 
orice ființă li s-ar fi părut suspectă, inclusiv pe camarazii lor, 
fără milă. 

Paradoxal, această teroare colectivă l-a făcut pe unul din- 
tre ei, Solkowni, să se îndoiască de sănătatea mintală a între- 
gului Consiliu Hegemonic şi să-şi transfere loialitatea Ligii 
Democratice. Nu a trebuit mult timp ca Solkowni „câinele fă- 
ră stăpân” să-şi ofere serviciile unor „stăpâni fără câini”. 

„Fără nici o îndoială”, gândi Johnson, „nici un Gardian nu 
putea să-l ucidă pe Khustov. Ceilalți Gardieni l-ar fi sfâșiat 
într-o secundă la primul gest necugetat.” 

Numai dacă... 

Johnson studie fețele lipsite de personalitate ale Supuși- 
lor prezenţi acolo, înghesuiți împrejurul lui. Teama, prospe- 
ritatea şi controlul minuţios erau factorii prin care Hegemo- 
nia îi transformase pe Supuși, într-o turmă bine hrănită, bine 
adăpostită şi bine distrată. În afară de libertate, nu se puteau 
plânge de absolut nimic, iar înțelesul acestui cuvânt devenise 
deja obscur. 

Patru mii de Supuși ai Hegemoniei - o turmă umană, total 
inofensivă. Dar în această cireadă apatică erau ascunşi zece 
agenți înarmați ai Ligii - zece ucigași. 

Fără ajutor, cei zece agenți nu puteau să-l ucidă pe Khustov. 
Printre multe alte cerinţe, Gardienii trebuiau să aibă o statu- 
ră impresionantă, toți peste 1,90 m. Khustov urma să fie în- 
conjurat de Gardieni, care la cel mai mic pericol, l-ar fi pro- 
tejat cu propriile trupuri. 

Agenţii Ligii nu-l puteau ucide pe Khustov. Solkowni nu-l 
putea ucide pe Khustov. Supușii nici nu gândeau la asemenea 
faptă. 

Dar toți factorii împreună... 

A fost o mişcare în fața intrării. Opt Gardieni masivi, în 
uniforme strălucitoare, au ieşit din clădire - garda de corp a 
lui Khustov. Cel blond, ultimul din dreapta, trebuia să fie 
Arkady Solkowni. 

Boris Johnson își consultă ceasul. Transmisia televizată 
urma să înceapă o dată cu apariţia lui Khustov. 

Deodată trompetele au răsunat asurzitor, evident o înre- 
gistrare, iar Vladimir Khustov, Coordonatorul Hegemoniei a 
apărut în capul scărilor, vizibil cu greutate, mascat de pieptu- 
rile gigantice ale Gardienilor. 

Khustov cobora încet, treaptă de treaptă, în continuare 
mascat de gardieni, în timp ce acordurile din „Nouă Planete 
pentru Eternitate” - imnul oficial al Hegemoniei, umplea aerul. 

Johnson nu-l văzuse niciodată în carne şi oase pe Khustov, 
cu toate că imaginea sa televizată era îndeajuns de bi- 
ne-cunoscută. Deși Johnson n-ar fi recunoscut, exista o curi- 
oasă asemănare între el şi Coordonator, o asemănare umbri- 
tă de diferenţa de cincizeci de ani dintre ei. Amândoi aveau 
părul lung şi negru și dacă părul natural al lui Khustov era 
mai puțin prezent acum, la cei 80 de ani pe care-i număra, 
asupra acestui amănunt se lucrase cu deosebită atenţie și 
fineţe. Johnson avea corpul unui atlet; Khustov semăna cu un 
boxer pensionat - grăsimea luase locul mușchilor inactivi. 
Ambii bărbaţi aveau ochi cenușii şi dacă ai lui Boris Johnson 
semănau cu mercurul și ai lui Khustov cu oţelul - amândoi 
aveau în privire o flacără vie, lucru nu tocmai întâlnit la Su- 
puși Hegemoniei. 

Khustov și Gardienii ajunseră la capătul inferior al trep- 
telor. Coordonatorul se aşeză în spatele tribunei. În timp ce 
răsunau ultimele acorduri ale imnului Hegemoniei patru Gar- 
dieni se urcară pe o mică platformă ce ieşi de la baza tribu- 
nei, în ideea de a-l proteja pe Coordonator de mulțime, prin 
însăși prezenţa lor acolo. Ceilalți patru Gardieni se împărțiră 
în două perechi, fiecare în stânga și la dreapta Coordonato- 
rului, un pas înapoi lateral. 

Solkowni era primul din spatele lui, în dreapta. Alt mare 
noroc. 

Muzica se oprise. 

„Supuşi ai Hegemoniei”... Începu Khustov în engleză. Deşi 
purta nume slav (strămoşii lui erau pe jumătate americani) 
Khustov stăpânea la fel de bine ambele limbi oficiale, rusa şi 
engleza. De vreme ce Marte era locuit în majoritate de ame- 
ricani, a ales să vorbească în engleză, după cum fericit anti- 
cipase şi Johnson. 

Era foarte important ca toţi agenţii să tragă în același 
timp, sau într-un interval cât mai scurt posibil. Deoarece erau 


împrăștiați în mulțime, nu exista nici o modalitate ca Johnson 
să lanseze un semnal sigur. Astfel stabiliră că vor trage exact 
în clipa în care Khustov va rosti, întâia dată, cuvântul „Tute- 
lării” - deoarece cuvântarea sa era tocmai în cinstea inaugu- 
rării noului Minister al Tutelării, iar Khustov vorbind în en- 
gleză, era inevitabil, mai devreme sau mai târziu, să nu ros- 
tească această parolă. 

Johnson apăsă cotul pe lasearma din buzunarul interior. 
Acest atentat era primul pas real pe calea distrugerii Hege- 
moniei şi restaurării Democraţiei. Moartea fizică a lui Khustov 
aproape nu conta - Jack Torrence, Vice-Coordonatorul va 
înșfăca puterea - dar faptul că Liga Democratică se dovedea 
capabilă să ucidă un Coordonator, tocmai acesta era efectul 
scontat, de a fi recunoscută drept o forță de temut, la capătul 
a zece ani de eforturi sterile, întâlniri conspirative riscante, 
propagandă orală şi sabotaje minore. 

—...Şi astfel o nouă cărămidă este pusă astăzi la construi- 
rea noului edificiu al Ordinii, Khustov tuși scurt, un nou ob- 
stacol în calea haosului, dezordinii, în fața foametei, nemulțu- 
mirii şi nefericirii, pe care asemenea conflicte sociale le pot 
iniția. Da, Supuşi ai Hegemoniei, această nouă clădire va reuşi 
să asigure Ministerului Tutelării Marțian o excepţională... 

Tutelării! 

Johnson își scoase lasearma. O armă compactă cu mâne- 
rul de ebonită de 12 centimetri ce se continua cu încărcătorul 
translucid ce înmagazina încărcătura standard de cincizeci 
de electrocristale, fiecare deținând energia, ce se transforma 
la activarea trăgaciului într-un teribil fulger de lumină coe- 
rentă. Arma era greu de confundat. În dreapta lui Johnson o 
femeie grasă trase un ţipat. Bărbatul care o însoțea, încercă 
disperat să o tragă cât mai departe de Johnson. Într-o secun- 
dă, toţi din jurul său, încercau înfricoșaţi să fugă din calea 
„nebunului”. 

Dar nu reușeau să fugă nicăieri, mai ales acum, când alți 
zece „nebuni” înarmaţi erau epicentrele unor noi valuri de 
panică, iar Supușii se îmbrânceau unii pe alți nereuşind decât 
să producă o agitaţie și mai mare. 

Johnson își îndreptă arma spre Gardienii din spate, cei de 
pe semicerc, și trase. Un fascicol orbitor fulgeră pe țeavă în 

timp ce electrocristalul din încărcător își eliberă energia şi se 
prefăcu în nimic. 

Raza nimeri umărul unui Gardian care urlă și trase in- 
stantaneu în direcția generală a lui Johnson. Un Supus fu lovit 
şi începu să ţipe. Ca la un semnal, zeci, sute de oameni înce- 
pură să ţipe înnebuniţi. 

Imediat după ce trase, Boris Johnson începu să împingă 
mulțimea şi să-şi croiască drum spre trepte. Trase din nou, 
de data asta spre podium. Garda lui Khustov deja se strânse 
în jurul lui. În spatele lor Coordonatorul devenise imposibil 
de localizat. Tirul lui Johnson lovi acum treptele de plasto- 
marmură de lângă tribună transformând zona impactului cu 
materialul sintetic, într-o vâscozitate urât mirositoare, care 
începu să se scurgă lent. În timp ce-şi trăgea respiraţia în- 
cercând să localizeze noi ţinte, Johnson observă că oamenii 
lui își făceau datoria. Unul țintise drapelul și rămășițele car- 
bonizate coborau fâlfâind sumbru deasupra tribunei. În timp 
ce privea, un nou fulger reteză catargul la bază. Acesta vibră 
o clipă, apoi se prăbuși peste podium, ratându-l de puţin pe 
Coordonator. 

Disperarea mulțimii atinsese apogeul. Nişte indivizi se în- 
vârteau în cerc împingând nebunește, lovind cu pumnii şi 
urlând. Alţii încercau să formeze grupuri compacte şi să for- 
teze drumul spre margine, dar Gardienii de acolo trăgeau în 
plin şi îi azvârleau înapoi, ajutaţi și de acei indivizi complet 
debusolaţi. Mulțimea semăna cu o hoardă de animale dezlăn- 
țuite ce se învârte pe loc în fața unui foc din prerie. Johnson 
ținti cu multă atenţie pe unul din Gardienii de lângă Khustov. 
Era desigur esențial ca unul dintre teroriști să-l rănească pe 
Solkowni din „greșeală”. 

Atmosfera era înţesată de fum, sfâşiată de răcnete, miro- 
sea a carne arsă, metal încins, plastic topit. Gardienii de pe 
margine nu reușeau să facă nimic concret. Agenţii Ligii erau 
bine disimulaţi în mulțimea dezlănţuită. Dar asta nu-i oprea 
pe Gardieni să procedeze cum fuseseră învăţaţi. Trăgeau în 
direcția unde li se părea că se află inamicul, total indiferenți 
la măcelul unor oameni nevinovaţi. Erau ca niște câini într-o 
poiată; ei urmăreau vulpoiul şi nu conta câţi pui pe care ar fi 
trebuit să-i protejeze piereau în această vânătoare. 


Trei raze, într-o succesiune rapidă, lansate spre aceeași 
zonă periferică a Gardienilor, au avut ca efect doborârea a 
doi dintre ei. Ceilalţi au răspuns cu un foc concentrat asupra 
unei zone restrânse de unde li se păruse că veniseră lovituri- 
le. Un mârâit de furie izbucni din piepturile Supușilor în clipa 
în care realizară că Gardienii profitau de această ocazie să 
ucidă din sadism. 

Totul conform planului, gândi Johnson... În curând chiar şi 
garda personală a lui Khustov se va îmbăta cu mirosul sân- 
gelui şi vor trage, alegându-şi ţinte din mulțime, devenind 
neatențţi la Solkowni. 

Acum! 

— Să fugim! Să fugim! Să ieşim! urlă Johnson. Spre stradă! 
Spre stradă! 

Exact cum fusese plănuit, ceilalți agenţi reluară îndemnul 
făcându-i cu ușurință pe Supușii debusolaţi să preia refrenul 
şi să se execute întocmai. 

— Pe acolo, tună Johnson îmbrâncind un om din faţa lui. 
Uite acolo o breșă! Pe acolo! Să fugim! 

Întocmai unui val, întreaga masă de oameni îngroziţi s-a 
grăbit să se îndrepte într-acolo, direct spre armele Gardieni- 
lor, care le blocau trecerea spre stradă. Apaticii Supuși se 
transformaseră într-o hoardă cu o energie neobișnuită, pe ca- 
re numai frica o putea naşte. 

Dar nu frica, ci setea de sânge, scăpăra în ochii arcului de 
Gardieni ce se regrupa împotriva şarjei nebunești a Supuşi- 
lor. Erau sălbatici împotriva altor sălbatici, însă armele erau 
în mâinile sălbaticilor în uniforme. Trăgeau circular, fără mi- 
lă. Laserele izbiră ca un zid de foc pe inconştienţii temerari, 
care au fost măcelăriți într-o clipă. Brusc înaintarea se opri. 
Panica crescu și toată mulțimea, se răsuci să fugă orbește 
direct spre Minister, acolo unde garda personală a Coordo- 
natorului îi aștepta cu ochii injectaţi de furie și surescitare. 

„Acum e timpul”, gândi Johnson. 

Garda lui Khustov începu să tragă în mulțime cu privirile 
ațintite necruţător asupra victimelor. Khustov stătea ghemuit pe 
vine în spatele lor, încrezător la gândul ca Supușii neînarmaţi 
nu vor reuși niciodată să străpungă zidul uman ce-l proteja. 

Șapte Gardieni trăgeau fără milă în oamenii din față dar și 
presiunea asaltului începu să scadă după ce primii atacatori 
se transformară în torţe şi apoi în scrum... 

Dar al optulea Gardian se roti brusc și îndreptă laserarma 
spre capul Coordonatorului. Ceilalți Gardieni erau mult prea 
absorbiți de măcel ca să observe ce se întâmplă în spatele lor. 

Planul izbutise perfect, încă o clipă şi... 

Dar în timp ce Johnson privea cu sufletul la gură, aștep- 
tând finalul, corpul lui Solkowni fu lovit de cel puţin cinci 
lasere aproape simultan, înainte ca el să tragă. Privi în sus şi 
se prefăcu în așchii fumegânde, prăvălindu-se la picioarele 
lui Khustov. 

Ce naiba se întâmplă?! se înfurie Johnson, prea uimit încă 
să realizeze dezastrul. Și totuși era crudul adevăr... Privi în 
sus spre strada de la nivelul doi, unde șase indivizi îi îm- 
brânceau pe cameramanii siderați, trecând în fugă spre trotu- 
arul rulant... 

Khustov urlă și cei şapte Gardieni se întoarseră, privind 
stupefiaţi la bucăţile de carne fumegândă de la picioarele lor. 

— Urcaţi treptele, cretinilor! mugi Khustov livid de furie 
şi teamă. La adăpostul Gardienilor, Coordonatorul Hegemo- 
niei urca treptele cu spatele. 

Cei șase fugari de la nivelul doi ajunseră la trotuarul mo- 
bil în momentul în care Khustov tocmai intră în clădirea Mi- 
nisterului. Chiar înainte să sară pe trotuarul care l-ar fi trans- 
portat spre o zonă relativ mai sigură, ultimul dintre ei aruncă 
în jos un obiect discoidal, argintiu. 

O bombă, gândi Johnson instantaneu. 

Apoi văzu micuţele rotoare ce mențineau discul în aer, 
deasupra mulțimii. Era într-adevăr o bombă-mesager. Dar 
bombele-mesager erau folosite doar de Liga Democratică. De 
Ligă şi de... 

— Viaţa Coordonatorului Khustov, izbucni mesajul înre- 
gistrat, a fost salvată, grație Frăției Asasinilor! 


„Într-un loc unde nu există trecut, prezen- 
tului nu îi poţi ascunde viitorul.” 


GREGOR MARCOWITZ, 
Haosul şi Cultura 

BORIS JOHNSON îşi aruncă lasearma în mulțime, - jumă- 
tate dezgustat, - jumătate din precauţie - Khustov scăpase 
neatins, iar acum arma l-ar fi deconspirat drept unul dintre 
atentatori. Se părea că și ceilalți agenţi procedaseră la fel, de- 
oarece Gardienii erau singurii care mai trăgeau. Peste câteva 
clipe însă şi ei încetară focul, realizând că lucrurile erau deja 
terminate. 

Gardienii își regrupau rândurile, forțând mulţimea să se 
apropie de treptele Ministerului. Păreau că așteaptă ceva sau 
pe cineva... 

Frăția asasinilor! gândea Johnson cu un amarnic senti- 
ment de furie și ciudă, în timp ce îşi căuta actele de identitate 
falsificate. De ce? Ce i-a determinat să-l salveze pe Khustov?! 

Și totuși ştia cineva ceva adevărat despre Frăţie? Despre 
Frăția Asasinilor se presupunea că a fost înființată încă de 
acum trei sute de ani, pe vremea când Uniunea Atlantică, do- 
minată de americani, se unise cu Marea Uniune Slavă, for- 
mând Hegemonia Sol. 

La început, Frăția se constitui într-un fel de mișcare de 
rezistență. Au asasinat trei din primii șapte Coordonatori ai 
Hegemoniei şi cinci din vreo douăzeci de Consilieri. Au plasat 
bomba nucleară care a distrus Port Gagarin. 

Dar după zece ani, acțiunile Frăției au devenit de neînţe- 
les. Au salvat colonia de pe Umbriel când un meteorit vaga- 
bond a găurit domul, pentru ca apoi să-și revizuiască părerile 
şi să distrugă domul de pe Ceres, ucigând întreaga populaţie 
a singurului asteroid locuit. Ucideau fără discernământ şi 
Supuși și oficialități Hegemonice și Gardieni. Nu exista un 
model logic, parcă ar fi fost continuatorii unui cult arhaic din 

Mileniul Religiei, o anume dogmă superstițioasă, fără de în- 
țeles pentru neinițiați. 

Şi acum fără o motivaţie logică, l-au salvat pe Khustov. 

Un aerocar ateriză în spatele cercului de Gardieni şi di- 
năuntru ieşi un individ îmbrăcat în ținuta verde pe care Gar- 
dienii o purtau în mod normal. Însă nu era tipul Gardianului 
gigant cu privirea veşnic încruntată. Era scund, subțire și 
ochii lui albaștri aveau o căutătură pierdută, greu de definit. 

Johnson păli, pentru că de acest fapt se temuse cel mai 
mult. Au chemat un Edetic. 

Johnson avea asupra lui două seturi de cărți de identitate 
falsificate. Unul era pe numele Samuel Sklar, un negustor ca- 
re avea permis de trecere Pământ-Phobos, tur retur. Oficial, 
Sklar nu avea ce căuta pe Marte. Johnson era „Vassily Tho- 
mas” lucrător la întreţinere de pe lângă Ministerul Tutelării. 
Dacă prezenţa lui pe Marte era descoperită, Gardienii ar fi 
căutat un anume „Thomas”, iar dacă reușea să ajungă înapoi 
pe Phobos, Johnson ar fi devenit „Sklar” - individ care nu 
călcase niciodată pe Marte. 

Dar acum toate aceste precauţii erau spulberate. 

Pentru că fragilul Gardian care tocmai sosise era un Edetic, 
un om cu o extraordinară proprietate: nu uita nimic. Avea în 
memorie descrierea completă a tuturor inamicilor Hegemo- 
niei şi nici un agent, indiferent de perfecțiunea falselor cărți 
de identitate - nu putea păcăli memoria fotografică a Ede- 
ticului. 

lar Boris Johnson, șeful Ligii Democratice era Inamicul 
Hegemonic numărul unu. 

Acum Johnson observă manevra Gardienilor. Încet şi me- 
todic îl puneau pe fiecare Supus în parte să treacă prin fața 
privirii fixe a Edeticului. În ritmul acesta ar fi fost nevoie de o 
zi întreagă până să treacă și ultimul om, dar Gardienii nu se 
grăbeau, nici nu ar fi avut vreun motiv anume și pentru că 
nimeni nu se putea sustrage, Gardienii erau siguri că vor 
descoperi toţi atentatorii din mulțime. 

Johnson ştia că nu are cum să treacă de Edetic. 

Dar poate... Lui Johnson îi veni să zâmbească în ciuda 
gândurilor sale negre. Unde era locul cel mai sigur, în care 
Gardienii nu ar fi răscolit după un agent? Exact în comanda- 
mentul lor. Şi acesta era Ministerul Tutelării. Noul Gardian 


Total de pe Marte - computerul central pentru întreaga pla- 
netă era ascuns undeva în subsolurile Ministerului, însă res- 
tul clădirii servea drept comandament Gardienilor de pe Mar- 
te. Dacă reușea să urce treptele și apoi să pătrundă în clădi- 
re... Ei, nici înăuntru nu era scăpat de probleme, dar cel puțin 
scapă de Edetic. 

Ajutându-se de coate și de genunchi, Johnson îşi forță îna- 
intarea până la podiumul de la baza treptelor. Luându-și un 
aer acru, ca un vechi lucrător al întreţinerii, care din timpuri 
imemoriale se ocupă de astfel de lucruri, se aplecă să exa- 
mineze expert metalul ars şi plastomarmura topită de la baza 
tribunei. 

Un Gardian curios îşi făcu aparția și Johnson începu să 
înjure şi să murmure ca pentru sine. „Rahatul ăsta se întă- 
reşte! Ce porcărie nenorocită. Îţi ia cinci ore ca să...” 

— Ce naiba faci acolo? lătră Gardianul împungându-l cu 
țeava lasearmei. 

— Ce fac? Ce întrebare tâmpită! Sau poate crezi că pot 
curăța porcăria asta cu mâinile goale?! Priveşte. A început să 
se întărească, omule. Trebuie o torță să tai și o termică să 
reformez plastomarmura. Îmi ia cel puţin o jumătate de zi! 

— Mda da, voi ăștia smuciţii de la întreţinere, mormăi 
Gardianul. Și acum, ce stai aici ca un prost? Apucă-te de treabă! 

— Ți-am mai spus, scheună Johnson. Îmi trebuie o torţă şi 
o termică. Altfel ce vrei să fac? 

— Şi atunci ce mai aştepţi să le aduci? se înfurie Gardianul. 

— Se pare că prietenarii tăi nu lasă pe nimeni să se apro- 
pie de clădire, se hlizi triumfător Johnson. 

Gardianul dădea din cap înţelegător. 

— Sărmanii de voi vă spetiți cu munca şi nu scăpațţi nici 
un prilej ca să trageţi niţel chiulul, spuse el. Și acum marș 
până la Minister şi adu-ţi sculele şi asta imediat, ai auzit?! 

— Nu te enerva, tresări Johnson. Gata, am plecat, am ple- 
cat... 

Urcă rapid treptele sub privirea glacială a Gardianului și 
pătrunse în clădire pe intrarea de serviciu, o mică ușă din 
stânga intrării principale. 

Imediat cum pătrunse în clădire, Johnson oftă de ușurare, 
avea acum ocazia să arunce un ochi și prin această clădire in- 
terzisă. Coridoarele de aici, ca de altfel şi a celor din oricare 

altă clădire publică, erau pline de Tuburi şi Ochi. Lumea vor- 
bea că era destul să priveşti puţin încruntat ca să fii con- 
damnat la o moarte instantanee. 

Uşa de serviciu se deschidea direct în culoarul central. 
Clădirea era de puțin timp inaugurată oficial, iar culoarul era 
aproape pustiu cu excepţia câtorva Gardieni nepăsători care 
erau obișnuiți să ignore personalul de la întreţinere. 

Drumul spre salvare era simplu: aproximativ patruzeci de 
metri de-a lungul culoarului până la peretele lifturilor, apoi 
va lua un lift până la etajul trei şi în final va părăsi clădirea 
prin ieşirea de la strada nivelului doi. Odată pășit pe trotua- 
rul rulant de acolo, Johnson știa că în câteva minute, va in- 
terpune o distanță convenabilă între el și posibilii urmăritori. 
Cu siguranță puţinii Gardieni din zonă nu vor lua la întrebări 
un neînsemnat lucrător la întreţinere... 

Și totuşi palmele lui Johnson erau transpirate de frică 
când se hotărî să străbată culoarul - nu erau decât zece pași 
până urma să treacă prin fața primului Ochi. Ochiul era o 
aparatură dezolant de simplă - nimic altceva decât obiectivul 
unei camere de luat vederi și un minuscul microfon, ambele 
așezate pe o consolă montată în perete. Camera și microfonul 
erau în legătură directă cu Gardianul Total, marele computer 
care aplica Justiţia pe Marte. Prima Directivă programată în 
Gardianul Total era: „Orice lucru Nepermis este interzis”. Ce 
însemna asta practic era materializat printr-o lungă listă a 
Codului Hegemonic care arăta ce anume are voie să facă un 
supus, într-o anumită zonă - așa-numitele Acţiuni Permise. 
Orice altceva ce nu se potrivea cu respectiva listă programată 
în Gardianul Total era sancționat drept o Acțiune Nepermi- 
să- era o crimă. Toate crimele erau pedepsite cu moartea. 
Sentința și execuţia erau simultane și instantanee. 

Dedesubtul Ochiului era ancorat un mic cilindru de 
plumb - „Tubul” - care era sigilat cu un capac. În el exista un 
izotop radioactiv mortal. Tubul era de asemenea conectat la 
cel mai apropiat terminal al Gardianului Total. 

Astfel, actul justiţiei fu redus de Hegemonie la un simplu 
act reflex. Ochiul transmitea continuu informaţia audiovizu- 
ală spre Gardianul Total, iar acesta compara tot timpul infor- 
maţia cu lista Acţiunilor Permise. Se zvonea că orice, acțiune, 
indiferent cât ar fi părut de inocentă, dacă se dovedea a fi 


Nepermisă, făcea să sară capacul Tubului şi zona era umplută 
de radiații mortale. Timpul de răspuns al sistemului era sub 
două secunde. Dacă era adevărat că el, Gardianul Total, ar fi 
ucis un om ce încălca fără să vrea Codul Hegemonic și dacă un 
asemenea program putea fi inserat unui computer, Johnson 
nu știa şi nici nu dorea să afle. Dar ştia cu siguranță că mulţi Su- 
puși au pierit în circumstanţe ce păreau absolut nevinovate... 

Johnson depăşi primul Ochi și notă în treacăt că era încă 
în viață. Dacă ceea ce se spunea despre Tuburi și Ochi era 
adevărat, devenea foarte uşor să faci o greşeală fatală - o pri- 
vire speriată, poate un echipament necorespunzător sau pă- 
trunderea într-o zonă nepermisă. Porcăria cea mare consta în 
faptul că acțiunile care ar fi făcut capacul Tubului să rămânâ 
la locul lui, erau finite, în timp ce acțiunile care l-ar fi făcut să 
sară erau practic nelimitate. lar dacă Hegemonia mințea des- 
pre Gardianul Total, era chiar mai rău, pentru că erai con- 
damnat la moarte fără nici un motiv. 

Tuburile şi Ochii erau montați la intervale de zece paşi, 
lucru ce însemna că mai avea încă cinci de trecut înainte să 
ajungă la lifturi. De unul trecuse, acum de altul, cu un aer de 
totală indiferență pe care îl spera cât mai puțin exagerat - 
pentru că însăşi încercarea de a păcăli un Ochi se constituia 
într-un Act Nepermis! 

Tuburile și Ochii existau practic în toate clădirile publice 
din Hegemonie, în magazine, în teatre şi bineînţeles în clădi- 
rile guvernamentale. Exista zvonul că Consiliul era pe cale să 
instaleze aceste sisteme și în locuinţele personale, căci cele 
amplasate în spaţiile largi dădeau totuși posibilitatea „crimi- 
nalilor” să scape fugind - dacă aveau cum și unde. Dacă zvo- 
nul se adeverea însemna sfârșitul și ultimului dram de inti- 
mitate la care un Supus ar fi putut aspira... 

Johnson trecu şi de al treilea Ochi... al patrulea.. Acum 
exista un singur Ochi între el şi lifturi. Era amplasat exact 
deasupra celor trei uși ale lifturilor, aparent pentru a supra- 
veghea folosirea lor numai de personalul autorizat. Acum 
urma partea cea mai grea... 

În timp ce se apropia de uşa deschisă a liftului din mijloc, 
Johnson scoase o cârpă din buzunarul combinezonului. Flu- 
ierând degajat, începu să şteargă placa nichelată a comenzilor. 

Apoi cu cârpa încă în mână, păşi degajat înăuntru și începu 
rapid să şteargă mânerul uşii interioare. 

„Încă trăiesc”, gândi el triumfător. Merge! 

Și apoi când aproape era gata să apese butonul pentru 
etajul trei privi întâmplător în sus şi inima îi îngheţă. 

Exista un Tub şi un Ochi pe tavanul liftului! 

Trebuie să existe o modalitate să... E riscant, gândi el, dar 
nu am încotro. 

Termină de lustruit mânerul și începu să șteargă placa in- 
terioară a comenzilor pentru etaje. În timp ce trecea cârpa 
peste butoane, apăsă pe „3"cu degetul, prin cârpă. 

În timp ce uşile se închideau și liftul începu să urce. Joh- 
nson sări înapoi surprins, derută pe care o spera cât mai na- 
turală. Apoi mormăi ceva de circumstanţă și continua cu lus- 
truitul. Avea impresia că liftul acesta nu se va mai opri nicio- 
dată... 

Ochiul fusese păcălit. Capacul Tubului nu sări! 

În sfârşit, liftul se opri şi uşile se deschiseră. Johnson dă- 
du un retuș final butoanelor și păși afară cât mai natural. 

În timp ce mergea pe coridorul ce ducea la ieşirea spre 
strada nivelului doi, îşi permise un oftat de ușurare. A reușit! 
Partea cea mai grea s-a terminat. Se părea că nici Gardianul 
Total nu acordă nici o atenţie neînsemnaților lucrători ai în- 
treținerii. 

După traversarea unui coridor ce părea să nu mai aibă un 
sfârşit şi după ce trecu prin fața a, ceea ce i se păreau lui a fi, 
milioane de Ochi, Johnson ieși în final în afara Ministerului pe 
mica pasarelă care unea strada cu clădirea. Dacă ajungea pe 
stradă fără să fie remarcat, avea de gând s-o şteargă rapid, 
sărind peste benzile de acceleraţie ale trotuarului până la 
banda centrală express, care l-ar fi îndepărtat în viteză, pro- 
tejat în mulțimea de Supuși... 

Johnson pășea țeapăn, dar fără grabă pe pasarelă, încă 
puţin şi... 

— Hei, tu! tună o voce de undeva de jos, de la nivelul infe- 
rior. 

Johnson privi în jos. Era un Gardian. 

— Tu de colo, strigă Gardianul. Înapoi în clădire. Nimeni 
nu părăseşte încă zona! 


Johnson făcu câțiva paşi înapoi spre Minister, încercând 
să meargă pe mijlocul pasarelei, lucru ce l-ar fi protejat dacă 
cei de jos ar fi tras. Brusc se întoarse şi o rupse nebunește la 
fugă spre trotuarul mobil. 

Erau doar câțiva metri, preţ de două trei secunde. Gardie- 
nii de jos au tras de câteva ori, însă imprecis şi Johnson sări 
de prima bandă de 2 km/h, doborând un individ care îl ame- 
nință nervos cu pumnul - şi ateriză pe banda de 7 km/h. 

Deja se îndepărtase de zona fierbinte. Acum era impor- 
tant să nu stârnească prea multă zarvă, trotuarul era destul 
de aglomerat, iar cineva care ar fi alergat, bruscând oamenii 
ar fi devenit suspect în scurt timp. Forțându-se să aibă un 
comportament cât mai firesc, Johnson ajunse în cele din ur- 
mă la banda express de 30 km/h, strecurându-se abil şi ama- 
bil prin mulţimea care prefera benzile de 12, 13 și 25 km/h. 

În sfârşit, se găsea pe banda express. I-a luat ceva timp, 
dar ce mai conta! În mai puţin de o oră tot comandamentul 
Gardienilor va fi pe urmele sale, un oarecare Vassily Thomas, 
lucrător la întreținere. 

Trebuia să părăsească domul cât mai urgent și să revină 
pe Phobos. Pe Marte nu mai putea rămâne în siguranţă. 

Dar „Samuel Sklar” va fi în siguranță pe Phobos. 

Asta numai dacă reușea să scape. 


Controlul de fier al Hegemoniei se baza pe trei sisteme 
independente de control: sistemul „Tub și Ochi” al Gardianu- 
lui Total, Gardienii și permisele de trecere. 

Fiecare Supus era obligat să poarte în permanenţă cartea 
de identitate asupra lui. Dacă dorea să călătorească între pla- 
nete şi sateliți, unui Supus i se cerea să posede un permis spe- 
cial de călătorie, pentru o destinaţie clar specificată, permis 
atașat cărții de identitate. Aceste permise de trecere erau eli- 
berate doar dacă motivul era găsit satisfăcător și avea o vala- 
bilitate limitată. Un permis permanent era de neconceput, ca 
să nu mai vorbim de unul cu destinație generală. Fiecare per- 
mis era valabil doar tur-retur între două puncte clar menţio- 
nate - cu excepția unui permis de imigrație. Dacă cineva era 
prins în tranzit fără permis adecvat, era considerat infractor 
şi pedepsit în consecinţă. 

Johnson călătorise de pe Pământ pe Phobos, „marea sta- 
ție spaţială naturală” a lui Marte, folosindu-se de actele lui 
Samuel Sklar, care avea permis de trecere Pământ-Phobos, cu 
permisiunea unei deplasări pe Deimos(1). Actele lui „Vassily 
Thomas” aparțineau unui rezident marțian fără nici un per- 
mis de deplasare. În acest fel, Johnson era „Thomas” pe Marte 
şi „Sklar” în tranzit şi nu se putea face nici o legătură între 
cele două identități. 

Problema era să ajungă de pe Phobos pe Marte şi înapoi, 
ilegal desigur. 

Johnson schimbă de mai multe ori direcția, de-a lungul 
trotuarelor mobile, asigurându-se că nu a fost urmărit şi acum 
era pe banda express de la nivelul zero. Voia să ajungă la pe- 
riferia domului, la ecluza 8. 

Clădirile se răreau şi acoperișul domului venea tot mai 
jos, iar Boris Johnson avu din nou acel sentiment de claustra- 
re care-l urmărea pretutindeni în domurile Hegemoniei, cu 
excepția Pământului. 

Necazul cu habitatele extraterestre consta în faptul că 
erau insule ale Hegemoniei, construite în condiții de mediu 
ostile. Doar pe Pământ omul putea trăi fără ajutorul costume- 
lor de protecţie sau a domurilor ecoautonome. 

Și toate domurile fuseseră construite de Hegemonie. Le 
aparțineau și erau controlate până la ultima moleculă de aer. 
Era un paradox ironic - spaţiul, lumile de frontieră, acolo de 
unde toți gânditorii erei pre-spaţiale presupuneau că începe 
libertatea infinită, erau de fapt bastioane ale celui mai desă- 
vârşit control Hegemonic. Pe Pământ, cu istoria sa milenară, 
cu zonele sale încă sălbatice cu locurile sale secrete și uitate, 
cu ruinele adunate de-a lungul mileniilor, acolo și numai aco- 
lo există încă o şansă să scapi de Ochii Hegemoniei. 

Însă coloniile erau creaţii ale Hegemoniei. Domurile se 
asemănau cu acvariile pentru peşti tropicali. În afara lor - 
Moartea. 

Şi astfel, indiferent cât de precar ar fi fost, singurul refu- 
giu al Ligii Democratice era pe Pământ. 


1 Deimos şi Phobos (Groaza și Frica) sunt cei doi sateliți na- 
turali ai planetei Marte. 


Acum Johnson își croia drum pe benzile decelerative spre 
banda de 2 km/h adiacentă trotuarului fix. Cobori în dreptul 
ecluzei 8. 

Ecluza 8 era puţin folosită. A fost gândită ca o ieşire pen- 
tru excursiile rezidenţilor marţieni, însă de vreme ce curio- 
zitatea era ceva ce trebuia descurajat și oricum nu era mare 
lucru de văzut, ecluza era rareori folosită și păzită formal, 
fără a fi considerată un punct strategic esenţial. 

lar singurul Gardian de acolo se sprijinea de vitrina cos- 
tumelor spaţiale, din fața primelor porţi de admisie în ecluză. 
Individul părea foarte, foarte plictisit. 

Johnson se îndreptă drept spre el. 

— Aş vrea să ies afară, spuse Johnson. 

— De ce? trânti uriașul, înveselit imediat la gândul că deja 
găsise un fraier cu care să fie răutăcios. 

— Am chef să dau o raită. Poate descopăr Oraşul Pierdut 
al marțienilor, spuse Johnson râzând. 

Oraşul Pierdut era gluma locală obișnuită, de vreme ce 
singurii „marțieni” veritabili de afară erau niște broaște de 
nisip târâtoare. 

— Într-adevăr foarte nostim! spuse Gardianul. Dar întâm- 
plător momentan nu este permisă părăsirea domului. 

— 0h...? făcu Johnson. S-a întâmplat ceva? 

— „S-a întâmplat ceva” maimuţări Gardianul. Pe ce lume 
trăieşti? Frăția Asasinilor tocmai a încercat să-l ucidă pe Co- 
ordonator. 

— Frăţia...?! Johnson rămase trăsnit. Dar... 

S-a oprit la timp. Blestematul de Khustov era deștept, ni- 
mic de zis. Nu puteau contrazice că atentatul nu a avut loc - 
toată lumea ştia asta - dar probabil opriseră transmisia tele- 
vizată înainte ca Frăția să lanseze bomba mesager. 

Era mult mai convenabil pentru Khustov să anunţe că a 
scăpat dintr-un complot al Frăției, decât ca Supușii să afle că 
tocmai Frăția l-a salvat dintr-un complot al Ligii. Doar câteva 
mii de Supuşi, cei care fuseseră acolo, știau adevărul, însă vo- 
cile lor ar fi fost înăbușite de mass media. Pentru marea ma- 
joritate a Supușşilor, atentatul Ligii va rămâne necunoscut. La 
dracu! 

— Pari surprins, vorbi uriașul încruntându-se şi pipăin- 
du-și lasearma. 

Johnson gândea febril. Dacă nu ajungea rapid pe Phobos 
era pierdut. A fost reperat când părăsise Ministerul şi în orice 
clipă acest Gardian putea recepționa ordinul să rețină pe un 
anume lucrător de la întreţinere care ar fi corespuns descrie- 
rii generale a lui „Thomas” - Johnson. Dacă asta s-ar fi întâm- 
plat, ar fi urmat o verificare generală a cărții de identitate. 
Falsul era perfect, dar dacă era verificat în relație cu datele 
din Gardianul Total, se va descoperi că „Vassily Thomas” nu 
există - nu exista înregistrarea nașterii, şcolarizarea, nu exis- 
ta nimic. Ori ajungea pe Phobos ori murea, Johnson o știa 
foarte bine. Și ca să scape trebuia să treacă de acest Gardian. 
Acum! 

— Încep să cred că există o legătură, murmură John 

— Ce? 

— Am spus că încep să cred că există totuși o legătură, 
repetă Johnson. Între încercarea de asasinat şi sabotarea cos- 
tumelor spaţiale. 

— Nu înţeleg nimic. Ce tot spui acolo, mormăi Gardianul. 

— Ei bine, din moment ce eşti de serviciu aici, se pare că 
pot să-ţi spun, vorbi Johnson cu un aer de superioritate. Sunt 
de la întreținerea costumelor. Acum două zile am descoperit 
trei costume sabotate la ecluza 2. O treabă simplă - le-au fă- 
cut niște găurele mici, mici, uite atâta, destul ca să nu se ob- 
serve la prima vedere, dar destul de mari ca să nu mai ai timp 
să te întorci viu, dacă te-ai îndepărtat prea mult de dom. Asta 
e motivul pentru care doream să ies afară. Verificăm toate 
costumele din dom. Dar este o treabă lentă și avem ordin să o 
facem cât mai discret, pricepi? Îți dai seama ce-ar ieşi dacă 
Supușii ar afla că cineva a fost capabil să saboteze costumele. 
Dar dacă nu am voie să ies în atmosferă, trebuie să le verific 
aici. Bineînţeles, chestia asta rămâne între noi. 

— În general sunt un tip discret, trânti Gardianul. Hai, 
treci la treabă. 

Johnson se apropie de locașurile costumelor şi începu să 
le studieze concentrat, pipăind centimetru cu centimetru. Dis- 
locă casca unui costum și îşi băgă capul înainte. 

— Extraordinar! exclamă el și începu să înjure tare și fără 
întrerupere. 

— Ce s-a întâmplat? 


Johnson fluieră a pagubă și își scoase capul din deschiză- 
tura largă a gulerului costumului. 

— Omule, n-o să-ţi vină să crezi, spuse el stupefiat. Pur și 
simplu n-o să-ți vină să crezi! 

— Dar ce naiba ai descoperit? 

Johnson arătă cu degetul spre interiorul costumului. 

— Priveşte numai, se înfioră el dezgustat. Nu credeam așa 
ceva. 

Gardianul se apropie curios şi îşi băgă capul în interiorul 
gulerului. 

Johnson îl lovi fulgerător, cu dreapta, în ceafă. Gardianul 
se lăsă moale să cadă la picioarele lui. 

Rapid Johnson se îmbrăcă cu un costum spaţial, apoi luă 
lasearma Gardianului şi din lateral găuri toate costumele. 

Johnson se opri apoi şi pentru o clipă lungă îl privi pe 
Gardianul inconștient. Știa că cel mai inteligent lucru care ur- 
ma să-l facă, ar fi fost să-l ucidă şi totuşi ezita să tragă într-un 
om fără apărare chiar și în acest porc, pe care în alte condiţii 
l-ar fi ucis fără să clipească. Ridică din umeri, la adresa slăbi- 
ciunii sale şi apoi se grăbi să pătrundă în ecluză. 

Spera că atunci când vor descoperi costumele sfâșiate şi 
pe Gardianul inconştient, să se creadă că era vorba într-ade- 
văr de un sabotaj - cel puţin până în clipa în care Gardianul 
va putea vorbi. Şi oricum, această ecluză conduce numai spre 
suprafaţa aridă a lui Marte. Toate navele interplanetare erau 
sub controlul Hegemoniei - cu siguranţă nu se vor gândi la 
ceea ce era de fapt: o evadare de pe Marte. Cel puţin nu la 
început. 


Dacă cineva ar fi descoperit minuscula navă spațială, aco- 
perită cu bolovani sângerii de feroxid, i-ar fi venit foarte greu 
să-şi explice prezenţă ei pe suprafața marțiană - pentru că 
era un simplu scuter de Deimos ca avea atâta energie cât era 
necesară unui zbor între Phobos și Deimos. 

Boris Johnson se strecură anevoie printre roci incomodat 
de costumul greoi şi gâfâia puternic atunci când deschise 
trapa micuţei cabine a scuterului. Se grăbise din răsputeri să 
traverseze distanța până la scuter, blestemându-și greşeala, 
de a nu-l fi ucis pe Gardian. Ar fi câștigat poate puțin mai mult 
timp dacă o făcea... 

Hegemonia era foarte încântată să menţină iluzia libertă- 
ţii ori de câte ori avea ocazia. Împreună cu prosperitatea 
într-o spirală ascendentă, ajuta să-i țină pe Supuși într-o sta- 
re de somnolenţă a spiritului. Deimos era menținut ca un fel 
de parc natural, unde un om putea rămâne singur, înconjurat 
de bolovani, privind la stele și simțindu-se în libertate. 

Dar la fel ca oricare alte libertăţi ale Hegemoniei, era doar 
o iluzie. Vizitatorilor de pe Phobos le era îngăduit să în- 
chirieze de la câteva agenții particulare, mici scutere pentru 
Deimos. Acesta avea energie doar pentru un drum dus-întors. 
Pasagerul acestui scuter putea trăi senzaţia că întreg spațiul 
cosmic îi stă la dispoziţie, doar până în clipa în care arunca o 
privire la indicatoarele consumului de energie. 

Astfel Hegemonia nu risca nimic dacă lăsa câțiva roman- 
tici să exploreze pe cont propriu - Deimos nu era decât un 
pietroi lipsit de atmosferă, nelocuit, iar scuterele aveau re- 
zervă de aer numai pentru două zile. 

„Samuel Sklar” închiriase un asemenea scuter pe Phobos 
de la „Phobos Phil”, o mică agenţie particulară. Oficial Sklar 
era momentan pe Deimos - o acoperire perfectă. lar Phobos 
Phil era un membru al Ligii... 

Johnson se strecură prin trapă și pătrunse în cabină. Scu- 
terul era dezamăgitor de simplu: o cabină pentru o singură 
persoană care putea fi închisă ermetic, dar care nu avea 
ecluză, de vreme ce depresurizarea la deschiderea direct în 
vid ar fi fost minimă, mai avea un snop de micuțe propulsoa- 
re direct sub cabină și cam atât. 

Dar Phobos Phil făcuse câteva modificări acestui scuter. 
Pe dinafară părea un scuter obişnuit, dar acesta avea o ener- 
gie cu mult mai mare decât era autorizat pentru asemenea ju- 
cării. Astfel acest scuter putea ajunge până pe Marte şi înapoi 
pe Phobos fără nici o problemă... 

Johnson se aşeză în fotoliul pilotului și apoi își aminti să 
deconecteze kilometrajul. Scuterele erau închiriate ţinându-se 
cont de distanța parcursă ce apărea înscrisă pe kilometrajul 
de la bord - de fapt o altă modalitate prin care Hegemonia se 
asigura că scuterele nu sunt folosite pentru excursii neauto- 
rizate. 


Johnson atinse un buton marcat cu „trei” de pe minicom- 
puterul de bord. „Trei” era cursul de urgenţă anteprogramat 
spre Deimos - accelerație maximă continuă. 

Johnson își legă centurile de siguranță pregătindu-se pen- 
tru decolare și dificilul zbor care va urma. Ideea era să ajungă 
cât mai rapid în orbita lui Deimos, acolo unde scuterul trebuia 
de fapt să fie, minimalizând în acest fel șansele de a fi depistat. 

Motoarele porniră într-un zgomot asurzitor şi impactul 
decolării îl ţintui pe Johnson în scaunul pilotului. Va trebui să 
suporte presiunea a 6 g tot drumul până la Deimos, fără anti- 
gravi, fără „coconi-G”, dar ce îl enerva cel mai mult pe Johnson 
era imposibilitatea de a şti dacă urma să moară sau să tră- 
iască în timpul călătoriei - dacă era depistat în aceste clipe de 
un crucișător Hegemonic sau o stație de observaţie ar fi fost 
pulverizat fără somaţie și nici nu ar fi știut măcar ce anume 
l-a lovit. 

În timp ce acceleraţia gravitațională îl ţintuia tot mai ne- 
milos, Johnson remarcă că aceste momente erau de fapt pri- 
mele în care stătea relaxat, nemișcat, de când avusese loc în- 
cercarea de asasinat. Însă nu simţea nici o relaxare pentru că 
acum întreaga greutate a eșecului i se părea infinit mai greu 
de suportat decât presiunea celor 6 g. Întregul complot fuse- 
se un eșec total, o catastrofă. Nu numai că Khustov scăpa, dar 
Liga Democratică nici nu fusese implicată în atentat. Dând vi- 
na pe Frăția Asasinilor a fost o mișcare ideală pentru Hege- 
monie pentru a-şi masca neputinţa, pentru că atitudinea ma- 
jorității Supușilor fața de Frăția Asasinilor era egală cu pro- 
pria lui atitudine față de termeni ca „soartă” sau „boală psi- 
hică”. Auzise că acțiunile lor păreau a fi ale unor fanatici re- 
ligioși, conform unor dogme pline de misticism ale unei cărți 
numite Biblie, alteori Koran, alteori Teoria Entropiei Sociale. 

Se părea că nimeni nu ştia exact ce conține această carte, 
însă orice ar fi conţinut, cu siguranţă ea provenea din Mileni- 
ul Religiei şi astfel cei care se conduceau după ea, puteau fi 
catalogaţi drept fanatici - o boală a psihicului încă neeradi- 
cată. 

Astfel era foarte convenabil pentru Hegemonie să arunce 
vina pe niște nebuni... 

Johnson se forță să deschidă ochii şi să privească crono- 
metrul. Mai avea câteva minute numai până la Deimos... 

„Poate voi reuşi în cele din urmă” gândi el. „Dacă asta va 
folosi la ceva”. 

Crudul adevăr era că Liga se învârtea în cerc. Numărul 
membrilor era în declin, iar controlul Hegemoniei devenea 
mai strâns pe zi ce trece. Tot mai multe sisteme „Tub și Ochi” 
erau instalate. Supuşii deveneau tot mai lași şi mai nepăsă- 
tori, căci bunăstarea lor materială era în creştere, iar sentin- 
tele pentru Acte Nepermise deveniseră o tristă realitate. 

lar acum însăși Frăția părea să dea ajutor Hegemoniei... 

„Sau poate Frăția era o creaţie a Hegemoniei?” 

Poate nu mai avea nici un sens să continue... Poate cel mai 
bine pentru toată lumea ar fi fost ca scuterul să fie intercep- 
tat şi... 

Brusc, motoarele se opriră. Johnson se simţi dintr-o dată 
fără greutate. Și dacă oprirea accelerației îi uşura trupul, ve- 
derea satelitului, piatra aceea neînsuflețită îi alină spiritul. 

Indiferent ce va urma, pe moment era viu. Reuşi să ajungă 
în zona lui Deimos şi astfel era din nou cu acte în regulă. 
Acum era „Samuel Sklar” care revenea pe Phobos dintr-o scur- 
tă croazieră până la Deimos. În câteva clipe va ajunge pe Phobos 
şi în câteva zile se va îmbarca pe o navă ce îl va readuce pe 
Pământ, singurul loc din Univers unde Liga avea şanse să su- 
praviețuiască. Două din cei trei mii de agenți al Ligii se aflau 
pe Pământ. 

Pământul era încă mult prea complex, mult prea compli- 
cat, înțesat de locuri părăsite, pentru a putea fi în întregime 
controlat de Hegemonie. El a supravieţuit şi prin aceasta, şi 
Liga. A pierdut o bătălie însă războiul continua, războiul îm- 
potriva Hegemoniei, pentru distrugerea ei și instaurarea 
Democraţiei. Poate data viitoare norocul ne va ajuta mai mult. 

Boris Johnson jură în fața conștiinței sale că va încerca cel 
puţin să facă să existe acea „dată viitoare”. 


„Ordinea este inamicul Haosului. Dar ina- 
micul Ordinei este de asemenea şi inamicul 
Haosului.” 

GREGOR MARKOWITZ, 
Teoria Entropiei Sociale 

CAMERA CONSILIULUI era ostentativă prin însăși simpli- 
tatea sa. Pereţii și tavanul erau din duroplast de culoare 
crem, iar podeaua era acoperită de un covor maron de lână. 
În centrul Camerei trona o masă enormă din lemn de nuc, cu 
un vădit caracter funcțional. 

Existau patru fotolii pe fiecare latură lungă a mesei, iar pe 
laturile scurte câte un fotoliu. Pe mijlocul mesei erau aşezate 
două tăvi din argint, foarte simple, pe una existând pahare de 
diferite mărimi, iar pe cealaltă sticle cu cele trei băuturi tra- 
diționale: vin, whisky şi votcă. 

Din această cameră modestă de pe Pământ, cei zece oa- 
meni care ocupau locurile de la masă, conduceau destinele a 
douăzeci de miliarde de oameni. Nu exista nici legislatură și 
nici un sistem judiciar independent. Consiliul Hegemoniei de- 
ținea întreaga putere de decizie în întreg Sistemul Solar. Cinci 
dintre membrii Consiliului erau aleși prin alegeri libere de 
către Supuși şi fiind vorba de alegeri, erau rareori contestaţii. 
Ceilalţi cinci membri erau aleși în mod ştiinţific de către Gar- 
dianul Central - imensul superordinator ce avea acces la toa- 
te băncile de date ale Gardienilor Totali răspândiţi în Galaxie. 

Coordonatorul și Vice-Coordonatorul erau aleşi prin cea 
mai obișnuită metodă politică - lupta pentru putere din inte- 
riorul Consiliului. 

Vladimir Khustov, cel mai puternic om din întreaga Hege- 
monie, vorbea precipitat cu accente de furie, prost mascate: 

— Ți se pare amuzant, nu-i aşa Jack? Dar dacă atentatul ar 
fi avut loc asupra ta? 

Jack Torrence Vice-Coordonatorul, sorbea din când în 
când din paharul de votcă. Jack zâmbi sardonic, arătându-şi 
caninii ascuțiți: 

— Se poate Vladimir... vorbi el abia şoptit... De fapt în tine 
au tras şi nicidecum în mine. Din punctul meu de vedere 
personal, apreciez că Liga a dovedit un gust excelent... 

— Ştiam cu toţii cât de nerăbdător ești să devii Coordo- 
nator! punctă Khustov. Bănuiesc şi cât de mult te-ar fi întris- 
tat şi moartea mea. Dar chiar şi unul ca tine ar trebui să înțe- 
leagă că ceea ce contează este atentatul în sine asupra unui 
Coordonator Hegemonic! Poate vei ajunge şi tu Coordonator, 
Jack, ţi-ar place să fii luat drept ţintă pentru lasere?! 

Torrence se hotări să vorbească mult mai atent. Privi ra- 
pid înspre Obrina, Kuryakin, Lao, Cordona şi Ulanuzov, oa- 
menii lui Khustov și când vorbi o făcu practic doar pentru 
aceştia: 

— Poate nici nu ar fi atât de rău, spuse, dacă aș avea rela- 
ţii printre cei de la Frăția Asasinilor care să mă apere. 

— Remarca ta este deosebit de deplasată, se înroși Khustov, 
iar oamenii lui priviră scandalizați către Torrence. 

Însă el notă satisfăcut că iritarea lor era formală. 

— Poate vrei să instalezi un „Tub şi Ochi” chiar în Camera 
Consiliului? sugeră necruţător Torrence. Așa ceva ar rezolva 
imediat problema tuturor cuvintelor „deplasate”. 

Steiner și Jones, oamenii lui Torrence, l-au aprobat prin 
înclinări semnificative ale capului. 

— Umorul tău mă dezgustă, vorbi Khustov. Problema este 
foarte serioasă. Poate că Liga Democratică este ineficientă. 
dar din păcate este singurul dușman adevărat care-l avem, 
singurul obstacol în desăvârșirea Ordinei. De îndată ce Liga 
va fi distrusă, vom reuși să continuăm procesul stabilirii unui 
control absolut asupra speciei umane. Ştii bine cât de departe 
am ajuns! Numai acum trei sute de ani specia umană era pe 
punctul să se autodistrugă. Marea Uniune Slavă și Uniunea 
Atlantică era gata să se sfâșie reciproc... Ei bine, din fericire 
ambele părţi au realizat că singurul lucru care le poate salva 
este Ordinea! Şi acum, după trei sute de ani, priveşte ce a rea- 
lizat Ordinea! Bolile dispărute. Războiul a fost eliminat. Stan- 
dardul vieţii quadruplat. Și spun acestui Consiliu că Liga De- 
mocratică este în esenţă singurul obstacol în obținerea unui 


control total. Odată eliminaţi, ne vom putea permite să insta- 
lăm sistemul „Tub şi Ochi” absolut oriunde dorim.. Sau, de ce 
să ne oprim aici? Putem merge mai departe, să controlăm 
genetica la fel cum controlăm astăzi mediul. Vă spun, suntem 
încă la început! 

Torrence oftă. De câte ori Khustov vorbeşte despre viito- 
rul Hegemoniei, mă întreb dacă nu este cu adevărat un imbe- 
cil sau doar un ipocrit mai mare decât sunt eu- gândi 
Torrence. Cine îl aude, s-ar putea să și creadă, că găselnița cu 
sistemul „Tub și Ochi” chiar funcționează, când de fapt noi 
declanșăm acele execuţii pentru Acţiuni Nepermise! 

— Şi în următorul mileniu va trebui să cheltuim milioane 
de credite și să punem la treabă zeci de mii de Gardieni ca să 
alerge după nişte descreierați romantici? Fii rezonabil, Vla- 
dimir. Tu însuţi spuneai adineaori că este total controlul nos- 
tru. Trebuie într-adevăr să luăm această adunătură de bez- 
metici în serios, de parcă ar constitui o ameninţare serioasă? 

— Când a fost ultima oară când ai reușit să scapi dintr-un 
atentat, Torrence? izbucni Khustov. 

E timpul să dăm lovitura de graţie! gândi Torrence. 

— Aha! Acum am ajuns și aici. Asupra ta s-a tras şi asta 
reprezintă de fapt ameninţarea serioasă. Asta este ceea ce 
transformă o şleahtă de tâmpiţi într-o conspirație periculoa- 
să. Spune-mi Vladimir, de ce nu eşti la fel de interesat să dis- 
trugem Frăția? De fapt ei sunt cei care ne-au provocat cele 
mai mari necazuri până acum. Sau poate cunoști câteva deta- 
lii despre Frăţie pe care noi nu le cunoaştem? Să existe oare, 
între tine personal și Frăţie ...un aranjament?... Nu poţi nega, 
că de fapt ei ți-au salvat viaţa... 

Torrence observă satisfăcut că până și oamenii lui Khustov 
păreau încurcațţi şi gânditori după această intervenție. 

— Mergi prea departe Torrence! urlă Khustov. Frăția este 
doar o adunătură de fanatici religioşi, la fel cum erau iu- 
deo-creştinii. De unde să știu pentru ce mi-au salvat viața? Se 
spune că vechii preoți tăiau burțile animalelor şi luau decizii 
în funcție de cum curgeau maţele afară. Frăția Asasinilor se 
ghidează după aceleași concepte. ludeo-creştinii aveau Biblia 
lor, comuniștii aveau marxism-leninismul, iar Frăția îl are pe 
Markowitz cu Teoria Entropiei Sociale! Este aceeași bolboroseală 
fără sens peste tot! Fanatismul religios poate fi considerat o 

ciumă, dar nu poate fi luat drept o ameninţare serioasă, de 
vreme ce acești fanatici trăiesc cu capul în nori! 

— Şi Liga, desigur, vorbi Torrence, este o amenințare reală. 

— Da. Este. Pentru că ei oferă o alternativă superficială! 
Ce s-ar fi întâmplat dacă reușeau să mă ucidă? 

Torrence izbucni în râs: 

— Nu-mi da prilejul să fiu atât de crud încât să-ți răspund 
la întrebarea asta. Pentru a mia oară Torrence se întreba cum 
de reuşeşte Khustov să-și menţină influenţa - răspunsul era 
acelaşi: ceilalți cinci Consilieri credeau în aceleași tâmpenii 
pe care le debita Coordonatorul. Şi nici nu era de mirare de 
vreme ce Obrina, Cordona și Kuryakin fuseseră aleşi de un 
computer. 

— Vreau să spun în afară de faptul că tu ai deveni Coor- 
donator, Liga s-ar fi lăudat atunci că a reunit să omoare un 
Coordonator și încă în transmisie directă. Căci mai mult ca 
sigur aveau pregătită o bombă-mesager pe care ar fi lansat-o 
de îndată ce eram mort. Acum observi adevărata ameninţare? 

— lar Frăția Asasinilor le-a smuls această plăcere, reluă 
Torrence. Foarte... curios. 

— Să te înghită Haosul, blestemă Khustov. Eu... 

— Vă rog, Consilieri! vorbi Constantine Gorov şi Torrence 
mormăi supărat. Această creatură complet lipsită de păr, dar 
şi complet lipsită de orice emoție umană era pentru Torrence 
întruchiparea perfectă a unui computer. O alegere într-ade- 
văr perfectă a Gardianului Central pentru acest post de Con- 
silier. Gorov era strălucitor în orice domeniu, trebui Torrence 
să recunoască, dar când era vorba de probleme umane, indi- 
vidul era de-a dreptul un plictisitor. 

— Nu vă dați seama că vă comportaţi exact cum ar fi dorit 
Frăția? vorbi Gorov împăciuitor. Pentru oricine studiază Teo- 
ria Entropiei Sociale şi restul lucrărilor lui Markowitz, devine 
clar că tocmai factorul aleator este un model în sine. Suntem 
siguri, cum bine a remarcat şi Vladimir, că Frăția se conduce 
după opera lui Markowitz, la fel cum iudeo-creştinii obişnuiau 
să... 

— Destul, Gorov, destul! lătră Khustov. Nu ajungem nică- 
ieri așa. Trebuie să acționăm! Cred că este bine să spun că 
nimeni din acest Consiliu, nici chiar bunul nostru Vice-Coor- 
donator, nu vede nimic rău în a elimina Liga Democratică. 


— Nu sunt de acord, vorbi Torrence plictisit. Şi asta din 
cauza costului operaţiunii, prețul pe care trebuie să-l plătim 
pentru a depista două, poate trei mii de indivizi dintr-un total 
de douăzeci de miliarde! 

— Şi dacă există soluţia să le rupem gâtul mult mai ieftin? 
spuse Khustov. 

— Ar fi bine să poți propune ceva concret, înțepă Torrence. 
Te rog spune-ne și nouă. Deja în această fază totul devenea 
inutil, gândi Terrence. Vladimir are destule voturi în Consiliu 
pentru a impune ceea ce doreşte. 

— Foarte bine. Pentru început trebuie să mărim securi- 
tatea. Gardienii trebuie mult mai atent selectaţi, iar narco-in- 
terogatoriile repetate la minimum șase luni. Această măsură 
va elimina orice infiltrare a unui agent în rândurile Gardieni- 
lor. Sunteţi cu toţii de acord? 

Toată lumea a fost de acord. 

— Doi. Profesioniştii din Ministerul Tutelării trebuie să 
conceapă o metodă simplă de a distruge Liga. 

Încă o dată votul a fost unanim. 

— Trei. Propun ca planul nostru de instalare a sistemelor 
de securitate „Tub și Ochi” în toate locuinţele private, să fie 
grăbit şi imediat pus în funcțiune. 

Torrence rânji. Pentru el, această problemă era de-a drep- 
tul ridicolă. Era adevărat, Gardianul Total putea declanșa 
deschiderea Tubului în cazuri de violare grosolană a percep- 
telor Hegemonice, dar zvonul că sistemul era capabil să ucidă 
pe cineva care gândea malefic la adresa Hegemoniei, era doar 
propagandă. O propagandă susținută și de declanșarea la 
întâmplare a radiaţiilor asupra unor oameni nevinovați. 
Adevăratul pericol venea din altă parte. Dacă într-o bună zi 
Khustov, Gorov şi cei de teapa lui, vor transforma propagan- 
da în lucru real- și dacă controlul devine atât de perfect, 
atunci nimeni şi nimic nu-l va putea clinti pe Khustov din 
locul său. 

Acum votarea propunerii era doar o formalitate. Torrence, 
Jones şi Steiner au votat împotrivă. După cum se aștepta 
Torrence, Gorov se supuse majorităţii. 


Asteroidul gravita mult mai aproape decât celelalte formați- 
uni din Centura Jupiteriană. Nu avea mai mult de un kilometru 

lungime şi existau mii de astfel de asteroizi asemănători lui. 
Era fără nici o valoare, nu folosea la nimic și departe, foarte 
departe de traseele navelor ce uneau planeta Marte de sateli- 
ţii lui Jupiter. Din punct de vedere astronomic, economic sau 
logistic asteroidul nu va prezenta niciodată vreun interes. 

Cu toate acestea, era locuit. 

Dar acest fapt era indetectabil din spațiu, pentru că toate 
instalaţiile erau subterane - de fapt era mai simplu să conside- 
răm asteroidul ca pe o clădire de vreme ce întregul lui interior 
era brăzdat de camere, tunele şi depozite. În miezul asteroidu- 
lui exista un reactor nuclear, protejat mult mai mult decât ne- 
cesar, care producea energia întregului complex - era esenţial 
ca nici o radiaţie detectabilă să nu poată fi descoperită. 

Și asta pentru că aici era comandamentul Frăției Asasinilor. 

Arkady Duntov stătea nemișcat într-o cameră din adân- 
curile asteroidului, o cameră a cărei pereți și tavan erau chiar 
roca asteroidului. Stătea în fața unei mese rotunde cu blatul 
şi piciorul masiv de susținere, de asemenea tăiate direct din 
piatra asteroidului. Opt oameni erau aşezaţi pe scaune îm- 
prejurul mesei și erau îmbrăcați sumar, doar cu tricouri și 
pantaloni scurți- echipamentul obișnuit pentru un sistem 
ecoautonom închis. Fiecare om purta la gat un lănțişor de aur 
cu un medalion pe care era gravată inițiala „G", pe un fond 
negru. 

Deşi masa era rotundă, un singur om i se părea lui Duntov, 
marca locul unde ar fi trebuit să fie „capul mesei”, prin însăși 
prezența lui acolo. Era bătrân, Duntov nu știa cât de bătrân, 
căci părul său rar, era încă negru, deşi faţa îi era brăzdată de 
mii de riduri adanci. Ochii lui negri păreau cumva orientali, 
însă fălcile solide îi trădau o apartenenţă rasială. 

— În numele Haosului, spuse cu o voce surprinzător de 
puternică. Eu, Robert Ching Primordiagent, chem la ordine pe 
Prim Agenţii prezenţi pentru începerea adunării. 

Duntov găsi formula de deschidere, pur formală, pentru 
că nu şi-ar fi imaginat niciodată pe aceşti oameni într-o stare 
de dezordine. Mai pătrunsese în această încăpere încă de cinci 
ori până acum și cu toate acestea, oamenii din fața lui nu re- 
prezentau decât o înșiruire de nume: China, N'uana, Smith, 
Felipe, Stiner, Nagy, Mustafa, Hoover - cu toții Prim Agențţi ai 
Frăției, indivizi calmi, distanţi şi care îi inspirau într-atât de 


multă încredere lui Duntov, încât ar fi fost gata să-i urmeze 
fără nici o întrebare, fără măcar să le cunoască prenumele - 
şi fără să îndrăznească vreodată a-i întreba. 

— Vom audia pentru început raportul Agentului Arkady 
Duntov, care s-a ocupat de recenta noastră operațiune de pe 
Marte, vorbi Robert Ching. Poţi începe Frate Duntov. 

Arkady Duntov inspiră adânc. Câţiva dintre Prim Agenţii 
la masă - Hoover, Felipe, Nagy - erau cu siguranță mult mai 
tineri decât el. Cu toate acestea se simţea de parcă ar fi vorbit 
strămoșilor săi. 

— Da Primordiagent, vorbi el. Solemnitatea momentului 
îl marca vizibil pe slavul Duntov. Așa cum mi s-a ordonat, am 
părăsit însărcinarea mea primordială și m-am îndreptat spre 
Marte unde m-am întâlnit cu alți cinci Frați. Conform planu- 
lui, în momentul începerii discursului oficial al Coordonato- 
rului Hegemonic, ne găseam pe strada de nivelul al doilea, pe 
lângă Ministerul Tutelării. După ce panica începu și când agen- 
tul Ligii din garda personală a lui Khustov îndreptă lasearma 
spre el, am tras şi l-am eliminat. Apoi ne-am împrăștiat, iar 
când încetă urmărirea agenţilor Ligii, ne-am regrupat la nava 
noastră din atmosferă şi am venit aici la raport. 

Deşi era convins că îşi îndeplinise ordinele cu multă pre- 
cizie, Duntov avea un sentiment ciudat. Poate neglijase un 
amănunt, iar aceşti oameni urmau să-l judece după nişte re- 
guli pe care el nu era capabil să le înțeleagă. 

— Bine, spuse Ching. Și ce s-a întâmplat cu agenții Ligii? 
Cu Boris Johnson în special? 

— Nouă agenți au fost capturați, Primordiagent. Johnson 
nu era printre ei. Dacă Hegemonia nu a făcut publică captu- 
rarea lui, avansez ipoteza evadării lui de pe Marte. 

— Ah! exclamă Ching. O victorie totală pentru Haos! Este 
bine că domnul Johnson a reușit să scape. Într-adevăr, dacă 
ar fi fost prins, atunci ne-ar fi obligat să acționăm noi în nu- 
mele său. Nu ştiu care este părerea voastră, dar mie mi se pa- 
re interesant cum reuşeşte Liga Democratică să supraviețu- 
iască, în ciuda resurselor ei limitate... 

— Acest lucru poate fi datorat unei înlănțuiri norocoase 
de Factori Aleatori, care le favorizează traseele, sugeră N'gana, 
un african înalt și subţirel. 

— Probabil, replică Robert Ching. Dar nu uita că şi noi su- 
praviețuim tot datorită unei fericite înlănţuiri de Factori Ale- 
atori, nu-i aşa? Ceea ce se cere este planificarea. De exemplu, 
cum au reușit Agenţii noștri conduși de Fratele Duntov, să 
treacă neremarcați prin filtrele Gardienilor, în timp ce agenții 
Ligii trebuiau să facă față unor pericole inimaginabile? Am- 
bele grupări au acte în perfectă ordine. Și totuşi, există o mică 
diferenţă, în timp ce Liga falsifică acte, noi falsificăm oameni. 
Șase Supuși dispar şi sunt înlocuiți de şase Fraţi. Folosim chi- 
rurgia plastică, îi îmbătrânim sau îi întinerim după caz, pen- 
tru a deveni exact duplicatele lor. Folosind acte reale şi oa- 
meni falși, nu avem de ce să ne temem dacă Fraţii sunt veri- 
ficaţi în raport cu Gardianul Total. Planificarea, în asta constă 
succesul nostru, Frate N'gana! Este o erezie să punem semnul 
egal între Haos şi norocul întâmplător. 

— Bine spus Primordiagent, vorbi N'gana. Ceea ce do- 
ream să evidențţiez era faptul că Liga Democratică nu se pre- 
ocupă în mod special de problema planificării. Şi acest lucru 
îmi inspiră un singur lucru, zâmbi el cu subînţeles. 

— Nu confunda ignoranţa cu prostia, spuse Ching. De alt- 
fel toți Supuşii Hegemoniei sunt ținuți departe de Căile Hao- 
sului şi de Legea Entropiei Sociale. lar Liga Democratică pro- 
vine tot din rândurile Supuşilor, nu-i aşa, şi nu este vina lor că 
trebuie să scormonească în întuneric, nesiguri de ziua de mâi- 
ne. Decât să râdem de numeroasele lor eșecuri, ar fi mai bine 
să-i admirăm pentru rarele lor succese. Şi chiar dacă bâjbâie 
în întuneric, nu o fac decât pentru o cauză dreaptă. 

— Scopul lor poate fi nobil, spuse sec N'gana, însă Liga de- 
vine pe zi ce trece un Factor Previzibil. 

Ching se încruntă, dădu ușor din cap şi spuse: 

— Probabil ai dreptate. Dar încă nu a sosit timpul să luăm 
asemenea decizii. Mai avem încă un raport de audiat și acesta 
sunt sigur, vă va produce multă bucurie. 

Duntov care urmărea discuţia fără să priceapă mare lucru, 
crezu că este timpul să părăsească adunarea și făcu doi pași 
în direcția uşii, dar Ching îl chemă înapoi: 

— Frate Duntov, ai servit bine Haosul. Ți se permite să 
asiști în continuare la adunarea noastră. 

— Mulţumesc Primordiagent, se emoționă Duntov, însă nu 
era încă sigur dacă dorea întradevăr să cunoască mai profund 


cauza pe care o servea ca un bun executant. Nu era destul că 
servea cauza, oameni în care avea încredere, pentru ce îl silea 
să priceapă ceva ce nu putea niciodată să înțeleagă? 

Ching apăsă pe un buton de pe mica consolă intercom de 
pe masă. Uşa se deschise și în câteva clipe își făcu vijelios 
apariția un bătrânel, mergând cu paşi mici și energici. 

Apariţia lui stârni exclamaţii de uimire întregii adunări. 

— Schneeweiss? Ai noutăţi despre Proiect? 

Ching zâmbi. 

— Bănuiesc că toți Prim Agenţii îl cunosc pe doctor 
Schneeweiss şi viceversa. Dr. Schneeweiss dă-mi voie să ţi-l 
prezint pe Fratele Duntov, un excelent Agent operaţional. 

— Dumneavoastră... Dumneavoastră sunteţi dr. Richard 
Schneeweiss? Duntov era încurcat. Acel Schneeweiss? Hege- 
monia vă crede mort! 

Schneeweiss izbucni în râs bine dispus. 

— O grosolană exagerare, după cum vezi, spuse el. Sunt 
foarte viu şi nu mă supără nimic, glumi el. 

— Aţi fost în Frăţie încă de la început? 

— Nicidecum băiete. Nu de la început. Dar ca fizician, mun- 
ca mea mă silea să mă îndrept spre anumite zone, care în vi- 
itor ar fi condus la o creştere a Entropiei Sociale. lar când 
Consilierul Gorov, un om extrem de inteligent, sesiză direcția 
în care mă îndreptam, a raportat Consiliului, iar Consiliul, 
spre dezamăgirea lui Gorov, mi-a tăiat subsidiile. Următorul 
pas ar fi fost, fără îndoială să... ah... să mă „taie” pe mine. 
Atunci a fost momentul când am fost contactat de unul dintre 
asistenții mei, care făcea parte din Frăție de mai mulţi ani. 
„Accidentul” meu a fost aranjat și acum iată-mă aici. 

— Vă rog, domnule Schneeweiss, întrerupse Smith un in- 
divid corpolent cu ochii albaștri, veţi avea timp și altă dată să 
staţi la taclale cu Fratele Duntov. Suntem nerăbdători să au- 
zim ultimele noutăți despre Proiectul Prometeus. 

— Da, da, să auzim noutăţile! 

— Foarte bine, domnilor, spuse Schneeweiss. Vă pot anunţa 
că partea teoretică a fost încheiată, iar detaliile tehnice sunt 
într-un stadiu final de testare. Un model miniatural este cu 
succes utilizat chiar acum. Mai mult de atât, detaliile funcțio- 
nale ale lui Prometeus sunt în stare de finisaj și ne putem 

aștepta ca Proiectul Prometeus să fie operativ în mai puţin de 
şase luni. 

— Doar jumătate de an! 

— În sfârşit, clipele Ordinei sunt numărate! 

Robert Ching râdea fără zgomot şi lui Duntov i se părea că 
ochii negri ai Primordiagentului privesc spre o viziune mă- 
reață pe care doar el, dintre toţi cei de acolo, o putea desluși. 

— Da, Fraţii mei întru Haos, vorbi Ching. Proiectul Pro- 
meteus nu mai este doar un vis. El s-a transformat într-o rea- 
litate palpabilă. De trei sute de ani luptăm împotriva sânge- 
roasei Ordini a Hegemoniei Sol și am reușit acest lucru doar 
ghidându-ne după măreaţa operă a lui Markowitz. De trei 
sute de ani ne menţinem încrederea în inevitabilul triumf al 
Haosului. Acesta este începutul sfârșitului. În şase luni vom 
culege roadele luptei noastre de trei sute de ani, iar legea ne- 
firească a ordinii impuse se va nărui, deşi vor mai trece câte- 
va decade până va dispare complet. 

„Și supremația haosului va reîncepe” 

Arkady Duntov era convins că la rugămintea sa, Ching sau 
Schneeweiss îl pot învăţa lucruri pe care un Supus nici nu le 
bănuie măcar. Și cu toate astea, ceru permisiunea să plece 
fără să întrebe nimic. Poate era mai bine. 

Se mulțumea să-i asculte orbește pe cei care-i ofereau în- 
crederea lor. Știa că este un lucru bun și drept să urmeze re- 
gulile Haosului, că era bine să aibă încredere în ceva ce depă- 
şea Omul. Dar se simţea neputincios atunci când încerca să 
înţeleagă acea forță misterioasă numită Haos. 


„Greşeşte acela care echivalează Haosul cu 
ceea ce este vag definit drept «starea naturală a 
lucrurilor». Cu siguranță Haosul este generatorul 
entropiei Universului primar, însă, de asemenea 
El umple toate interstiţiile celei mai anti-entro- 
pice realizări — societatea umană Ordonată.” 

GREGOR MARKOWITZ, 
Teoria Entropiei Sociale 

VÂRFURILE celor mai înalte construcţii din Marele New 
York se înălțau semeţe spre cer și existau sute de asemenea 
giganţi creați de mâna omului. Existau mii de clădiri - vechii 
zgârie-nori şi noile clădiri - cu peste 70 de etaje şi toate aces- 
tea erau unite între ele de nenumărate trotuare și străzi sus- 
pendate, pasarele, lifturi şi escalatoare - un păienjeniș pe mai 
multe niveluri, ce se întindea de la Albany, în nord, până în 
Trenton, în sud; de la Montauk în est până în Paterson în 
vest, de la nori până la nivelul zero, nivel care acum nu se de- 
osebea de celelalte niveluri, decât prin numerotaţie. 

Însă înălțându-se la sute de metri, înaintând nivel după 
nivel, întregul oraș devenise practic o imensă clădire, dar 
spre deosebire de străvechea sa vatră, Marele New York se 
oprea la nivelul zero. 

În subteran exista o vastă rețea, un adevărat oraș uitat și 
abandonat, format din tunelurile de metrou, canalele trans-hud- 
soniene, tuneluri secrete, excavații care existau încă de pe 
vremea uitatului Război Civil. Ignorate de Supuși, uitate de 
Hegemonie, șterse din cărțile de istorie, nepatrulate de Gar- 
dieni, ferite de Ochi şi Tuburi, neclasificate și probabil de ne- 
cartografiat, acest imens labirint subteran era ascunzătoarea 
secretă a Ligii Democratice. 

Boris Johnson savura acum unul din rarele momente de se- 
curitate deplină. Mergea prin tunelul de metrou ce unea sta- 
tiile de pe strada 135 cu cea de pe strada 125, iar minusculul 


39 


40 


fascicol al lanternei sale era singura sursă luminoasă ce pe- 
netra întunericul atotcuprinzător. 

Aici era teritoriul Ligii. 

Între viață și moarte Liga Democratică supravieţuise mul- 
țumită acestei rețele subterane - dar nu numai aici dedesub- 
tul Marelui New York, ci şi în reţelele abandonate ale tuturor 
marilor metropole pământene. Deasupra erau Gardienii, Ochii 
Hegemoniei şi controlul absolut. Când lucrurile deveneau de- 
licate şi uneori dramatice la suprafață, un om se putea ascun- 
de în subterane atâta vreme cât noile cărți de identitate erau 
fabricate. Aici se ținea ascuns armamentul, se ţineau întru- 
nirile membrilor, se falsificau actele, totul într-o deplină sigu- 
ranţă. Fără nici o îndoială. Hegemonia era conștientă de sco- 
pul în care erau folosite subteranele, dar era practic impo- 
sibil să depisteze, și să astupe toate intrările secrete, să in- 
staleze sistemele Tub și Ochi în tunelurile de sub toate ora- 
şele Terrei, ca aceste coridoare întunecate să fie constant pa- 
trulate. lar dinamitarea acestei rețele ar fi însemnat fără în- 
doială distrugerea orașelor de deasupra. 

Pentru Hegemonie aceste rețele subterane, cât și Liga în- 
săşi erau totuși mult prea neînsemnate pentru a justifica 
enorma cheltuială a eliminării lor și culmea ironiei, tocmai de 
acest calcul economic depindea precara existenţă a Ligii. 

Acum Johnson tocmai ajunsese în staţia de pe strada 125. 
În depărtare sesiză un semnal luminos circular ce provenea 
de pe peronul central al stației de metrou - ceilalți ajunsese- 
ră acolo înaintea lui. Johnson urcă treptele din metal ruginit 
ale unei scări şi ajunse pe peronul stației, apoi îşi continuă 
drumul pășind peste rămășițele băncilor de lemn, sărind peste 
agregatele de ventilație prăbușite în paragină, peste mozaicul 
spart şi împrăștiat al peronului. Un ultim obstacol - Johnson 
sări peste o grindă enormă prăbușită şi ajunse la grupul de 
agenţi ce stătea pe treptele care cândva, demult, conduceau 
spre suprafață. Intrarea era acum astupată, iar deasupra exis- 
ta o minunată zonă de spațiu verde... 

Doisprezece oameni şedeau în cerc, cu fețele luminate 
doar de lanternele lor individuale - zece lideri din Sectorul 
New-Yorkului și încă alți doi. 

Lyman Rhee era unul dintre ei, o ființă palidă şi fantomatică 
ce-şi petrecuse ultimii cinci ani din viață trăind în subterane. 


Comisese o crimă de neînchipuit- ucisese un Gardian în fața a 
zeci de Supuși. Acest om ce își pierduse pigmentaţia pielii și 
cu ochii roz de albinos, putea supraviețui doar aici, ascuns 
privirilor, ca o cârtiță condamnată la întunericul veşnic. Exis- 
tau şi alți oameni care se ascundeau în subterane, dar nimeni 
nu rezistase cinci ani acolo și nimeni nu cunoștea mai bine ca 
Rhee, încâlcita rețea subterană. 

Lyman Rhee era liderul unei mici armate de fantome ce 
bântuia prin catacombele uitate din străfundurile Marelui 
New York. Johnson, zâmbi încântat de prezenţa celui de-al 
doisprezecelea om - Arkady Duntov, mâna sa dreaptă, singu- 
rul om pe care-l considera un prieten adevărat. Duntov era 
un individ şters, foarte obişnuit, nici măcar nu figura pe Lista 
Inamicilor hegemoniei și cu toate acestea, Duntov venea în- 
totdeauna cu cele mai bune soluţii, aducea cele mai valoroase 
şi surprinzătoare informaţii, de parcă ar fi avut acces la cine 
ştie ce bancă de date, în pofida resurselor sale intelectuale 
modeste. 

Johnson nu îl înțelegea pe acest surprinzător Duntov, însă 
îl prețuia la adevărata lui valoare - un excepțional agent al Ligii. 

Johnson păși în cercul format de cei doisprezece cama- 
razi, care îl salutară cordial. 

— Ei bine, bănuiesc că deja ați aflat cu toţii de cele întâm- 
plate pe Marte, începu Johnson. 

— Televiziunea şi faxurile au transmis că Frăția a încercat 
să-l ucidă pe Khustov. De noi nu se suflă nimic, vorbi jenat 
Luke Forman. Ce s-a întâmplat Boris? 

Johnson mormăi. 

— Tu ce crezi Luke? spuse. De fapt Frăția l-a salvat pe 
Khustov și apoi, mai mult ca sigur, Consiliul a decis că este în 
avantajul lor să arunce vina pe Frăţie. Cunoașteţi și voi. Su- 
puşii se gândesc la Frăţie ca la o calamitate naturală, deci este 
mult mai convenabil pentru Hegemonie să-i acuze pe ei, de- 
cât să recunoască public că noi putem deveni periculoși. Ştim 
cu toţii varianta oficială în ceea ce ne priveşte - suntem o glu- 
mă, un amuzament bun de transmis după rezultatele sporti- 
ve sau poate nici măcar atât. Dacă l-am fi omorât pe Khustov 
trebuiau să-și schimbe atitudinea, dar așa... 

— Ne-am întors de unde am plecat, zâmbi amar Mike 
Feinberg. 

— Adică exact nicăieri, adăugă Manuel Gomez. Rândurile 
noastre se răresc. Supușşii se îmbuibă cu tot felul de delicate- 
se şi, pe zi ce trece, sunt tot mai mulțumiți de bunăstarea lor. 
Sunt tot mai mulți Ochi peste tot! Și noi nu suntem în stare 
nici să-i facem să îi pronunţe numele corect! Îmi pare rău că 
vorbesc așa Boris, dar în aceste condiţii, încep să mă îndoiesc 
că avem dreptate... Nu mai există războaie, standardul vieţii 
este în creștere, toată lumea e fericită, asta e. Poate ar fi mo- 
mentul să ne autodesființăm şi să încercăm să trăim ca cei- 
lalți. Până la urmă Democraţia asta pentru care luptăm, ce es- 
te? Nu cumva e doar un cuvânt? Poate ne luptăm în zadar?! 

— Ei, Manny, cum poți vorbi... Johnson folosi un ton pe 
care şi-l dorea cât mai autoritar. Cu toţii știm ce înseamnă 
Democraţia. Este... este atunci când faci ce vrei, cum vrei și 
când vrei. În Democraţie fiecare face ceea ce este mai bun 
pentru sine şi nu este spionat de nimeni. Și nici nu este hăitu- 
it de Gardieni.... 

— Dacă fiecare face ce vrea, vorbi Gomez, atunci ce se în- 
tâmplă când apar conflicte. Când dorinţele unuia nu se po- 
trivesc cu ale altuia? 

— Eh... minoritatea se supune majorității, desigur, vorbi 
Johnson puţin nesigur. Pentru binele comun, minoritatea tre- 
buie să fie îngăduitoare. 

— Ha, asta-mi sună foarte cunoscut. Cam așa se întâmplă 
şi la câțiva metri deasupra noastră, în Hegemonie, nu? 

Johnson se încruntă. Această discuţie nu ducea nicăieri. Nu 
era timpul și nici locul să explice acum ce înseamnă Democra- 
ţia atâta vreme cât Hegemonia era încă atotstăpânitoare. După 
distrugerea sistemului va exista destul timp pentru acest gen 
de discuţii filozofice. Şi va dura încă mult timp până vor ajunge 
acolo. Acum era importantă Acțiunea. Prea multe vorbe și prea 
puţine fapte nu duceau decât la confuzie... 

Lyman Rhee exprimă gândurile nerostite ale lui John 

— Nu este momentul să discutăm prostii, începu Rhee cu 
vocea uscată. Ştii Gomez, de cinci ani putrezesc în tunelurile 
astea şi mai sunt încă mulți asemenea mie. Democraţia este 
pentru mine libertatea de a ieși din nou la lumina soarelui. 
Dacă pentru mine asta este destul, trebuie să vă mulțumiți şi 
voi cu același lucru! 


— Este exact ce voiam să spun, interveni Johnson. Cu toţii 
putrezim într-un soi de întuneric sau altul. Democraţia este 
lumina și nu trebuie să criticăm ceea ce vom vedea în acea 
lumină, atâta cât încă nici nu o avem - şi nici nu o vom avea 
atâta vreme cât Hegemonia încă persistă. Acum trebuie să ne 
concentrăm asupra următoarei noastre mişcări. 

— Nu-mi dau seama unde am putea lovi, vorbi Gomez. Nu 
suntem destui pentru a începe o revoluție adevărată și chiar 
dacă am fi nu știu dacă i-am putea atrage pe Supuşi de partea 
noastră. Hegemonia controlează mass media, iar Supuşii sunt 
mulțumiți cu ce au. Din punctul meu de vedere, singura acți- 
une rentabilă ar fi să mai omorâm niște Consilieri. Dacă reu- 
şim, Hegemonia va trebui să ne ia în serios. Poate, numai 
atunci, acești Supuși nepăsători vor începe să gândească cu 
capetele, şi nu cu burțile... 

Majoritatea agenților murmurară aprobator. 

— Desigur, ai dreptate, încuviință Johnson. Întrebarea e, 
pe cine anume, implicit unde? când? și mai ales, cum... Pe 
Gorov? Steiner? Cordona? 

— N-are nici o importanţă, interveni Lyman Rhee. Un 
Consilier rămâne un Consilier. 

— Poate că nu, spuse Arkady Duntov. 

Johnson privi atent trăsăturile aspre ale slavului Duntov, 
întrebându-se dacă va veni iarăşi cu o idee interesantă. 

— Omul pe care trebuie să-l eliminăm este Vice-Coordo- 
natorul Torrence, spuse Duntov. Toată lumea cunoaște ambi- 
ţia lui de a deveni Coordonator, lucru care-l transformă într-un 
duşman al lui Khustov. Dacă-l ucidem pe Torrence absolut 
toată lumea va raţiona astfel: Este frăţia Asasinilor inamicul 
Ligii Democratice? Torrence are cumva legături cu Frăția 
Asasinilor? Dacă Frăția a încercat să-l omoare pe Khustov și 
apoi Torrence, dușmanul lui Khustov, este asasinat, atunci 
Consiliul nu va putea arunca vina pe Frăţie! Vor fi forțați să 
recunoască adevărata noastră putere! 

De unde a mai scos-o şi pe asta, se gândea Johnson, însă 
evident Duntov avea dreptate. 

Dacă reușeau să-l elimine acum pe Torrence, manevra lui 
Khustov de a arunca vina pe Frăţie, ar fi rămas fără efect. 
Dacă nu va acuza Liga Democratică de asasinarea lui Torrence, 
atunci risca să fie el însuși acuzat. 

— Din câte ştiu eu, Torrence va ține un discurs săptămâna 
viitoare, aici pe Pământ, la Muzeul Culturii, interveni Johnson. 
Dintre toți Consilierii, el este cel mai vulnerabil - ține mai tot 
timpul cuvântări în public, încercând să câștige popularitate 
şi să-l submineze pe Khustov. Problema ar fi cum să... 

— Muzeul este la nivelul zero! întrerupse Rhee. Da, da! Și 
există o stație de metrou chiar dedesubtul amfiteatrului! 
Torrence va fi păzit cu strășnicie însă nu-și vor închipui că... 

— O clipă! Cât de aproape este stația de sală? întrebă 
Johnson. 

— Există o intrare chiar sub sală! Asta ştiu sigur, răspun- 
se Rhee. Muzeul a fost construit pe locul unde înainte exista un 
teren viran, deasupra staţiei de la Strada 59. Mda, erau mai 
multe căi de acces... Au fost astupate cu plastoţel și muzeul a 
fost ridicat chiar deasupra vechii stații subterane. În plus, 
sala de conferinţe este deasupra unei intrări. Trebuie să per- 
forăm un metru, poate unul şi jumătate de plastoțel și putem 
pătrunde în sală. 

— Am o idee mai bună, spuse Johnson. Nici nu e nevoie să 
forțăm planşeul, nu trebuie decât să amplasăm acolo o bom- 
bă drăgălașă. Torrence nu va afla niciodată ce anume l-a 
omorât! Ne întâlnim acolo, tu Rhee, eu și... Feinberg - ești cel 
mai bun artificier al nostru, tu pregătești un exploziv perfo- 
rant. Ne întâlnim acolo și... 

— Ce-i asta?! Aţi auzit? vorbi precipitat Forman. Ecoul 
cuvintelor sale reverberă de-a lungul tunelului, însă nu dis- 
păru definitiv. 

Johnson auzi cum acel ecou se transformă în zgomotul sa- 
cadat făcut de apropierea unor vizitatori nedoriți. 

Tropăitul devenea tot mai distinct şi din ce în ce mai 
apropiat. 

— Luminile! șuieră Johnson în timp ce își scotea lasear- 
ma. Paşii răsunau acum foarte aproape şi cadențat. 

— Pe puțin douăzeci de indivizi, şopti Rhee la urechea lui 
Johnson. Acum au pătruns în staţie... Ascultă! Auzi cum se 
modifică ecoul pe măsură ce pătrund în volumul mai mare al 
stației. 10... 13... 17... 22. Asta e, sunt 22. 

— Crezi că ne-au auzit? întrebă Johnson. 

Rhee râse îngăduitor: 


— Se aude aici de la kilometri depărtare, șopti el. Dacă 
noi i-am auzit, poți fi sigur că şi ei ne-au auzit. 

— Să nu aprindețţi lanternele pentru nimic în lume, ordo- 
nă Johnson. Dacă ei le aprind primii, vor fi rațe la frigare, dar 
acelaşi lucru e valabil și pentru noi. 

Johnson se străduia să-şi aducă aminte cât mai multe ele- 
mente din configuraţia staţiei, cufundată acum în cel mai de- 
săvârșit întuneric. 

— Terasamentul nu este mai jos de doi metri, în ambele 
părți. Dacă coborâm pe partea cealaltă şi interpunem peronul 
între noi și Gardieni, poate nu va fi vărsare de sânge. 

Johnson se lăsă ușor pe burtă şi cobori agil ca o pisică, 
atent să nu facă nici cel mai mic zgomot, căci exista riscul să 
calce peste sfărâmăturile de ciment, lemn putred sau șinele 
corodate. 

— Nimeni nu scoate un sunet, suflă el. Dacă stăm aproape 
unii de alții avem șanse să treacă de noi... 

Rapid şi ceilalți agenţi alunecară fără zgomot peste bor- 
dura peronului, în timp ce pașii se auzeau foarte aproape. 

Johnson își ținea respiraţia și ar fi vrut ca inima să nu mai 
facă atâta zgomot. Gardienii treceau acum chiar pe deasupra 
lor. Ochii li se obişnuiseră deja cu întunericul și reușeau să se 
orienteze fără să aprindă lanternele care i-ar fi trădat. 

După câteva secunde Johnson și oamenii lui începură să 
se caţere din nou pe peron. Johnson ştia că era o treabă ris- 
cantă, însă mai mult ca sigur, Gardienii ar fi controlat și tera- 
samentele. 

Mâna lui Johnson se încleştă pe armă. Brusc, platforma din 
fața lui fu scăldată în lumină. Orbit, Johnson clipi de câteva 
ori, apoi desluşi înaintea sa cinci Gardieni cu lanternele într-o 
mână și cu lasearmele în cealaltă, stand în picioare în faţa lui, 
la mai puţin de cinci metri. Înainte să schiţeze vreun gest, 
Forman, Gomez şi alți câţiva, deschiseră focul. Jeturile roșia- 
tice purtătoare de moarte izbiră rândurile Gardienilor im- 
prudenți. Urlară, căzură în genunchi și se prăbuşiră sub for- 
ma unor cadavre carbonizate. Lanternele căzură și ele, tra- 
sând dâre luminoase şi punctând spoturi galbene străluci- 
toare pe pereţii tunelului. 

Gardienii din celălalt grup deschiseră și ei focul, un tir fu- 
ribund şi necruţător. Johnson se aruncă din nou pe terasament 

în clipa în care o rază ucigașă îl rată cu numai câţiva cen- 
timetri. În lumina sângerie trasată de laserele mortale care 
zburau deasupra lor Johnson își întrezărea camarazii ghemu- 
iți de-a lungul peretelui. Erau blocaţi acolo, însă în aceeași si- 
tuație se găseau și adversarii lor. Johnson ridică lasearma 
deasupra capului și trase câteva jeturi la întâmplare. 

— Trebuie să scăpăm de aici. Gardienii vor primi întăriri, 
murmură Johnson. 

— Ascultă... spuse Rhee care stătea lângă Johnson. Mai vin 
trupe de întărire dinspre sud. Sunt mulți. Foarte mulți... 

Într-adevăr, Boris Johnson ciuli urechile şi în scurtele mo- 
mente de liniște ale tirului, distinse răpăitul înfundat, un zgo- 
mot pe care mai mult îl simțea decât îl auzea, care se apropia 
asemenea unui val gigantic de stația unde ei se găseau prinși 
în capcană. 

— Trebuie să ne despărțim, ordonă Johnson. Jumătate o 
vor lua către sud, restul vin cu mine către nord. De fiecare 
dată când ajungem la o bifurcaţie, ne separăm din nou. Nu ne 
pot urmări pe toţi deodată. Şi nu încercaţi să ieșiţi la supra- 
față până când nu sunteţi siguri că nu mai sunteți urmăriţi! 

Johnson porni în fruntea grupului format din Duntov, Rhee 
Forman şi încă alți doi pe care Johnson de-abia îi recunoştea 
în lumina roșiatică a laserelor. 

Alergau aplecațţi, împiedicîndu-se la tot pasul de traver- 
sele părăginite. La un moment dat auziră strigătele Gardieni- 
lor care urcară pe platformă, alergară rapid la lumina lanter- 
nelor și săriră din nou pe terasament, urmărindu-i la câțiva 
zeci de metri distanţă. 

— Mai repede, mai repede! gâfâia Johnson. Trebuie să 
ajungem la stația următoarele înainte să ne prindă urma. 

Depăşiră stația şi alergară acum prin tunelul cufundat în 
întunericul de nepătruns. Era înfiorătoare această alergare 
oarbă. În urma lor răsunau paşii necruţătorilor urmăritori. 
„„„După ce pătrunseră aproape două sute de metri în acel tu- 
nel, Lyman Rhee spuse: 

— Aici este o joncțiune. În stânga tunelul duce în staţia de 
sub strada 145, iar cel din dreapta trece pe sub strada 135. Să 
ne despărțim aici! Cu puțin noroc, vor urmări doar pe unii 
dintre noi. 


Rhee îl prinse pe Johnson de încheietură, conducându-l în 
întunericul tunelului din dreapta. Mâna fantomaticului Rhee 
era moale şi transpirată şi Johnson, apucând mâna celuilalt 
de lângă el, îl trase între el şi Rhee. Celălalt grup o luă spre 
stânga. 

După câteva clipe de înaintare auziră în urma lor zgomo- 
tul unei lupte - urlete, înjurături și apoi iarăși liniște. Gardie- 
nii se înfruntau cu celălalt grup. Să fi însemnat oare că... Dar 
nu, auziră pași care alergau acum în urma lor. Gardienii aprin- 
seră curajoşi lanternele și alergau acum mult mai rapid. Și ei 
se separaseră acum în două grupuri, era evident. 

Plămânii lui Johnson pompau aerul din ce în ce mai du- 
reros în timp ce el se chinuia să tină pasul alături de Rhee 
care îl trăgea de cot. Brusc Rhee se opri. 

— Ce s-a...? 

— Ascultă, şuieră albinosul. În fața noastră... Vin alţii! 
Suntem prinși! 

— Poate îi putem ucide pe cei din față, sugeră din întune- 
ric vocea celui de-al treilea om și Johnson recunoscu vocea 
lui Duntov. 

— Sunt pe puţin o duzină! spuse Rhee. Nu-i auzi? Rhee 
chicoti nervos. Mda, desigur că nu-i auzi... Suntem terminați... 
Ba nu! Trebuie să fie una şi pe aici! 

Porni şi îl smulse pe Johnson după el. La rândul lui, Johnson 
îl conducea pe Duntov. În timp ce alerga, mâna liberă a lui 
Rhee pipăia peretele. La un moment dat au ajuns în fața unei 
pete gri de pe perete care difuza o lumină atât de slabă, încât 
doar unul ca Rhee o putea sesiza în acel întuneric compact. 

— Conductele de ventilație pasivă, anunţă Rhee. Capătul 
lor duce la suprafaţă. Dacă avem noroc și nu este nimeni pe 
acolo pe sus avem şanse să scăpăm. Priviţi! 

Diametrul conductei era de aproape cincizeci de centi- 
metri și urca la suprafață într-un unghi de patruzeci şi cinci 
de grade. Johnson începu să se caţere prin conductă, ajutân- 
du-se de coate și genunchi, sprijinindu-se de marginea rame- 
lor de îmbinare ale metalului ce căptușea conducta. După ce 
urcă câțiva metri, conducta se termină, astupată de un grilaj 
de fier ruginit. Johnson își trase genunchii la piept și astfel 
fixat în interiorul conductei, degajă cu mâna gunoiul amorf ce 
acoperea grilajul. Cu precauţie scoase capul prin el şi privi în 

jur. Aveau noroc. Conducta dădea sub o stradelă suspendată 
de lângă o clădire ce părea părăsită. 

— Grăbește-te, îl zori de undeva din spate Rhee. Se apropie. 

Johnson scoase rapid lasearma și pulveriză balamalele gri- 
lajului, apoi fără să țină seama de arsura metalului atins de 
laser împinse cu mâinile. Sprijinit de coate, se săltă cu agili- 
tate la suprafaţă şi se ridică în picioare în lumina palidă, fil- 
trată de zeci de clădiri, poduri şi străzi suspendate de deasupra. 

Duntov îl urmă, clipind anevoios şi apoi capul lui Rhee apă- 
ru din deschizătură - o apariţie de coşmar, aici în lumina zilei, 
cu pielea de nuanţă cadaverică şi ochii roz ca ai unui şobolan. 
Rhee clipi nervos în penumbra de afară. Johnson remarcă că 
pleoapele lui Rhee deveniseră aproape transparente. 

— Nu văd nimic aici, icni albinosul. E prea multă lumină! 
Prea multă! 

Scoase braţele scheletice și rămase sprijinit pe coate în 
deschizătura conductei, acoperindu-și ochii cu palma. 

— Haide odată! Haide! îl grăbi Johnson. 

— Nu, nu pot, spuse Rhee. Plecaţi voi. Eu rămân în con- 
ductă până trece pericolul. Râse cu amărăciune. Trăiesc de 
atâta amar de vreme în întuneric și lumina asta mă înnebu- 
nește. Nu vă faceți griji pentru mine. Nu mă vor prinde nici- 
odată în tunelurile mele. Ne întâlnim la Muzeu conform pla- 
nului. 

— Eşti sigur? 

— Nici o grijă. Voi fi acolo. 

Johnson ridică din umeri. Încuviinţă către Duntov şi se 
îndepărtară, ieșind pe o stradă aproape pustie. Johnson ră- 
mase un pas în urmă și privi peste umăr, în timp ce Duntov se 
îndrepta calm spre un grup de trecători. Rhee încă stătea 
agăţat de marginea deschizăturii, cu ochii strânși, aidoma 
unei fantome apărute din greşeală în puterea zilei. 


„Paradoxul şi Haosul sunt una şi aceeaşi 
problemă.” 

GREGOR MARKOWITZ, 

Haosul şi Cultura 

„APOI m-am despărțit de Johnson şi realizând importan- 
ţa majoră a situaţiei intervenite am chemat imediat o astro- 
navă, folosind frecvenţa conform codului în vigoare şi am 
venit direct la raport, Prim Agenţi, încheie Arkady Duntov. 

Duntov privi încordat chipurile celor opt Prim Agenţi așe- 
zați împrejurul mesei din rocă masivă. Asemenea unui câine 
ce-şi aşteaptă laudele stăpânului, Duntov trăgea nădejdea ca 
faptele sale să fie apreciate de acei oameni. În definitiv, cine 
putea contesta că dispariția lui Torrence nu va genera con- 
fuzie şi va spori Haosul? Sau era mai puţin adevărat că asasi- 
narea lui Torrence de Ligă va introduce - cum spuneau ei- 
un nou Factor Aleator? 

Însă şapte din cei opt oameni în faţa cărora își spusese 
raportul, rămăseseră gânditori cu privirile încruntate. Doar 
Robert Ching, Primordiagentul în persoană, păstra un zâmbet 
fin şi enigmatic, pe care Duntov nu reușea niciodată să-l des- 
cifreze. 

— Planul acesta, de a-l ucide pe Torrence, frate Duntov, 
vorbi într-un târziu N'gana, a fost ideea ta sau a lui Johnson? 

— A mea, domnule, rosti sec Duntov. 

— Atunci, te pot întreba: Pentru ce te-ai mai oferit volun- 
tar în această misiune? întrebă fără menajamente N'gana. 

— Nu-l mai necăji pe băiat, interveni măsliniul Felipe. 
Toţi cunoaștem la fel de bine genul misiunii încredințate. Să 
raporteze despre mișcările Ligii și să se menţină într-o pozi- 
ție de unde poate influenţa acțiunile lui Johnson, atunci când 
noi o dorim. Deci a acționat perfect conform scopului şi ordi- 
nului primit. 

— Vreau să spun, reluă N'gana, că din punctul nostru de 
vedere, este un plan greșit. Nu avem nevoie de un Torrence 
mort! Torrence conduce opoziția din sânul Consiliului și este 

originea unei surse permanente de Factori Aleatori. Așadar, 
eliminarea lui va spori Ordinea și va diminua Entropia Socia- 
lă. Și asta cu siguranţă nu face parte din ordinele fratelui 
Duntov! 

— Of, oftă Felipe. Gândeşti schematic, Frate N'gana. Nu ui- 
ta că Consiliul știe că noi l-am salvat pe Khustov. Dacă per- 
mitem Ligii să-l ucidă pe Torrence - inamicul lui Khustov - 
toată lumea va crede că noi suntem de partea lui Khustov. Și 
asta va spori Haosul cu adevărat. Khustov va fi permanent 
bănuit de fiecare individ din Consiliu. 

— Poate, rosti N'gana. Oricum, moartea lui Torrence va 
închide o sursă de Factori Aleatori din Consiliu, chiar dacă va 
introduce un Factor nou. Problema care se pune este dacă 
avem mai mult de câștigat decât de pierdut prin această eli- 
minare fizică. Oare cuantumul final de Entropie Socială va fi 
în creştere, asta întreb? 

Duntov asculta mut de uimire, fascinat de subtilele impli- 
caţii pe care Prim Agenţii le descoperiseră, la ceea ce lui per- 
sonal, i se păruse o idee atât de simplă. Dimensiunea în care 
operau minţile acelor oameni i se părea cu totul străină și 
îndepărtată de cea în care opera creierul său. Pentru el, con- 
ceptul de Haos pe care îl servea după puterile sale, era o pro- 
blemă simplă - să semene confuzie, teamă și suspiciune în 
tabăra inamicului. Dar pe măsură ce îi asculta pe Prim Agenti, 
avea impresia că pentru ei Haosul este o ființă vie. O ființă 
care îi comanda pe ei, la fel cum ei îl comandau pe el. Și în 
timp ce el, Duntov nu era decât un biet instrument în mâinile 
Prim Agenţiilor, la fel avea senzația că şi Frăția era instrumen- 
tul altcuiva - gigantic, superman, invincibil. lar misterul ce 
gravita împrejurul acestui Haos nu făcea decât să-i sporească 
devotamentul și supunerea oarbă. Îl făcea să se simtă că luptă 
de partea unei forțe infinit mai puternice decât Omul. 

— Poate mișcarea cea mai haotică, notă blondul Steiner, 
ar fi să-l ucidem chiar noi pe Torrence. Un adevărat Factor 
Aleator, nu? Îl va plasa pe Khustov într-o situație extrem de 
delicată. Asupra lui va plana bănuiala că este vândut Frăției. 
Consiliul se va ridica împotriva lui şi nu este exclus să fie 
chiar executat. Fără un Torrence în Consiliu va domni un 
adevărat Haos din moment ce nu va mai exista un nou punct 
în jurul căruia să graviteze întreaga putere decizională a opo- 
zanţilor. 


— Dar asta ne transformă pe noi în Factor Previzibil, se 
revoltă N'gana. Credeam că este evident. 

— Dimpotrivă! Va crea... 

Duntov îl observă pe Robert Ching, care până atunci as- 
cultase calm cu acel zâmbet enigmatic pe buze, fără măcar 
să-i privească pe Prim Agențţi. Părea să aibă ochii ațintiți un- 
deva departe, atât de departe, acolo unde nici ceilalți inițiați 
nu puteau străpunge. Brusc începu să vorbească, încet, calm, 
iar ceilalți amuţiră. 

— Planul Fratelui Duntov, spuse Ching, are implicaţii pa- 
radoxale interesante. Zâmbi către Duntov. Însăşi faptul că 
ideea lui a condus la dispute atât de aprinse în mijlocul nos- 
tru, îmi arată că Fratele Duntov nu a făcut nici o greșeală! Pa- 
radoxul şi Haosul, nu-i aşa, sunt foarte apropiate. Haosul este 
paradoxal, iar Paradoxul este haotic. Simpla enunţare a Legii 
Entropiei Sociale markowitziene se constituie intrinsec într-un 
paradox. Atât în orânduirile sociale cât şi în planul fizic con- 
cret, entropia sau dezordinea are o tendinţă naturală de creş- 
tere. Astfel cu cât se organizează o societate cu atât mai mul- 
tă Energie Socială este consumată pentru a menţine această 
Ordine şi iarăşi este nevoie de mai multă Ordine pentru a 
genera Energia Socială. Aceste două necesități paradoxale se 
inițiază şi se consumă reciproc într-o spirală cu progresie ex- 
ponențţială. Astfel, o societate ce tinde spre perfecțiune - in- 
diferent care ar fi forma acelei perfecțiuni - are continuu ne- 
voie de Ordine și în consecință va tolera tot mai puțini Fac- 
tori Aleatori pe măsură ce ciclul este în progres. Astfel, con- 
tinuă pe nerăsuflate Robert Ching, inevitabilitatea Haosului, 
Maximizarea Ordinei conduce inevitabil spre Haos, la fel cum 
o face și diminuarea ei. Totul este un Paradox. 

Aici capacitatea de înțelegere a lui Duntov se bloca. Nu ci- 
tise niciodată operele lui Markowitz, deşi Legea Entropiei 
Sociale în forma sa prescurtată îi era familiară. Nu pricepea 
ce avea atât de paradoxal în ea. Prin îndoctrinarea la care fu- 
sese supus înţelesese că orice acțiune distructivă îndreptată 
spre Ordine serveşte lui. Nu-i trecuse niciodată prin minte că 
însăşi Ordinea putea deservi la fel de bine Haosul... Nu putea 
înţelege acest concept, i se părea bizar şi tocmai această ne- 
putință îi umplea ființa de un extaz straniu. 

Probabil și vechii iudeo-creștini simțeau la fel atunci când me- 
ditau la ceea ce ei numeau „Dumnezeu”. Exista ceva liniștitor, 

ceva ce oferea încredere și siguranță la gândul că exista o 
forță supremă ce controla absolut totul. O forță care putea fi 
folosită la rândul ei, însă niciodată înțeleasă. Și cum putea 
Hegemonia să combată această forță supremă de vreme ce 
tocmai această acţiune servea, în final, tocmai vitalizării aces- 
tei forțe? 

— Nu-mi dau seama pentru ce ne repețţi niște lucruri pe 
care le cunoaștem foarte bine cu toţii, Primordiagent? spuse 
Felipe, atent să nu gafeze, bănuind totuși că Ching avea un 
motiv temeinic să-i dăscălească, chiar și numai pentru că Ching 
era... Ching. 

— Pentru că, răspunse Primordiagentul, este bine să nu 
uităm că lucrăm cu Paradoxuri care sunt inițiate pe bazele al- 
tor Paradoxuri. Evident, un Torrence viu este o sursă de Fac- 
tori Aleatori în însăși structura Consiliului. La fel de evident 
cum asasinarea lui Torrence de către Frăţie va produce de 
asemenea Factori Aleatori considerabili, aruncând în același 
timp o umbră de suspiciune asupra Coordonatorului. Și iată 
un Paradox sublim: moartea lui Torrence va spori Entropia 
Socială într-o direcție, în timp ce un Torrence viu este o sursă 
de Factori ce alimentează Entropia Socială în altă direcţie. Și 
acesta este un Paradox în interiorul căruia suntem nevoiţi să 
acționăm. 

— Am impresia, vorbi N'gana că opţiunea noastră trebuie 
să se rezume doar la alegerea unei singure direcţii ce va ma- 
ximiza Haosul. În spiritul strategiei noastre, de a injecta Fac- 
tori Aleatori în sistemul închis al Hegemoniei - cel puțin până 
la ora la care Proiectul Prometeus va deveni operațional, tre- 
buie acum să ne decidem la una din cele două variante. Nu le 
putem alege pe amândouă. 

— Ah, dar de ce să nu le alegem pe amândouă?! reluă zâm- 
bitor Ching. Îl menţinem pe Torrence în viață și conflictul 
permanent dintre el și Khustov va genera în continuare Fac- 
tori Aleatori. Și dacă îl vom ucide? Chiar mai bine, ce se întîm- 
plă dacă şi Frăția şi Liga încearcă să-l asasineze? Întîi am frus- 
trat Liga, salvându-l pe Khustov. Dacă încercăm să-l asasinăm 
pe Torrence vom părea de partea Ligii dar și de partea lui 
Khustov. Un adevărat haos! 

— Nu am înţeles încă, Primordiagent, spuse N'gana. Cum 
putem ucide pe Torrence și în același timp să îl menţinem ca 
sursă de Factori Aleatori?! 


— Dar nu este neapărat nevoie să reuşim, nu-i aşa? Zâmbi 
Ching. Nu este necesar decît să lăsăm impresia că am încercat 
să-l asasinăm pe Torrence. Și cu un Torrence viu, convins că 
noi am încercat să-l eliminăm, în timp ce tot noi i-am salvat 
viața lui Khustov, vă dați seama unde se poate ajunge?! Mai 
mult încă, dacă aranjăm lucrurile în așa mod încât atentatul 
nostru „eșuat” să-l salveze pe Torrence din atentatul Ligii, vă 
dați seama ce stare conflictuală se va produce în Consiliu... 

Pe chipurile încruntate ale Prim Agenţilor înfloriră mici 
zâmbete edificatoare. 

„Se pare că au înţeles despre ce-i vorba”, gândi Duntov. 
Mi-ar fi plăcut şi mie să înţeleg dar... mai bine nu. Există mai 
multe lucruri pe care este mai bine să nu le înţelegi... 


Boris Johnson păşi pe peronul staţiei de metrou de sub 
strada 59. În raza lanternei sale îl descoperi ceva mai încolo 
pe Mike Feinberg. Fără grabă își continuă drumul până la 
jumătatea peronului lângă Feinberg care stătea cu un picior 
așezat pe două canistre de metal. Alături, o bidinea și o cutie 
mică eloxată. 

— Rhee nu a apărut? întrebă neliniștit Johnson. 

— Nu l-am văzut încă. Am adus toată marfa, calitate la 
prima mână, dar fără Rhee nu putem face nimic. Eu unul nu 
prea mă descurc pe aici. Sunt o grămadă de ieșiri blocate spre 
suprafaţă și tot tavanul este îngropat în plastoţel. Cine știe 
deasupra cărei ieşiri este Muzeul?! Mi-e teamă să nu-l fi prins 
Gardienii... 

— Aici jos, niciodată! replică Johnson. Rhee nu mai apar- 
ține speciei umane. Vede în întuneric, însă lumina zilei îl or- 
beşte. Și dacă totuși i s-a întâmplat ceva... 

— Nu vă faceţi griji pentru mine, susură o voce în spatele 
lui Johnson. 

Johnson se întoarse brusc şi văzu figura palidă a lui Rhee 
ieșind din spatele unui stâlp. „Se mișcă ca o fantomă” gândi 
Johnson. 

— Era mai bine dacă nu făceai ce-ai făcut, îi spuse. Dacă te 
mai furișezi prin spatele oamenilor, s-ar putea să te alegi cu 
burta găurită. 

Un râs uscat izbucni din pieptul lui Rhee. 

— E un obicei de care nu mă pot dezbăra. Ei și acum să 
trecem la treabă. 

Rhee îl conduse pe niște trepte spre nivelul superior al 
stației. Aici tavanul era foarte coborât, mult mai jos acum de- 
cât în zilele când staţia era funcțională, pentru că un strat 
masiv de plastoțel ce distona prin finisaj şi culoare cu tot ce 
se putea vedea prin acele subterane, înlocuia ceea ce fusese 
odinioară tavanul obișnuit al stației. Acesta forma acum fun- 
dația Muzeului ce era construit deasupra. 

Albinosul îi conduse spre zona unde se găseau vechile 
porți de acces rotative. La câțiva pași după ele începeau trep- 
tele ce urcau spre suprafață. Acestea se terminau brusc, un- 
deva la jumătate, înglobate în plastoțelul fundației Muzeului. 

Rhee își înclină capul și își fixă urechea de tavanul de 
plastoţel. Ascultă tăcut vreme de câteva momente. 

— Da, spuse în final. Aici este locul. Suntem exact sub sala 
de conferințe și mai exact, chir sub podiumul oratorului. As- 
cultaţi! Sala începe să se umple. Aud vibraţiile multor paşi, 
dar aici, deasupra noastră, nu percep nimic. Asta înseamnă că 
zona tribunei este cu certitudine chiar deasupra noastră. 
Avem şi noroc şi timp suficient! 

Încă o dată Johnson admiră auzul şi deosebitul simţ de 
orientare al acestui om. Hegemonia își crease singură un ina- 
mic redutabil, atunci când l-a obligat pe Rhee să trăiască as- 
cuns în subterane. 

— Foarte bine, spuse Johnson. Să nu mai pierdem timpul. 

Feinberg scoase capacul unei canistre, înmuie bidineaua în 
lichidul vâscos şi începu să-l întindă pe tavanul de plastoţel. 

— Substanţa asta e nitroplastic, anunţă el în timp ce aco- 
perea tavanul. Se usucă aproape instantaneu... 

După câteva minute de muncă asiduă întreaga zonă de ta- 
van care acoperea fosta ieşire spre suprafaţă, o arie de aproa- 
pe douăzeci de metri pătraţi, a fost acoperită cu nitroplastic. 
Feinberg lăsă jos canistra şi bidineaua și îşi plimbă degetele 
pe suprafaţa întunecată. 

— Uscat, spuse el. Boris, te rog dă-mi detonatorul. 

Johnson îi întinse mica cutie de aluminiu. De partea cea- 
laltă a cronometrului existau niște gheare metalice de fixare 
şi Feinberg montă detonatorul în nitroplastic. 

— Pot fixa timpul de acum până într-o oră. La cât vrei să-l 
pun? 

Johnson se gândi o clipă. Torrence va începe discursul în 
câteva momente şi probabil va bate câmpii aproape o oră 


întreagă. Deci explozia trebuia să aibă loc numai după ce ei se 
puteau îndepărta la o distanţă suficientă. 

— Să spunem o jumătate de oră, îi propuse lui Feinberg. 

— Bine, acceptă Mike și ajustă cronometrul la 30. Și acum 
pasta reflectoare. 

Feinberg se apucă acum să acopere din nou tavanul cu 
conținutul celeilalte canistre, o pastă albă și lipicioasă. 

— O chestie foarte interesantă, vorbi el în timp ce lucra 
atent să nu scape nici un centimetru neacoperit de nitroplas- 
tic; Reflectoarea asta, nu prea ştiu nici eu cum acționează 
exact, dar ce ştiu sigur este că orientează într-o singură di- 
recție toată energia explozivă în momentul deflagraţiei. Totul 
va zbura în sus direct spre Torrence. Hm, poţi să stai chiar 
aici când explodează și să nu pățeşti nimic - asta dacă nu se 
desprinde tot tavanul, desigur - dar deasupra va ieşi urât de 
tot... Vor trebui să-l adune pe domnul Torrence cu lingurița 
de pe tavanul muzeului! 

În sfârşit, Feinberg îşi termină treaba şi examina scrupu- 
los cu lanterna. Totul era acoperit de albul substanţei reflec- 
toare, chiar și detonatorul. 

— E perfect. Mai avem 23 de minute să ne îndepărtăm. Și 
pe urmă adio Jack Torrence! 

Johnson rânji în timp ce cobora spre nivelul peronului. 
Nici măcar Frăția nu-l mai putea salva acum pe Torrence. 
Nimic nu mai putea opri deflagraţia chiar dacă cineva ar fi 
descoperit arealul exploziv. Și oricum, nimeni în afară de ei 
trei nu mai cunoştea acel loc. 


Jack Torrence îşi făcu apariţia în amfiteatrul Muzeului 
Culturii prin intrarea din spatele sălii, protejat din ambele 
părți de un culoar de Gardieni. În ciuda faptului că sala era 
doar pe jumătate plină, Torrence notă cu satisfacție că întreg 
auditoriul fusese îndrumat să ocupe locurile din primele rân- 
duri, conform instrucțiunilor. Camerele TV din spatele sălii 
puteau lua imagini cu transfocatorul deasupra Supușilor şi de 
aici iluzia unui amfiteatru plin la refuz. 

„Bineînţeles, gândi Torrence, televiziunea arată întotdea- 
una numai esenţialul. Supușii sunt o turmă de cretini. Dacă le 
arăţi cu fiecare ocazie cât eşti de popular, vor crede că în- 
tr-adevăr ești popular; și dacă îi convingi că ești popular, vor 
țopăi cu braţele ridicate și te vor face cu adevărat popular...” 

Acest lucru în sine, nu conta foarte mult pentru Torrence. 
Problema era că mandatul de Consilier era valabil zece ani şi 
termenul limită se apropia curând. Dacă reușea să-şi constru- 
iască o imagine solidă, mai puternică decât a lui Khustov, 
poate va reuși să introducă în viitorul Consiliu, unul, poate 
doi dintre oamenii lui. Dacă devenea destul de popular, putea 
să influențeze chiar şi alegerea computerului, pentru că ar- 
monia din interiorul Consiliului era unul din criteriile de man- 
datare algoritmică a jumătate dintre posturile de Consilieri 
Hegemonici. 

„Nu este niciodată prea devreme pentru o campanie elec- 
torală - gândi Torrence. Mai ales dacă Vladimir Khustov are 
un as în mânecă - Frăția Asasinilor. Și chiar dacă nu este ade- 
vărat şi Frăția este doar o adunătură de fanatici religioşi, câte 
o înțepătură ici-colo în epiderma groasă a lui Khustov, nu 
poate decât să fie benefic. Hm, Gorov este un individ straniu, 
îl întrece și pe Gardianul Central și dacă reușesc să-l conving 
că Vladimir are legături cu Frăția, există șanse să-l atrag de 
partea mea. 

Torrence urcă câteva trepte şi se opri în fața tribunei, 
frunzărind hârtiile cu discursul. Urma să vorbească despre 
Ordine în Artă, ce lui personal i se părea o enormitate. De 
fapt, cuvântările, nu erau punctul forte a lui Torrence, mai 
ales că nu-i făcea nici o plăcere sa propovăduiască de fiecare 
dată pacea şi prosperitatea Hegemonică. Supușii nu vor sări 
în sus de bucurie când vor auzi că urmau să se instaleze Tu- 
buri și Ochi în locuinţele particulare şi era nepoliticos ca un 
Consilier să aducă acuzaţii în public unui alt Consilier. De 
asemenea era interzisă atingerea unui subiect delicat: Frăția 
sau Liga - li se făcea astfel o publicitate gratuită. Deci ce su- 
biect puteai alege ca să nu superi pe nimeni - despre tot felul 
de prostii - de exemplu despre Artă. Oricum, pe Supuși nu-i 
interesa ce le spui. Tot ce conta era să te faci văzut, auzit, da- 
că nu şi ascultat... 

Torrence trase cu coada ochiului către carul TV. Şeful 
echipei îi făcu semn cu mâna - era în emisie şi putea să în- 
ceapă. 

— Supuşi ai Hegemoniei, începu el, este bine că ne-am 
reunit astăzi în Muzeul Culturii, pentru că Arta și Cultura, au 
fost și vor fi întotdeauna cele mai de seamă realizări ale 
unei civilizaţii, iar Hegemonia Sol, este cea mai desăvârșită 


civilizație construită de om pentru om. Din păcate, uităm câ- 
teodată că în vitregitul Mileniu al Religiilor, Arta deopotrivă 
şi Omul, au fost la mila sutelor de conflicte de esenţă religi- 
oasă. Și astăzi ne este dificil să înțelegem că Arta în acea nea- 
gră perioadă, a fost sfârtecată de principiile estetice ale cine 
ştie cărui cult sau de... 

În acea clipă un murmur de groază se ridică din fundul 
sălii. Torrence ridică ochii şi observă înspăimântat cum uşa 
de acces din spate ajunsă la incandescenţă, se prăbuși cu zgo- 
mot în interior. Doi oameni cu lasearme în mâini trecură ca 
nişte umbre prin cadrul ușii. Torrence își trecu palma întinsă 
prin dreptul gâtului, semnalizând cameramanilor să între- 
rupă emisia, apoi se aplecă, refugiindu-se în spatele zidului 
viu format instantaneu de piepturile Gardienilor. 

— Gaze! urlă cineva şi vocea lui se pierdu în vacarmul 
general. 

Torrence privi precaut printre umerii Gardienilor și văzu 
norul gros, verzui, care acoperea acum întreaga zonă din spa- 
te a sălii. Și-a dat seama că era vorba de Nervolină - o toxină 
de contact cu efect letal instantaneu. 

Supușii se refugiau spre tribună, urlând terorizaţi, într-o 
degringoladă totală, sărind peste scaune şi îmbrâncindu-se 
unii pe alții. Nervolina acoperise deja carul de emisie şi ca- 
meramanii se prăbușiră moale, pentru a nu se mai ridica ni- 
ciodată. Inima lui Torrence bătea nebunește, încercând să sca- 
pe din gheara nemiloasă ce o sfârteca fără milă. „Totul s-a 
sfârşit” - acesta era singurul gând ce se repeta încontinuu în 
mintea lui Torrence, căci gazul verzui se apropia lent de po- 
dium, iar singura uşă era blocată tocmai de acel mesager al 
morţii. Însă momentul de deznădejde al Consilierului trecu 
atunci când mintea îi începu să analizeze detaliile. Acel cineva, 
oricine ar fi fost el, care aruncă grenada cu gaz, ținti prost, 
foarte prost. O singură grenadă nu era suficientă să umple în- 
tregul volum al sălii, iar acum gazul începea să se disperseze. 
Nervolina era un gaz „antidemonstranţi” pe care Gardienii îl 
foloseau ca un paravan, în spatele căruia puteau avansa Și 
astfel efectul său nu trebuia și nu fusese conceput pentru un 
timp foarte îndelungat. Nervolina avea efect mortal doar 
într-o anumită concentraţie. Pentru a avea rezultate efective, 
grenada trebuia aruncată chiar lângă tribună, dar nu se în- 
tâmplase așa. Cineva făcuse o greşeală, sau poate a aruncat-o 

la repezeală, grăbiţi de sosirea trupelor din interiorul muze- 
ului. 

Torrence se ridică în picioare. Gazul se dispersase. Came- 
ramanii erau morți, însă el scăpase nevătămat. Supușii în- 
cepeau să se liniștească. Torrence izbucni într-un râs forțat, 
menit să-i reabiliteze imaginea de neînfricat Consilier. „A fost 
o acțiune idioată, tipică Ligii Democratice” - gândi el. Nu au 
fost capabili să arunce ca lumea o biată grenadă. 

Ceva străfulgeră prin aer şi Torrence se aplecă instinctiv, 
însă se redresă imediat când observă că era un ovoid metalic 
care se menținea în aer - binecunoscuta bombă-mesager a 
teroriştilor lăudăroși. 

„Moarte Consiliului Hegemoniei”, izbucni mesajul. „Eter- 
nitate Haosului! Să nu uitaţi că Vice-Coordonatorul Jack Torrence 
a fost strivit de Frăția Asasinilor!” 

— Frăția?! exclamă Torrence. N-a fost Liga? 

Gesticula agitat către Gardieni. 

— Asiguraţi holul! ordonă el. Plecăm imediat de aici. Cri- 
minalii ăştia nu ratează de două ori. 

Torrence cobori de la tribună şi Gardienii făcură cerc în 
jurul lui. Astfel grupaţi s-au precipitat către ieșire și de acolo 
în holul din faţa intrării. Torrence, încă înconjurat de Gardi- 
eni se opri o clipă să-i privească pe Supușii care dădeau nă- 
vală pe ușă. A rămas acolo, măcinat de un gând până când ho- 
lul se goli de lume. 

„Aici e ceva putred”, gândea el. La început Frăția îl sal- 
vează pe Khustov şi acum încearcă să mă omoare pe mine. Ar 
fi îngrozitor să fie adevărat, Khustov să aibă anumite legături 
cu Frăția. Din fericire acești fanatici sunt la fel de incompe- 
tenţi ca bobocii lui Johnson. Oricum ceva trebuia făcut. Mda, 
sigur că da, cu siguranţă acest atentat mă poate ajuta împo- 
triva lui Khustov. Sigur că da, circumstanțele sunt evidente, 
acum îl pot atrage pe Gorov de partea mea. Asta înseamnă 6 
la 4 şi cu un singur vot cheie pot forţa alegeri anticipate în 
Consiliu. Şi poate... 

— Sala este goală acum, domnule vice-coordonator, i-a 
întrerupt gândurile șeful gărzii sale de corp. Consideraţi ne- 
cesar să... 

„„Baarrroom!!! 

A fost o explozie teribilă în interiorul sălii și imediat încă 
un zgomot aproape la fel de puternic atunci când se prăbuși 


tavanul sălii de conferinţe. Suflul exploziei făcu să țâșnească 
prin uşa de la intrare un nor de praf înecăcios și sute de sfă- 
râmături ale deflagraţiei. Clădirea se cutremură din temelii. 

Torrence amețit și speriat nu se putu abţine și înlăturân- 
du-i pe Gardieni îşi croi loc spre intrare, curios să vadă ce 
anume se întâmplase înăuntru. Lăcrimând din cauza prafului, 
Torrence văzu că locul unde stătuse cu câteva clipe mai îna- 
inte nu mai exista acum, iar în locul acela se căsca o groapă 
enormă. Ridică ochii şi rămase încremenit când observă ta- 
vanul prăbușit. Prin spărtură se vedea holul de la etajul supe- 
rior. Lăcrimând puternic. Torrence reveni lângă garda de corp. 

„Nu are nici un sens, gândi el. Un nou atentat după ce au 
încercat să mă gazeze? De ce? Numai dacă... Numai dacă ex- 
plozia a fost provocată de Ligă! Hm, am scăpat nevătămat din 
două atentate consecutive... și totuşi este singura explicaţie. 
Acum fusese Liga care acționase. Cei din cadrul Frăției sunt 
nişte profesionişti și se aşteptau ca în cazul eșuării atentatu- 
lui cu Nervolină, sala să fie evacuată, deci atentatul cu explo- 
zia devenea inutil. Cu siguranţă nu au fost tot ei.” 

Torrence izbucni în râs, de data asta realmente amuzat. 
Frăția prin atentatul ei eşuat nu a făcut decât să-i salveze via- 
ţa! Dacă nu ar fi fost atacul cu Nervolină, el şi-ar fi continuat 
liniștit discursul până în clipa în care explozia l-ar fi pulverizat. 

Acum zâmbetul i se transformă într-un rictus. „Dar asta 
nu face lucrurile mai puţin grave”, gândi el. „Până la urmă Liga 
asta nu e chiar o adunătură de derbedei neputincioşi. Cu pă- 
rere de rău trebuie să recunosc că aici Khustov are dreptate - 
Liga trebuie distrusă şi încă repede. Nu mai contează cheltu- 
ielile. Oricând este posibil să încerce un nou atentat. Şi după 
ce distrug Liga, putem concentra forțele asupra Frăției. Și 
Vladimir va trebui să se supună. Dacă nu devine cooperant, 
relaţia lui cu Frăția va fi evidentă, iar oamenii lui din Consiliu 
îi vor întoarce spatele. lar după ce terminăm cu Liga și cu Fră- 
ţia, va veni clipa să mă ocup și de domnul Khustov personal.” 

„Când suntem în opoziţie cu o anumită 
stare de ordine, este necesar câteodată să in- 
troducem elemente facultative în acţiunile noas- 
tre. Însă, această randomizare, prin definiţie nu 
poate fi planificată. În orice caz, sentimentele 
sau emoţiile fiinţei umane sunt considerate 
drept Factori Aleatori şi astfel se poate spune că 
a servi interesele sistemului endocrin ale unei 
persoane, înseamnă în final a servi Haosul." 

GREGOR MARKOWITZ, 
Teoria Entropiei Sociale 

PROSTIE, prostie, o prostie cumplită - gândea Constantin 
Gorov în timp ce Jack Torrence continua să peroreze cu os- 
tentație împotriva lui Khustov, încercând în acelaşi timp să 
sensibilizeze conștiința întregului Consiliu. 

— „şi încep să mă întreb pentru ce ești atât de grăbit să 
zdrobeşti Liga, Vladimir? spunea Torrence cu chipul marcat 
de o indignare pe care Gorov o bănuia teatrală. Cât despre 
Frăţie, se pare, ai impresia că este o inflamație care se va ab- 
sorbi în urma unui tratament cu comprese! Nici măcar nu sunt 
sigur dacă consideri Frăția Asasinilor drept un real pericol. 

Khustov se încruntă. Altă repriză teatrală avea să urmeze, 
gândi Gorov. 

— Ce vrei de fapt să spui? întrebă sec Khustov. 

Torrence făcu o pauză. 

Torrence făcu o pauză și înainte să răspundă își roti privi- 
rea fixând chipul fiecărui Consilier în parte. În timp ce privi- 
rile lor se încrucişau, Gorov începu să înțeleagă manevra lui 
Torrence. Toate aceste lovituri sub centură țineau de jocul 
politic - o înfruntare nemiloasă care nu avea nici un regula- 
ment. Privit din exterior se putea crede că acest Consiliu He- 
gemonie exista doar ca o arenă de confruntări între nebuni ca 
Torrence sau Khustov şi își eludase funcția principală, aceea 


de a fi adjunctul uman al Gardianului Central, cu scopul ma- 
ximizării Ordinei şi menţinerii păcii şi prosperității speciei. 

— Nici eu nu sunt prea sigur, vorbi Torrence într-un sfâr- 
şit. Însă faptele şi doar faptele sunt acelea care vorbesc pen- 
tru mine. Voi lăsa Consiliul să decidă. Unu: Liga Democratică 
a încercat să te asasineze Vladimir, iar Frăția Asasinilor te-a 
salvat. Greşesc oare dacă spun că fiind „supărat” pe Ligă, vrei 
s-o distrugi imediat, iar în ceea ce priveşte Frăția ai un oare- 
care sentiment de... recunoștință? Doi: Demult nu mai este un 
secret pentru nimeni că între noi doi există, să-i spunem ri- 
valitate - în sensul diplomatic al cuvântului, desigur. Trei: 
Frăția, care recent ţi-a salvat viaţa, tocmai a încercat să mă 
elimine. Mă rog, cine sunt eu - aici Torrence își puse umil pal- 
ma pe piept - ca să trag anumite concluzii. Acest Consiliu este 
format din adulți inteligenţi, oameni respectabili şi îi consi- 
der capabili de a-și extrage din expunerea acestor fapte, pro- 
priile concluzii. 

— M-am săturat de insinuările tale veninoase Torrence! 
mugi Khustov și apoi liniștindu-se ca prin farmec continuă cu 
o voce îngheţată. Îți reamintesc că Liga a încercat să ne omoa- 
re pe amândoi. Liga este amenințarea principală. Nu uita că 
Frăția este compusă din simpli fanatici religioşi. Nimeni nu 
ştie pentru ce fac ceea ce fac. ÎI fixă cu privirea pe Torrence, o 
privire crudă însoțită de un zâmbet răutăcios. 

— Şi continui să-ţi reamintesc, domnule Torrence, indi- 
ferent dacă-ţi convine sau nu, că eu Khustov, sunt încă Coor- 
donator Hegemonic! Falsa acuzaţie de trădare pe care mi-o 
aduci într-un mod atât de evident se constituie ea însăși 
într-o trădare! Este momentul să-ți cântărești mai atent cu- 
vintele. 

— Trădare? se prefăcu mirat Torrence. Împotriva cui? 
Trădare împotriva Hegemoniei? Împotriva Gardianului? Îm- 
potriva Consiliului? Sau pur și simplu împotriva omului Vla- 
dimir Khustov? Sau poate împotriva Frăției? Așa... 

— Mergi prea departe! l-a întrerupt Khustov ce devenise 
livid de furie. 

Constantin Gorov nu s-a mai abținut. Proștii căzuseră în 
cursa întinsă cu abilitate de Frăţie. 

— Domnilor Consilieri, vă rog! interveni el. Nu vă dați 
seama ce se întâmplă? Tocmai pentru asta, Consiliere Khustov, 

Frăția ţi-a salvat viața. Și tocmai pentru asta, au încercat apoi 
să-l elimine pe Consilierul Torrence. Mai mult ca sigur a fost 
o înscenare. 

— lar vorbeşti prostii Gorov, o trânti nepoliticos Khustov. 
Ai de gând să ne predici iar din halucinanta Teorie a Entropiei 
Sociale? Laşi impresia că tu însuţi faci parte din Frăţie. Câte- 
odată mă întreb dacă, sincer, nu ești şi tu un adept al spana- 
cului asta markowitzian despre „inevitabilitatea Haosului” 
maimuţări Khustov. 

— În combaterea unor fanatici religioși, răspunse Gorov 
cu fermitate, trebuie pentru început să aprofundezi dogma 
pe care ei o slujesc. În caz contrar, acțiunile lor devin total in- 
comprehensibile. 

— Aha, deci cu alte cuvinte, tu ești singurul care poate 
prezice acțiunile Frăției, rânji Torrence. 

— Până la un punct, da! răspunse Gorov demn, ignorând 
sarcasmul întrebării. Este postulat în Teoria Entropiei Sociale 
că o societate ordonată, asemenea Hegemoniei, poate tolera 
din ce în ce mai puţin Factori Aleatori, pe măsură ce controlul 
ei devine tot mai ferm. Deci strategia Frăției apare evidentă și 
anume, de a introduce acești Factori Aleatori. Cu alte cuvinte, 
se poate prevedea că acțiunile lor sunt calculate încât să fie 
imprevizibile. 

— Un hocus-pocus dialectic fără nici o noimă! strigă ener- 
vat Consilierul Ulanuzov. 

„Ce şleahtă de ignoranțţi” gândi Gorov. 

— Ba dimpotrivă, continuă el. Ce se întâmplă acum în 
Consiliu este un exemplu perfect. În asta constă logica Frăției 
sau mai corect, aparenta ei lipsă de logică. Lăsând impresia 
că sunt de partea Coordonatorului și împotriva Consilierului 
Torrence, au ascuţit conflictul din interiorul acestui Consiliu. 
Și cu toţii am căzut în această cursă. Chiar nu observați dom- 
nilor că... 

— Destul cu tâmpeniile astea, strigă Khustov. 

— Destul, destul, reluară și ceilalţi Consilieri. 

— Trebuie să admit că acum sunt de partea înțeleptului 
nostru Coordonator, spuse Torrence. Aceste teorii mult prea 
subtile, nu ne sunt de nici un folos. Vladimir, adevărata pro- 
blemă este următoarea: Eşti de acord să acordăm prioritate 
specială desființării Frăției? 


— Frăția nu trebuie distrusă până când Liga nu este dis- 
trusă, bătu ca palma în masă Khustov. 

— Bănuiesc că poți motiva, zâmbi întrebător Torrence. 

— Dacă ai fi capabil să vezi mai departe de lungul nasului, 
nu mai puneai această întrebare. Este limpede! Atâta vreme 
cât Liga există, Frăția ne este folositoare. Tot ce face Liga pu- 
tem arunca în spinarea Frăției. Supuşii au înțeles care este 
scopul Ligii: pur şi simplu vor să submineze Hegemonia. Însă 
țelurile Frăției - dacă există așa ceva - sunt niște aiureli. Pen- 
tru Supuși, Frăția nu reprezintă decât o grupare de fanatici. 
Este mult mai convenabil să învinovăţești de atentatele aces- 
tea pe niște nebuni iresponsabili, decât să admitem existența 
unei conspirații revoluționare coerente și periculoase. Atâta 
vreme cât Liga există, putem face din Frăţie un țap ispăşitor 
şi orice atentat îl putem pune pe seama unor iresponsabili. 
Liga odată eliminată, vă promit că voi acorda o prioritate spe- 
cială în eliminarea Frăției Asasinilor. Dar nu până atunci! 

— Şi peste câte sute de ani se va întâmpla acest lucru? ri- 
cană Torrence. Noi nu suntem în stare să depistăm găurile de 
şobolani unde se ascund cei de la Ligă, pentru ce să ne amă- 
gim cu suprimarea lor definitivă?! Sunt doar câteva mii de 
membri şi doar câteva sute de agenți activi, însă avantajul lor 
constă în dispersia lor în întreaga Hegemonie. Practic nu faci 
decât să ne promiţi că nu ne vom concentra niciodată asupra 
Frăției! 

Khustov îl ascultă liniștit. 

— Absolut greşit, zâmbi el. Liga va fi eliminată foarte cu- 
rând. Vom obliga Liga să-şi trimită întregul ei comandament 
într-o singură misiune, un gen de misiune de care sunt sigur 
că îi va atrage atenția și lui Boris Johnson personal. Dacă ne 
cad în mână, Liga se va autodizolva! 

Gorov era amuzat de siguranța aparentă a Coordonatorului. 

— Şi care ar fi acest fabulos plan? 

— Ministerul Tutelării și însuși Gardianul Central studia- 
ză implicaţiile acestei probleme. Am descoperit un agent al 
Ligii infiltrat într-o poziţie cheie, la Ministerul Tutelării de pe 
Mercur. 

— A fost capturat viu? chestionă Consilierul Cordona. 

— Nu a fost capturat deloc, replică Khustov. Ne este mult 
mai folositor exact acolo unde este. Nu ne interesează plevușca. 
Consiliul Hegemoniei se va reuni pe Mercur peste două luni. 

— Cum? se alertă Torrence. Mercur? Dar nu ne-am întâl- 
nit niciodată pe Mercur. Nu există decât un dom pipernicit, 
cel mai mic şi cel mai puțin populat din toată Hegemonia. De 
abia reuşim să menţinem colonia viabilă. Supușilor nu le con- 
vine să trăiască atât de aproape de Sol - nici mie de altfel... 

— Exact acesta va fi şi motivul aparent pentru care vom 
merge și noi acolo, vorbi Khustov. Reuniunea noastră de pe 
Mercur va demonstra populaţiei încrederea noastră în sigu- 
ranţa și fiabilitatea acestei construcții Hegemonice. 

— Nu-mi place. Este prea periculos. Prea riscant. Dacă Liga 
își concentrează forțele acolo, ne poate ucide pe toţi dintr-o 
lovitură. 

— Corect! Este exact ce va gândi şi Boris Johnson. Va gân- 
di instantaneu la asta cu atât mai mult cu cât știe că are un 
agent într-o poziţie cheie în clădirea Ministerului Tutelării. Îl 
vom aştepta acolo și... acesta va fi sfârşitul. 

— Vrei să spui că ne foloseşti drept momeală! a strigat 
Torrence. 

Toţi Consilierii începură să vocifereze nemulțumiți, sin- 
gurul Gorov părea interesat de această acțiune. Ce altă mo- 
meală mai bună decât întreg Consiliul? Cu siguranţă Liga se 
va mobiliza să nu piardă această neașteptată ocazie. Era 
într-adevăr o tactică bună, gândea Gorov, însă numai dacă 
viețile Consilierilor nu ar fi fost expuse. 

— Domnilor, începu Khustov și toţi ceilalți tăcură. Vă 
asigur că nu ne asumăm nici cel mai mic risc. Capcana este 
extraordinar de sigură și total inofensivă pentru vânător! 
Aveţi răbdare să mă ascultați până la capăt şi sunt convins că 
şi bunul nostru vice-coordonator nu va găsi nici cea mai mică 
obiecție. 

Consilierii mormăiră sceptici, glasul lui Torrence evi- 
denţiindu-se din nou. Însă după ce Khustov îşi expuse detali- 
at planul său, votul „pro” a fost unanim. Chiar și Torrence a 
fost de acord şi nu a mai ridicat nici un fel de obiecţii. 


Boris Johnson pășea atent, sprijinindu-se cu mâna de pe- 
retele tunelului de metrou ce ducea spre stația de sub strada 4. 


Degetele sale descoperiră o crăpătură în perete cu foarte pu- 
țin mai adâncă decât celelalte sute de crăpături ale aceluiași 
perete. Johnson apăsă cu degetul arătător și imediat o secţi- 
une din zid pivotă spre interior dezvăluind un pasaj strâmt şi 
întunecos. Boris păși înăuntru și acționă sistemul de închi- 
dere al porţii secrete. Aprinse lanterna și începu să coboare 
prin acel pasaj. 

Tunelul secret forat de Ligă acum doi ani conducea spre 
cel mai sigur loc de întrunire din subsolurile Marelui New 
York - o grotă mică, ce exista acolo de sute de ani, undeva de- 
desubtul străzii MacDougal din Greenwich Village. 

Liga o descoperi cu totul întâmplător în urmă cu trei ani și 
nici cele mai vechi hărți nu o consemnau. Experții istoriologi 
din Ligă, puţini câți erau, presupuseră că grota a fost folosită 
ca loc de refugiu de sclavii fugari, cu mult înainte de Războiul 
de Secesiune. Locul prezenta o siguranță dublă. Nimeni în 
afară de membrii Ligii de pe Pământ nu ştiau de existența 
acelui loc şi chiar dacă Gardienii ar fi cercetat stația de me- 
trou apropiată, nu ar fi descoperit niciodată intrarea secretă. 
„E foarte dificil să răzbaţi până acolo”, gândea Johnson, însă 
meritau toate sacrificiile şi era bine să fii foarte precaut. În 
sfârşit, aveau o șansă să ucidă întreg Consiliul dintr-o singură 
acțiune. Riscurile erau şi ele foarte mari, însă pe măsura ca- 
uzei pe care o servim. 

Poate... poate, îndrăznea el să viseze, „dacă eliminăm în- 
treg Consiliul, Hegemonia însăși se va dezintegra...” 

În sfârșit ajunsese la capătul pasajului. Tunelul se deschi- 
dea într-o excavație semicilindrică, de aproape şase metri 
înălțime în punctul ei cel mai înalt şi lungă de a aproape ze- 
ce metri. Pereţii erau placați cu cărămidă roșie şi nu exista 
podea. Aerul era stătut şi temperatura era destul de accepta- 
bilă. Douăzeci de oameni așteptau acolo, toţi liderii secţiilor lo- 
cale. Arkady Duntov se număra printre cei prezenţi precum şi 
Andy Mason şeful Biroului Documente. 

— Sper că ne-ai chemat în văgăuna asta pentru un motiv 
bine întemeiat, Boris, începu Mason, un individ cu trăsături 
acviline. Se ajunge foarte greu până aici, ştii nu? 

— Poţi fi sigur că un asemenea motiv există, răspunse 
Johnson. Am veşti colosale! Vom asasina întreg Consiliul din- 
tr-o singură lovitură! 

Un murmur de uimire și neîncredere se ridica din pieptu- 
rile oamenilor. 

— Este o nebunie, interveni Manuel Gomez, ne-ai târât până 
aici ca să ne spui asta? Este imposibil și tu o ştii mai bine ca 
oricine. 

— Nu prea urmăreşti televiziunea... Și nici cu faxurile nu 
te prea omori. Consiliul Hegemoniei se va întruni într-o se- 
siune extraordinară pe Mercur peste două luni. Vor să dove- 
dească întregii Hegemonii că domul de acolo este la fel de 
bun și la fel de sigur ca oricare altul de aiurea. lar noi le vom 
face de petrecanie. Simplu! 

— Ba am aflat cu toții de această sesiune, se apără Gomez. 
Chiar despre asta discutam adineaori. Și ce-i cu asta? Pe fie- 
care planetă există o Cameră a Consiliului, blindată, în fiecare 
Minister, şi bănuiesc că vor fi înconjurați de sute de Gardieni 
atunci când vor intra în Minister. Nu apuci nici să le vezi cu- 
loarea ochilor. 

— Nici nu am de gând, tăie Johnson. Bun, se vor aștepta la 
un atac atunci când se vor mișca în afara Ministerului și în 
acele clipe vor avea o protecție fantastică. Boris Johnson făcu 
o pauză. Din acest motiv îi vom ucide când se vor afla înăun- 
trul Ministerului! 

— Imposibil! 

— O nebunie! 

— Nici o şansă! 

— Cred că te-ai lovit la cap prin tunel, Boris, interveni 
foarte „protocolar” Arkady Duntov. Orice coridor, orice ca- 
meră, orice colțișor din Minister este supravegheat de Ochi. 
Nu te-aș sfătui nici să te încrunţi, dacă cumva reușeşti să te 
plimbi pe acolo! La prima greşeală Tubul emite radiaţii cât ai 
clipi din ochi. Nici dacă suntem hotărâți să ne sacrificăm vie- 
tile, nu se ştie dacă ar folosi la ceva. Ce vrei tu este practic 
imposibil. 

— La fel gândeşte şi Consiliul, răspunse Johnson. Și toc- 
mai din această cauză planul meu trebuie să reușească. 

„Mă aşteptam la reacţia asta, gândea Johnson. Este un 
semn bun. Dacă şi oamenii mei cred că m-am scrântit, Consi- 
liul va fi luat total prin surprindere.” 

— Ce plan? întrebă Gomez. Ce fel de plan are sorți de reu- 
şită, dacă ţii cont de sutele de Tuburi și Ochi din Ministere? 


— Eroare! Există două încăperi în Minister în care nu 
există Tuburi și Ochi. 

— I-auzi?! făcu Arkady. 

— Mda. În primul rând: Camera Consiliului. Consiliul He- 
gemoniei nu permite Gardianului Total să le monitorizeze 
discuţiile. Pun pariu că se întâmplă acolo tot felul de Acte Ne- 
permise, nu-i aşa? 

— Şi la ce ne ajută pe noi treaba asta? întrebă Mike Feinberg. 
Ar însemna să pătrundem în Camera Consiliului, dar posibi- 
litatea este foarte mică. Știi foarte bine ce sisteme de securi- 
tate sunt dispuse împrejurul acelei Camere. Pe toate părțile, 
pe deasupra și pe dedesubt, este înconjurată de coridoare pe 
care nu se circulă. Dacă cineva pătrunde acolo, chiar și un 
Gardian idiot, toate coridoarele sunt iradiate. Desigur dacă 
suntem atenţi şi avem noroc, am putea introduce agenții noş- 
tri în clădire, dar în clipa în care vor încerca să forțeze siste- 
mul de coridoare, toate căpăcelele vor sări. 

— Şi ce se întâmplă cu Camera Consiliului dacă coridoa- 
rele sunt iradiate? întrebă teatral Johnson. 

— Nu face pe prostul, Boris, vorbi Feinberg. Camera are 
pereţi de plumb de doi metri grosime. Pot sta liniștiți înăun- 
tru până la decontaminare. Nu li se poate întâmpla nimic. 

— Şi ce vor respira când vor fi sigilați înăuntru, vă întreb? 
Vacuum? 

Agenţii tăcură descumpăniți pe măsură ce tensiunea ner- 
voasă se amplifica. 

— Este tipic Hegemoniei, relua Boris Johnson. Toată se- 
curitatea este la modul superlativ. Şi aici este punctul lor 
slab. O diversiune într-o anumită zonă a clădirii îi va bloca 
automat în Camera Consiliului, așa este? Perfect. Deci, de în- 
dată ce Camera este sigilată, de unde vor primi aerul necesar? 

Nimeni nu încercă să ghicească. 

— Avem un agent infiltrat la întreținere chiar în Ministe- 
rul Tutelării de pe Mercur. Am deja o schiță cu planul Minis- 
terului de la el. În cazul etanşeizării Camerei, rezerva de aer 
este pompată printr-o conductă de plumb de la o mică staţie 
de pompare, două etaje mai jos. Nu este nevoie să intrăm noi 
în Camera Consiliului. De îndată ce Camera este sigilată nu 
trebuie decât să introducem în sistemul de aeraj o capsulă cu 
gaz ucigător. 

— Pare simplu, dar cum ajungem până acolo, întrebă arti- 
ficierul. Dacă Ochiul ne vede în staţia de pompare va declanşa 
radiaţiile. 

— Gândeşte-te, omule, gândește-te! se înfierbântă Johnson. 
Chiar ai impresia că există Tuburi în stația de pompare?! 
Adu-ţi aminte că în caz de forță majoră, Consiliul este în tota- 
litate dependent de rezerva de aer furnizată din staţie. Nici 
nu ar îndrăzni să monteze Tuburi acolo, în caz contrar, orice, 
un cuvânt aiurea, o mișcare greşită, ar ucide instantaneu oa- 
menii de acolo. Dacă acest lucru se întâmplă în momentul în 
care Camera este sigilată, Consilierii pot muri sufocațţi. Nu, 
tot ce au în stație sunt cinci-şase Gardieni care supraveghea- 
ză personalul de la întreţinere. Și fără nici un dubiu, pereții și 
uşa stației sunt placați cu plumb, în eventualitatea unei ema- 
nări radioactive pe coridoarele exterioare. Dacă reuşim să in- 
trăm cu şase oameni de-ai noștri înăuntru, să-i anihilăm pe 
Gardieni și să blocăm intrarea, atunci reuşim să-i gazăm pe 
Consilieri. 

— Dar cum pătrundem în stație? întrebă Gomez. Nu cred 
că există destul timp ca să o tăiem cu laserele, căci vom fi ira- 
diați de pe culoar. 

— Tu eşti expertul Feinberg, spuse Johnson. Cât timp exis- 
tă între momentul în care Ochiul depistează un Act Nepermis 
şi până sare căpăcelul Tubului? 

— Două, trei secunde cel mult. 

— Şi după cât timp radiația din zonă atinge nivelul mortal? 

— Să spunem încă trei secunde. 

— Bun, asta înseamnă că avem cel puţin cinci secunde să 
intrăm şi să închidem ușa după noi. 

— Nu merge, l-a contrazis Feinberg. Nu ne putem mișca 
atât de repede, chiar dacă dinamităm uşa. Dar chiar aşa să fie, 
după ce te mai poţi ascunde de radiaţiile de pe culoar? 

— Ai dreptate, spuse Johnson. Dar dacă cineva ne deschi- 
de uşa? Şase oameni pot intra şi este timp suficient să o și în- 
chidem la loc. Am dreptate? 

— Probabil. Dar nu văd cum, doar n-o să baţi frumos la 
uşă şi să ceri permisiunea Gardienilor să intri pe motiv că eşti 
în misiune! Nu cred că Gardianul Total este înzestrat cu sim- 
tul umorului... 


— Asta este partea cea mai simplă, spuse Johnson. Ce mă 
îngrijorează este altceva. Avem timpul necesar ca să fabricăm 
permise pentru două sute de agenţi? Trebuie să ajungem 
treptat pe Mercur fără să dăm de bănuit. Ce părere ai Mason, 
se face? 

— Nu-i ușor, dar se face. Un moment, nu ne-ai spus cum 
se intră în staţie?! 

Johnson rise: 

— Agentul acela despre care v-am vorbit - cel din Minis- 
terul Tutelării. Se numeşte Jeremy Daid şi lucrează la staţia 
de pompare. 

Johnson zâmbi larg în timp ce privea cu mândrie modifi- 
carea stării de spirit generale. În sfârşit, Johnson scosese asul 
din mânecă şi oamenii murmurau aprobator. Totul li se pă- 
ruse foarte riscant şi nesigur până la această ultimă dezvălu- 
ire. Oricum era dificil să se obişnuiască cu gândul, că după 
zece ani de eşecuri Liga ajungea acum foarte aproape de ob- 
ținerea unei victorii incredibile: eliminarea întregului Con- 
siliu Hegemonic. lar planul părea perfect - nimeni nu se mai 
îndoia de reușita lui. 


Arkady Duntov tăcu, privind neliniștit pereţii de rocă ai 
încăperii. Apoi privirea i se opri pe chipurile calme, impene- 
trabile ale celor opt Prim Agenţi. Șapte dintre ei păreau duși 
de gânduri, cântărind informaţia pe care tocmai o primiseră. 
Doar Robert Ching zâmbea înțelegător şi edificat. Dar ce pu- 
tea ști Primordiagentul mai mult decât ceilalți? Oare asimila 
mai rapid? Poate Ching cunoştea elemente în plus față de 
ceilalți. 

Sau poate mintea lui era deosebită de a celorlalți muri- 
tori - o inteligenţă care deducea o relație acolo unde ceilalți 
vedeau doar haos - sau o inteligenţă care vedea Haos acolo 
unde ceilalți vedeau doar Ordine... 

— Deci Johnson are de gând să asasineze Consiliul gazân- 
du-i prin conductele de aeraj, îşi continua Duntov raportul. 
Agentul Ligii care lucrează la staţie le va deschide ușa. Se 
poate ca preţul succesului să fie tocmai vieţile lor - planul nu 
aduce și o rezolvare în acest sens, în cazul eventualilor su- 
pravieţuitori dar... Boris de obicei nu gândește atât de departe, 

iar în cazul în care a făcut-o este probabil convins că merită 
să facă acest sacrificiu final. 

— Ce părere ai Primordiagent, interveni Fratele Felipe. 

— Da, Primordiagent, care-i părerea? 

Prim Agenţii îl priveau pe Robert Ching așteptându-l să 
vorbească. Însă Ching se întoarse zâmbind către Duntov care 
stătea în picioare în faţa lor. L-a fixat pe Duntov cu o privire 
pătrunzătoare, care îi crea agentului două sentimente ames- 
tecate, panică şi încredere oarbă în același timp. 

— Tu ce părere ai Frate Duntov? întrebă Ching. Ai fost 
acolo. Îl cunoşti bine pe Johnson. 

— Ce... ce cred eu despre ce, domnule? se fâstâci Duntov. 

— Despre planul lui Johnson, pentru început, îi răspunse 
Ching. 

Duntov era surprins. Nu crezuse niciodată că o persoană 
atât de importantă îi va cere vreodată părerea. Părere care 
nici nu avusese timp să şi-o definească. Începu să gândească 
cu voce tare: 

— Păi... este destul de complicat, după mine. Atacând din 
exterior Ministerul, Consilierii vor fi forțați să se izoleze în 
Camera Consiliului. Asta va reuși cu siguranţă... Cu multă dex- 
teritate şi cu mult noroc, vor fi capabili să introducă cinci, şa- 
se oameni pe coridorul de lângă stația de pompare, fără să 
creeze suspiciuni. Nu este un lucru tocmai uşor, dar Liga are 
deja o anumită experienţă în acest gen de acțiuni... Și odată 
intraţi în stație, vor avea elementul surpriză de partea lor și 
cred că vor reuși rapid să-i elimine pe Gardienii de acolo, 
apoi gazarea Consiliului este floare la ureche... Personal, con- 
sider riscul cel mai mare doar la intrarea în stația de pompa- 
re... Timpul este critic... Sunt doar cinci secunde în care radia- 
ţia devine mortală și dacă în acest răstimp ei nu reuşesc să 
intre și să închidă uşa în urma lor... Dacă trec și de acest 
punct atunci planul trebuie să reușească. În plus, în staţia de 
pompare lucrează un om de-al lor. 

— Deci... a vorbit Robert Ching... o analiză perfectă Frate 
Duntov. Vă dați seama ce implică această acțiune Prim Agenţi? 

Duntov remarcă cum Prim Agenţii îl priveau cu ochi goi 
pe Ching, nesesizînd concluziile la care acesta ajunsese deja. 
Se părea că şi Ching remarcă confuzia din rândurile Prim 
Agenţilor pentru că izbucni în râs și începu să explice: 


— Gândiţi-vă! Vieţile Consilierilor sunt pe muche de cuțit. 
Liga Democratică îşi riscă propria existenţă. Sunt sute de oa- 
meni implicaţi. Există doar două posibilităţi. În caz de succes 
întreg Consiliul Hegemonie este eliminat, iar în caz de nereu- 
şită Liga Democratică îşi va înceta existenţa. Și toate acestea, în- 
tregul plan, sute de vieţi, depind de un singur om. Un singur om! 

Atunci deveni limpede și pentru Duntov. Totul apăsa pe 
umerii lui Jeremy Daid - omul din stația de pompare. 

— Agentul Ligii din stație, murmură el. 

— Exact! confirmă Robert Ching. Gândiţi-vă, dacă acest 
Daid reușește să le deschidă ușa, întreg Consiliul este con- 
damnat. Dacă nu reuşeşte, atunci Consiliul supraviețuiește şi 
Liga moare decapitată. Un singur om.. Ce vă sugerează acest 
lucru, Prim Agenţi? 

— Mâna Haosului! exclamă Smith. Adevăratul și unicul 
Haos! Soarta Consiliului și ordinea lui rigidă, marile lui re- 
surse cât şi soarta Ligii Democratice cu planurile ei absurde 
vor fi în mâna unui singur om, un individ de altfel insignifiant 
până acum. Haos, Haos pur. 

Robert Ching zâmbi enigmatic. 

— Cred că nu, spuse. Mai gândiţi-vă la Hegemonie, atât de 
ferm Ordonată, cu acel atât de complex, aproape paranoic, 
sistem de securitate... Nu vi se pare ciudat că Consiliul Hege- 
monic se reuneşte pe Mercur, unde, întâmplător Liga Demo- 
cratică are infiltrat un agent într-un punct cheie de acolo de 
unde se poate asasina întreg Consiliul. Nu vi se pare straniu 
că în pofida tuturor acestor Gardieni, fie ei simpli sau Totali, 
în ciuda tuturor acelor Ochi și Tuburi, în pofida acelor psi- 
hoteste sau narcointerogatorii, în fine toată această obse- 
dantă meticulozitate să nu fi ajutat oare Hegemonia să des- 
copere un agent spion într-o poziție atât de importantă?! 
Când atât de mulți Factori Aleatori încep să se coreleze tre- 
buie să devii circumspect. Aici operează mâna Ordinii în spa- 
tele unei fațade Haotice... 

— Unde vrei să ajungi Primordiagent, întrebă neliniștit 
Fratele Felipe. 

— Spuneţi-mi, există oare vreo momeală mai ispititoare 
pentru Ligă decât întreg Consiliul? O momeală atît de ire- 
zistibilă încât pare o capcană pentru naivul domn Johnson, 
o capcană gândită exact pentru dimensiunile lui. Şi al cui pion 

otrăvit este acest Jeremy Daid? Al Ligii? Dacă Consiliul nu l-a 
descoperit încă. Dacă da, atunci el este folosit drept momeală... 

— Desigur! explodă Duntov. Este sigur o capcană! 

Ching dădu din cap îngăduitor: 

— Fără nici o îndoială putem afirma că acesta este ade- 
vărul. Deși trebuie să recunoaștem că nici noi nu cunoaștem 
detaliile întregului plan - de fapt nici nu ne interesează. Ori- 
care ar fi el, capcana întinsă de Hegemonie va funcționa per- 
fect. În acest gen de probleme, din păcate, nu-l putem compa- 
ra pe Khustov cu Boris Johnson. Întrebarea noastră în acest 
caz, este ce anume vom face noi? 

— Poate este mai bine să nu intervenim deloc, sugeră 
N'gana. Deşi Liga este în mod superficial un inamic al Hege- 
moniei dacă se analizează acțiunile ei în lumina dinamicii so- 
ciale postulate de Teoria Entropiei, ne dăm seama că ei sunt 
încă departe de a se constitui într-un factor Aleator indepen- 
dent, unitate care ar induce o creştere a Entropiei. Sunt mai 
degrabă previzibili - Opoziția Neloială - şi acest fapt nu duce 
decât la o diminuare a Entropiei Sociale. De ce nu am lăsa 
Hegemonia să distrugă Liga? Ne-ar face un serviciu - mai ales 
că proiectul Prometeus este atât de avansat. 

— Este un punct de vedere, vorbi Ching. Da... Liga va tre- 
bui în curând să dispară şi acest prilej este la fel de bun ca 
oricare altul. Dar nu cred că este bine ca dispariţia Ligii să fie 
determinată de o acțiune reușită a Hegemoniei. Asta duce 
inevitabil la întărirea Ordinii. În plus, deşi aș fi bucuros să 
văd Liga Democratică exclusă ca factor social, m-ar întrista să 
constat că acest personaj pitoresc, Johnson, a fost ucis. 

— Ai devenit emotiv Primordiagent, chicoti N'gana. Încep 
să cred că Boris Johnson ţi-a devenit simpatic. 

Ching zâmbi. 

— De ce nu? Este adevărat. Omul este un împiedicat, bâj- 
bâie prin întuneric, ignoră însăşi Democraţia pentru care lup- 
tă ca un erou. Conform Teoriei Entropiei Sociale dispariția 
Hegemoniei este iminentă. El nu cunoaște acest lucru. Însăşi 
istoria Ligii Democratice se constituie într-o enumerare a ne- 
sfârşitelor eșecuri. Cu toate astea el continuă să lupte. Curajul 
orb este în cele din urmă un Factor Aleator. La fel este erois- 
mul. Și încă, pentru același motiv, prostia este tot un Factor 
Aleator, iar Johnson, paradoxal nu-i așa? - este originea tu- 


turor trei. De altfel individul este de aceeași parte a baricadei 
cu noi şi este genul de om fără scrupule, hotărât până la sa- 
crificiu. Scopul luptei noastre este comun - distrugerea He- 
gemoniei și eliberarea Omului. În ciuda multelor sale neajun- 
suri, spuneţi-mi dacă acest om nu merită ceva mai bun decât 
să piară în ghearele Hegemoniei. 

Fratele Felipe râse îngăduitor. 

— Sunt convins acum că logica ta este mai degrabă sen- 
timentală decât nepărtinitoare Primordiagent. Faci apel la 
Markowitz pur şi simplu pentru a-ţi justifica dorința de a-l 
salva pe Johnson. 

Robert Ching ridică din umeri. 

— Recunosc, sunt vinovat. Dar nu uitaţi, sentimentalismul 
este un Factor Aleator. Dacă îl salvăm pe Boris Johnson luând 
în consideraţie oricare alt factor raţional, atunci nu vom ră- 
mâne fideli Haosului. Sper că ați remarcat, eu nu spun să sal- 
văm Liga, ci doar pe Boris Johnson. Liga trebuie într-adevăr 
înlăturată, dar nu de către Hegemonie. Rolul nostru este să 
ne interpunem între Consiliu și Ligă. Pentru început salvăm 
Liga din capcana Consiliului într-o manieră din care să rezul- 
te clar că noi am fost implicaţi. Liga şi Consiliul trebuie să fie 
la mila noastră și apoi vom decide. Dreptul la viață trebuie să 
fie unul din prerogativele noastre și... da, există un mod prin 
care putem distruge, salvând! 

— Sunt convins că deja ţi-ai schițat un plan, Primordi- 
agent, vorbi Felipe. 

— Într-adevăr. Va fi cel mai haotic act pe care l-am indus 
vreodată! Markowitz însuşi ar rămâne plăcut surprins. De 
fapt, în afară de Actul Haotic Fundamental, nimic din ce am 
făcut până acum, nu se va compara cu acesta! 

Arkady Duntov privi împrejurul mesei. Prim Agenţii apro- 
bau solemn, deși nu aflaseră încă detaliile noului plan. Erau 
de acord pentru că Ching era Ching. lar Duntov, deşi conştient 
că nu se poate compara cu acei oameni, se trezi murmurând 
aprobativ. Era de acord cu ceea ce, oricum, nu ar fi fost capa- 
bil să înţeleagă vreodată... 

Acum Ching se întoarse către Duntov: 

— Cred că a venit clipa în care relaţia ta cu Liga Democra- 
tică trebuie să înceteze, Frate Duntov. De fapt îţi încredințez 
sarcina de a conduce chiar tu mica noastră expediţie către 

Mercur. Ai servit în secret Haosul, Arkady Duntov, și l-ai ser- 
vit bine. Este timpul să vezi mai îndeaproape ceea ce ai slujit 
până acum. Este timpul să servești direct Haosul. Am planuri 
mari pentru tine, Frate Duntov, mari cât... o galaxie! 

Duntov rămase cu gura căscată. Nu fusese în stare decât 
să încline din bărbie fără glas. O exaltare fără margini îl cu- 
prindea, deși nu putea înțelege motivul acestei stări de spirit. 
Era convins că orbeasca lui credință urma să-i fie răsplătită. 
Se simţea ca pe ace. El întotdeauna avusese încredere, încre- 
dere în acel ceva măreț și nedefinit. Oare credinţa lui se va 
epuiza atunci când va acționa alături de oamenii direct impli- 
caţi în slujirea Haosului? Sau se va întări? 


„Dacă te întreabă cineva cum poate fi de- 
tectat de simţurile umane, acest Haos despre 
care tot vorbeşti, ia-l de mână şi condu-l afară 
într-o noapte. Arată-i stelele. Pentru că în însăşi 
spaţiul fără de sfârşit străluceşte consistenţa 
Haosului." 

GREGOR MARKOWITZ, 
Haos şi Cultură 

AICI departe în sud-vest, la mulţi kilometri distanță de 
ceea ce se numea demult Newark, periferia Marelui New 
York părea astăzi un imens covor de sticlă - sute de kilometri 
pătrați de sere hidroponice acopereau în întregime câmpia 
Jersey. Erau construcţii lungi și scunde cu acoperișul placat 
de celule fotovoltaice. 

Imaginea statică a acestui peisaj era tulburată doar de 
banda expres a trotuarului rulant ce traversa această câmpie 
de sticlă, susținută de piloni la mică înălțime de acoperișurile 
serelor. Trotuarul era rareori folosit pentru că singura desti- 
nație de la capătul traseului era astroportul local, iar călăto- 
riile interplanetare fiind rigid controlate și îngreunate de for- 
malități vamale complicate, deveneau astfel sistematic descu- 
rajate. 

Boris Johnson şedea pe banda expres și clipea din ochi de 
fiecare dată când soarele ce bătea pe acoperișul serelor i se 
reflecta pe față. Bagajele sale fuseseră deja transportate prin 
mesageria pneumatică, însă cele mai importante „bagaje” 
erau ascunse cu profesionalism în veșmintele lui. O capsulă 
cu gaz paralizant era ascunsă în talpa pantofului stâng. O 
lasearmă dezmembrată era ascunsă pe toată suprafaţa hai- 
nelor sale; câteva părți erau cusute în căptușeală, alte piese 
în tocul pantofilor, altele în lenjeria de corp. Însă nici gazul și 
nici arma nu trebuiau folosite dacă cel puţin două din cele 
trei seturi de acte false treceau cu succes de inspecția Gardi- 
enilor. 

Johnson activase în Marele New York sub numele de Mi- 
chael Olinsky, un tehnician TV, o identitate obscură, anume 
aleasă să treacă neobservată, conform practicilor Ligii. Dar 
„Olinsky” nu avea nici un motiv pe care Gardianul Total să-l 
considere întemeiat pentru această deplasare pe Mercur. Ast- 
fel fabrica de falsuri a lui Mason a scos un nou set de acte pe 
numele „Daniel Lovarin”, reprezentantul firmei United Tech- 
tronics şi un permis pentru Mercur, cu scopul declarat: pro- 
spectarea pieței locale în vederea comerţului cu echipamente 
de birotică. O idee bună deoarece Hegemonia încuraja atra- 
gerea investițiilor spre acel dom mercurian de care toată lu- 
mea se ferea. Ajuns pe Mercur, Lovarin urma să dispară, iar 
Johnson devenea „Yury Smith”, angajat al întreținerii, atașat 
Ministerului Tutelării. Dacă atentatul reușea şi dacă scăpa cu 
viață, revenirea pe Terra s-ar fi făcut pe numele de „Harrison 
Ortega”, rezident mercurian ce pleca spre planeta mamă să 
susțină o campanie publicitară menită să atragă tot mai mulți 
Supuși să trăiască pe Mercur - iarăşi un alt motiv satisfăcător 
pentru Hegemonie. 

Johnson se încruntă atunci când îşi pipăi actele „Lovarin” 
din buzunarul de la piept. Câteodată era greu să ţii minte cum 
te numeşti atunci când schimbi des atâtea identități. Dar 
schimbările periodice de identitate erau esenţiale. „Lovarin” 
avea permis de trecere spre Mercur. „Smith” avea dreptul să 
pătrundă în incinta Ministerului Tutelării, „Ortega” avea 
permisul să plece pe Pământ. Dar dacă un singur om ar fi 
avut dreptul la toate trei ipostazele, devenea automat ținta 
unor semne de întrebare. 

În mod normal Gardienii nu făceau decât să verifice dacă 
descrierea generală din acte şi fotografie corespundeau cu 
purtătorul acelor acte. Rareori controlau dacă microfilmul cu 
configurația retinei atașat actelor era identic cu cea reală. Ac- 
tele lui Johnson ar fi trecut cu uşurinţă o asemenea inspecție. 
Dacă ceva părea suspect, atunci Gardienii ar fi confruntat ac- 
tele cu datele din memoria Gardianului Total şi falsul ar fi 
ieşit la iveală - anume că acea persoană de fapt nu există. În 
concluzie, mai multe seturi de acte obișnuite, cu identități 
obscure, erau mult mai sigure decât un singur set cu prea 
multe banderole roşii de trecere ataşate. 


În față, spre linia orizontului, strălucirea covorului de sti- 
clă începea să se estompeze și Johnson ştia că sfârşitul călă- 
toriei sale era aproape. Peste câteva clipe începură să prindă 
contur terminalul astroportului. Johnson era conștient că 
viitorul îi oferă doar două alternative: în drum spre Mercur 
sau... moartea. Johnson era însă încrezător și această a doua 
variantă i se părea foarte puţin probabilă. Până acum totul 
mersese ca pe roate, deși Liga nu mai făcuse niciodată trans- 
ferări atât de numeroase de agenți. Și iată că în aproape două 
luni trimisese pe Mercur aproape două sute de oameni. Mason 
şi echipa lui au lucrat din răsputeri pentru a reuși să livreze 
în timp actele necesare. Johnson calculase un procent de 10% 
pierderi de vieți omeneşti - adică agenții care ar fi avut ghini- 
onul să fie depistaţi. Practic - compararea actelor cu datele 
din superordinatorul Hegemoniei era la latitudinea oricărui 
Gardian. Într-un anume fel, acest lucru ar fi servit cauzei - 
depistarea câtorva agenţi nu ar fi stârnit suspiciuni, iar 
Johnson știa prea bine acest lucru ca să rămână descoperit. 
Însă surprinzător până la acea dată toţi agenţii au ajuns cu bi- 
ne pe Mercur fără ca unul măcar să fie prins. Erau într-adevăr 
şi cei mai buni dintre cei mai buni. Cu toții îşi doreau să par- 
ticipe şi Johnson se simţea dator față de acești oameni să le 
ofere privilegiul acestei îndrăzneţe misiuni la care anii înde- 
lungați de serviciu le dădea dreptul să aspire. 

A fost un noroc nemaiîntâlnit că nici unul dintre acești cu- 
tezători, unii dintre ei pe Lista Inamicilor Hegemoniei, nu a fost 
prins. „Dacă până astăzi ne-a urmărit mereu ghinionul, gân- 
dea Boris Johnson - a venit clipa ca și norocul să fie de partea 
noastră”. 

Acum clădirea terminalului era chiar în fața lui și Johnson 
păși lateral pe benzile decelerative până când ajunse la pe- 
ronul fix din fața intrării astroportului. Chiar din acel loc pu- 
tea zări silueta albăstruie a giganticei nave de pasageri de pe 
cealaltă parte a clădirii din plastoţel alb. Chiar și în zilele de 
trafic maxim, nu decolau foarte multe astronave de aici. Cea 
care se zărea momentan în spatele terminalului era singura 
de pe tot astroportul și implicit cea cu destinația Mercur. 
Johnson urcă treptele din rocă sintetică care conduceau spre 
portalul de acces al construcţiei - o uriașă arcadă lipsită de 
uşi, flancată la capete de două grupuri a câte doi Gardieni, la 

fel de înalți, la fel de ameninţători și la fel de suspicioși ca toți 
ceilalți pe care îi întâlneai în Hegemonie. 

Interiorul clădirii era un hol imens cu o serie de zece porţi 
pe peretele opus intrării, numerotate în ordine cu panouri 
luminoase. Numai o poartă avea semnul aprins - nr. 7- și 
aceasta însemna după cum bănuia şi Johnson - că doar zbo- 
rul nr. 7, spre Mercur, era programat în acea zi. 

Johnson notă crispat că pe toţi pereţii, din zece în zece 
pași, erau montate binecunoscutele sisteme Tub și Ochi. 
Johnson își scosese actele „Lovarin” din buzunarul de la piept 
şi trecând rapid prin poarta nr. 7 păşi în interiorul unui cu- 
plutub. Aceste cuplutuburi flexibile erau conectate la un ca- 
păt de porţile terminalului, iar în celălalt capăt direct cu in- 
trarea în astronavă. Cuplutubul era de fapt încă o măsură de 
siguranță. Câţiva pasageri așteptau ordonațţi undeva la jumă- 
tatea distanței spre navă. Patru Gardieni verificau minuţios 
actele și permisele şi testau din când în când configurația 
reală a retinei cu microfilmul din acte folosindu-se de un apa- 
rat binocular pe care un Gardian îl mânuia cu dexteritate. 
Johnson se așeză la rând și îl recunoscu pe Igor Mallionov, 
unul din agenții Ligii, la numai o persoană în fața sa. Ambii 
evitară însă şi cel mai mic semn de recunoaștere. O brută 
blondă îi verifica scrupulos actele lui Mallionov și apoi îi făcu 
un semn leneş cu mâna. Putea trece. Următorul pasager a fost 
şi el verificat și a urmat Johnson. Deşi folosind acte false, 
trecuse de sute de ori de asemenea controale, Johnson abia 
se abținu să nu tresară când uriașul blond întinse mâna des- 
chisă ca o gheară și mormăi: „Actele!”. Viaţa lui depindea de 
fiecare mişcare pe care avea să o facă de acum încolo... 

Tăcut și umil Johnson întinse actele „Daniel Lovarin” cu 
permisul atașat. Gardianul cel blond le răsfoi interesat și apoi 
îl privi drept în ochi pe Johnson să vadă dacă fotografia co- 
respundea realității. Când era gata să-l lase să treacă, Gardi- 
anul de lângă el care ţinea aparatul retinotest interveni: 

— Hai să-i vedem ochișorii ăstuia! 

Blondul încuviinţă și desprinse filmul cu amprenta retinei 
din actele lui Johnson. Celălalt Gardian o luă și o introduse în 
aparatul binocular. Retinotesterul era o cutie metalică cu 
două semnalizatoare deasupra - roşu și verde, iar pe lateral o 
fantă în care se fixa microfilmul. Această invenţie era încă un 


sistem de securitate; Johnson o ştia prea bine. Odată introdus 
filmul, subiectul privea prin cele două oculare, iar microca- 
mera din interior suprapunea informaţia peste modelul său. 
Dacă se potriveau, se aprindea lumina verde. În caz contrar, 
lumina roşie pâlpâia - subiectul nu avea actele în regulă - Act 
nepermis - Pedeapsa capitală. 

Gardianul introduse filmul în aparat și fără nici un cuvânt 
ridică aparatul în dreptul ochilor lui Johnson - toţi Supușii 
erau familiarizați cu procedura și Johnson privi întunericul 
care se afla în spatele ocularelor. A fost o străfulgerare lumi- 
noasă în momentul în care Gardianul a declanșat testul com- 
parator... 

Gardianul lăsă jos aparatul, îi înmână actele şi îi făcu semn 
că poate să treacă. 

Johnson se frecă la ochi şi răsuflă ușurat atunci când pă- 
trunse în ecluza navei. Deşi nu avea pentru ce să se teamă - 
filmul nu era trucat, frica era un sentiment de care nu reușise 
să scape, deși ştia să o mascheze perfect. 

Alt Gardian îi arătă drumul spre un liftub antigravitaţio- 
nal, care l-a aspirat ca pe un fulg până în vastul compartiment 
al pasagerilor. Acolo aproape jumătate din cei o sută şaizeci 
de „Coconi-G” erau ocupați. Johnson și-a ales un Cocon, un ou 
de metal pe jumătate deschis - și se culcă în interiorul căptu- 
şit al acestuia. Marginea eliptică a Coconului îi venea până la 
gât. După zece minute şi după ce încă douăzeci de Supuși pri- 
vilegiați au pătruns în compartiment, se auzi un semnal so- 
nor. Prin sutele de pori minusculi din structura Coconului au 
început să extrudă filamente fine de plastic. În câteva clipe 
materia umplu în întregime interiorul Coconului fixând cor- 
pul pasagerului până la gât. 

Apoi antigravii astronavei au acționat şi Johnson s-a sim- 
țit câteva clipe imponderabil timp în care nava învingea gra- 
vitația terestră. A durat foarte puțin pentru că imediat au 
pornit motoarele reactive şi Johnson a fost apăsat violent în 
interiorul Coconului, însă protejat de colosala forţă din inte- 
riorul absorbant al acestuia. Johnson iradia de bucurie. Nimic 
nu-l mai putea acum împiedica să ajungă pe Mercur. Prima 
fază a acţiunii se încheiase cu bine. 

Robert Ching studia cu atenţie chipurile calme ale celor 
şapte Prim Agenţi ai Frăției Asasinilor, așezați în jurul mesei 
din rocă şi se gândea la cât de diferit este calmul lor față de 
cel care-l afișa acest Arkady Duntov, agentul care stătea în 
picioare în fața lor. 

„Ce poţi face cu oameni ca Duntov”, se gândea Ching. „Ig- 
norant, însă strălucitor în ignoranța sa. Un om de acțiune și 
nimic mai mult. Supus ordinelor oricăruia i se simţea inferi- 
or, simțind nevoia să se simtă inferior. Pentru ce un astfel de 
individ a ales să fie loial Frăției și nu Hegemoniei?” 

— Nava este pregătită, Frate Duntov? 

— Da, Primordiagent! 

— Ai înţeles ordinele primite? 

— Da, Primordiagent! 

— Ai întrebări? 

— Nu, Primordiagent! 

Robert Ching oftă. Într-adevăr ce era de făcut cu acest 
om? Un om care se răzvrătise împotriva Ordinii, alegându-și 
de bunăvoie alți stăpâni. Era tipul individului religios care 
persistă încă și în aceste timpuri în care religiile au dispărut. 
Şi tocmai pentru acești „Duntovi” - fiinţe care aveau nevoia 
organică să creadă în ceva dar nu să și înțeleagă - era normal 
ca Frăția Asasinilor să apară ca o organizaţie religioasă, iar 
Haosul drept Dumnezeu... 

Bineînţeles Frăția Asasinilor își atrăsese o mulțime de 
astfel de indivizi, din păturile cele mai diferite ale societăţii. 
Da, fără îndoială pentru „Duntovi” Haosul era Dumnezeu, iar 
obedienţa față de Haos, un serviciu religios. Altfel spus, ne- 
voia de religie persista în aceşti oameni și se apropiaseră de 
Frăţie, pentru că Haosul era conceptul cel mai apropiat de 
ceea ce se credea că este Divinitatea. Markowitz scrisese 
despre aceasta: „Dumnezeu este omul din spatele măștii de- 
cis să înfrunte inacceptabila dominație a Haosului. Dumnezeu 
este emanațţia caracterelor labile, conducătorul omnipotent 
al unei Ordini superumane. Şi aceasta pentru a se apăra de 
înfricoșătorul adevăr că aparenta dezordine ce domină întreg 
Universul, nu este doar o iluzie provocată de inabililatea mu- 
ritorilor de a percepe și înţelege atotcuprinzătoarea Ordine 
Divină, ci Haosul însuși este o realitate fundamentală, mai 
puternic şi mai concret decât Universul...” 


„Ce ironie”, gândi Ching, că oamenii care își caută împli- 
nirea sentimentelor religioase să se simtă atrași tocmai în 
slujirea Haosului - fața reală a adevărului în pofida unei ilu- 
zorii Ordini a unui Univers condus și ordonat de Divinitate! 

Ce ironie și totuși ce situație haotică perfectă! 

— Atunci foarte bine, a spus Ching. Preiei oamenii sub co- 
mandă şi plecaţi imediat spre Mercur. 

— Am înțeles Primordiagent, spuse Duntov şi întorcân- 
du-se pe călcâie, părăsi încăperea. 

Privindu-l cum pleca, Ching se gândea dacă motivaţia aces- 
tor „Duntovi” nu avea un sâmbure de adevăr. Poate într-un 
fel Frăția Asasinilor era un ordin religios. Oare o religie avea 
întotdeauna nevoie de o zeitate antropomorfă? Sau doar de 
un răspuns dat încrederii în existența a ceva infinit mai trai- 
nic decât Omul şi toate realizările lui, ceva care în final putea 
să frustreze însăși ideea de absolut, o anume Ordine în care 
Omul va simţi întotdeauna nevoia să se înregimenteze. La 
urma urmei, era oare esenţial, ca acel ceva omnipotent, nu 
era o zeitate, nici fiinţă, ci era de fapt inerenta tendinţă fun- 
damentală ce domina întreg universul, de la atom la galaxie - 
era nestăvilita tendinţă de creștere a entropiei - Haosul în- 
suși? Poate, în felul său, Haosul era un zeu nemuritor, omni- 
potent, incomprehensibil... 

— Totul va merge perfect, ce spui Primordiagent? l-a în- 
trerupt Fratele Felipe din reveria sa. Acest Duntov nu este 
foarte complex, dar îşi execută ordinele cu o deosebită... 

— S-a întors! S-a întors! 

Dr. Richard Schneeweiss se năpustea în cameră agitân- 
du-și brațele congestionat la chip din cauza teribilei agitații 
de care era stăpânit. 

— S-a întors! S-a întors! strigă el. 

— Ce s-a întors? au întrebat deodată mai mulţi Prim Agenţi 
pe Schneewciss care acum stătea cu mâinile în şolduri în fața 
mesei. 

— Interceptorul! Interceptorul! exclamă Schneeweiss. In- 
terceptorul Prometeus! S-a întors din sistemul 61 Cygnus. Zbo- 
rul hiperluminic a fost un succes. Tocmai acum se mixează 
filmul în laborator... 

Un imens val de agitație cuprinse întreaga adunare. Chiar 
şi Robert Ching țâșni în picioare râzând ca un copil, „În sfârşit, 

gândea el. Prima etapă a Proiectului Prometeus s-a încheiat. 
Zborul hiperluminic a reușit. Şi acum Interceptorul a revenit 
cu imagini filmate ale primei plante extrasolariene pe care 
ochii omului au văzut-o vreodată...” Ching era conștient că 
acest moment era important pentru istoria omenirii însă 
pentru el reprezenta cu mult mai mult. Era începutul sfârşi- 
tului Hegemoniei Sol, preludiul marelui triumf al Haosului. 
„Oare ce va arăta filmul? - se întreba Primordiagentul. O 
planetă locuibilă în afara limitelor Sistemului Sol în afara cer- 
cului de fier hegemoniei? Poate chiar...” 

— Haideţi! se agita Schneewciss. Să mergem în sală. Până 
ajungem acolo cred că băieţii au și terminat montajul. 

— Într-adevăr, vorbi Ching. Trebuie să vedem cu ochii 
noştri. 

Ching i-a condus pe Prim Agenţi şi pe dr. Schneeweiss 
printr-un coridor tăiat în stânca asteroidului până la liftubul 
anti-g cu care au coborât spre labirintul de alte zeci de tune- 
luri din străfundurile asteroidului. În timp ce antigravii îl 
purtau spre adâncuri, în mintea lui Ching explodau zeci de 
întrebări. Exista o planetă locuibilă pe 61 Cygnus? Mai multe? 
Câte? Dar nu cumva exista o specie inteligentă care să...? 

Au ajuns din nou într-un coridor la capătul căruia se gă- 
sea sala de proiecţie - o încăpere mică cu câteva rânduri de 
scaune și un ecran semicircular. În spatele sălii un tehnician 
tocmai pregătea proiectorul. În timp ce Ching şi ceilalți Prim 
Agenţi se așezau, Schneeweiss întreținea o conversaţie în 
şoaptă cu tehnicianul. Subit Schneeweiss scoase o exclamaţie 
puternică însă Ching își reprimă impulsul de a-i cere un ra- 
port imediat - cu siguranţă trebuia să vadă mai întâi filmul și 
să trăiască această unică experienţă fără să cunoască nimic 
dinainte. 

— Ceea ce veţi viziona este un montaj sumar din cele fil- 
mate de camerele sondei noastre, la o viteză mărită desigur, 
vorbi Schneeweiss. Oricum veţi vedea... Ah, dar mai bine nu 
spun nimic, trebuie să vedeţi voi înșivă. Dă-i drumul, se în- 
toarse el către tehnician. 

Ecranul se însufleți şi Ching admiră un ocean de stele pe 
un fundal ca de smoală. Imaginea părea să zvâcnească şi una 
dintre stele începu să se mărească pulsînd într-o succesiune 


rapidă, dominând celelalte stele, devenind un disc ce creştea 
mereu. 

— Apropierea de 61 Cygnus, se auzi vocea lui Schneeweiss 
din spatele sălii. Un sistem de cinci planete... 

Imaginea de pe ecran se schimbă brusc şi acum apăruse 
peisajul arid şi stâncos al unei lumi necunoscute. 

— Planeta de la marginea sistemului, moartă, fără atmo- 
sferă aproximativ de diametrul Lunii, vorbi Schneeweiss. 

Imaginile a două planete colorate în benzi multicolore apă- 
rură câteva secunde pe ecran și apoi dispărură pentru ca să 
reapară alternativ, prima roşie, galbenă și portocalie şi a do- 
ua în benzi de culori albastre și verzui. 

— Doi giganţi gazoși, aproximativ de dimensiunile lui 
Uranus și respectiv Saturn, explică Schneeweiss. Şi acum ve- 
deți prima planetă a sistemului. Două treimi din diametrul lui 
Titan... 

Ecranul înfățișa un disc negru miniatural aruncat cu cru- 
zime pe cea mai apropiată elipsă de steaua incandescentă din 
centrul sistemului. 

— Și acum... Schneeweiss făcu o pauză dramatică. A doua 
planetă! 1,09 diametru terestru. Atmosferă oxigen nitrogen. 
0,94 g standard. Vastă zonă lichidă. Priviţi! 

O pată verde albăstruie colora ecranul. Imaginea se apro- 
pia tot mai mult în salturi succesive până în clipa în care pla- 
neta ajunse să ocupe întreg ecranul. Ching scăpă un geamăt 
în clipa în care observă marile oceane, patru mari continente, 
calote de gheață la ambii poli, râuri, insule, aglomeraţii no- 
roase... 

Perspectiva camerei se modifică din nou şi acum ecranul 
înfățișa vederea aeriană a unui larg sector continental... Exis- 
ta verdeață, cu siguranță se deslușeau zone împădurite, erau 
lacuri albastre, într-un cuvânt viața! Unghiul camerei se în- 
gustă, aria filmată deveni mai clară... Păduri, câmpii şi... și 
câmpuri cultivate. Nu, nu era nici o greșeală. Culturile alătu- 
rate și demarcate nu puteau fi confundate cu nimic altceva. 

— Da, se auzi Schneeweiss. Fiinţe raționale fără îndoială. 
Însă mai sunt şi alte surprize. Priviţi! 

În secvența următoare se părea că Interceptorul revine în 
atmosferă din masa lichidă unde plonjase. Apoi la suprafață, 
camera insistă mai multe clipe asupra unui estuar format de 

fluviul ce se vărsa în ocean. Şi apoi imaginea zvâcni din nou şi 
pe ecran apăru... 

Un oraș. 

Kilometri întregi de clădiri argintii pe ambele maluri ale 
estuarului sau întinse de-a lungul coastei. Lungi diguri care 
își întindeau degetele în ocean. Șosele care făceau legătura cu 
împrejurimile. Mici explozii fosforescente se aprindeau in- 
termitent ici-colo aparent fără motiv deasupra acelui oraş... 

Brusc unghiul camerei se modifică lăsând senzația că In- 
terceptorul fusese violent lovit de ceva. Imaginea se rostogo- 
lea şi cerul albastru luă locul oceanului și apoi norii albicioși 
şi apoi iarăşi oraşul și apoi... 

Un ovoid metalic scînteietor de o culoare roșie intensă 
umplu ecranul. Partea din față a obiectului părea într-un fel 
translucidă, apoi existau un fel de lentile care înconjurau 
mijlocul ovoidului, iar în spate exista o spirală, o formă foarte 
stranie, de culoare albastră. 

Apoi ecranul deveni alb. 

— Vă daţi seama se înseamnă asta?! exclamă Schneweiss 

— Desigur! răspunse Ching. O civilizație străină şi încă una 
foarte dezvoltată. Poate mai mult decât atât. Am descoperit 
ființe inteligente chiar în primul sistem solar pe care l-am in- 
vestigat. Un vecin de lângă casă, asta spus în termeni galac- 
tici. Galaxia freamătă de rase inteligente, sunt mii, poate mi- 
lioane... Haos, Fraţilor. Haosul fundamental! Un ocean de civi- 
lizaţii și nu există două să semene. Nici nu poți număra câți 
Factori Aleatori sunt implicați. Este adevărata față a Haosu- 
lui! Un Univers infinit cu o infinitate de civilizaţii, toate unice! 

— Haos! Adevăratul Haos! Sfârşitul Hegemoniei! Lovitura 
de grație pentru Ordine! reluară şi ceilalți entuziasmați. 

— Da, spuse Robert Ching. Și nu este mai puţin adevărat... 

Brusc o alarmă întrerupse cuvintele lui Ching. 

— Alarmă! strigă N'gana. Nu se poate! Tocmai acum să fim 
descoperiţi de către Hegemonie! 

— Repede, spuse Ching. În camera observator. 

Nu ieşiră repede din sala de proiecţie şi aproape alergară 
pe coridoare în timp ce sirena urla necontenit. Coborâră şi mai 
adânc în interiorul asteroidului prin alt liftub antigravitațional, 
aproape în inima acestuia, chiar lângă generatorul nuclear în- 
castrat în pereţi groși de plumb. 


Capătul liftubului părea să se deschidă în vidul cosmic. 
Ching și ceilalți plutiră din interiorul liftubului într-un spațiu 
fără gravitație ce era cufundat în noaptea cosmică. Erau în- 
conjuraţi din toate părțile de fundalul întunecat al spațiului 
pe care sclipeau puzderie de stele. Doar deschiderea liftu- 
bului - o mică „gaură neagră” de deasupra lor trăda faptul că 
se aflau încă în interiorul asteroidului și că acel spaţiu inter- 
stelar în care pluteau, nu era decât o iluzie - iluzie creată 
electronic de imensul ecran globular în interiorul căruia se 
găseau - asemenea unor embrioni- într-un gigantic ou 
transparent. 

Iluzie perfectă sau perfectibilă, Robert Ching simţea o 
ameţeală covârșitoare atunci când plutea în acest spațiu. Acum 
încerca să descopere intrusul ce declanşase alarma.. Întot- 
deauna se simțea aici aproape de Adevăr, aproape de Haos. 
Multe erau orele petrecute aici, contemplând infinitatea uni- 
versului, simțind și presimțind atingerea Haosului la vederea 
oceanului stelar în fața căruia el, un simplu muritor se simțea 
îngenunchiat... 

Dar zgomotul necontenit al sirenei îi reaminti lui Ching că 
nu era momentul contemplaţiilor. 

— Ce se întâmplă? se adresă el spaţiului gol. Ai determi- 
nat traiectoria? 

De undeva din spatele ecranului globular îi răspunse o 
voce impersonală ce părea însăși glasul stelelor. 

— Structură neidentificată localizată, Primordiagent. 

Un cerc roșu se materializă pe ecran încadrând un punct 
luminos de pe întinderea pseudo spațiului. Ching remarcă că 
acest punct centrat de cercul roșu se mărea constant apro- 
piindu-se de asteroid. Dar... dar nu venea din direcția Pămân- 
tului. Venea din cealaltă parte, dinspre Jupiter sau Saturn. 
Dacă Hegemonia i-ar fi căutat, acea navă ar fi trebuit să so- 
sească din cealaltă direcție... 

— De unde vine? 

— Nu suntem siguri Primordiagent, rosti vocea imperso- 
nală. În general dinspre Pluto. I-am determinat traiectoria pe 
dedesubtul orbitei plutoniene, dar nu se intersectează cu nici 
o altă planetă sau satelit. Pare... pare să vină de nicăieri... 
Numai dacă nu a folosit un traseu înșelător... sau dacă nu vine 
din exteriorul Sistemului nostru. 

Ching îi privi pe ceilalți Prim Agenţi și îi fixă pe Schneeweiss 
care privea consternat obiectul neidentificat ce sa apropia de 
asteroid. 

„Cât este de mare?” se întrebă Ching. Era imposibil de 
aflat, bineînţeles dacă nu cunoșteai şi distanţa la care era. 

— Ce distanţă ne separă? întrebă el. 

— 2.000 de metri Primordiagent. 

— Imposibil! izbucni Schneeweiss. La distanța asta acest 
intrus nu poate fi mai mare de zece metri! Verifică încă o dată! 

A fost o perioadă de linişte în timpul căreia traiectoria se 
modifică. Părea să nu mai crească în diametru și acum se în- 
scrisese pe o orbită circulară în jurul asteroidului la mai pu- 
țin de un kilometru distanţă. Ovoidul roşu se rotea deasupra 
capetelor celor prezenţi, apoi cobora în spatele lor, pe sub 
tălpile lor şi apoi iarăși înaintea lor... 

O orbită neobișnuit de rapidă - remarca Ching - un om 
despre care nu se putea spune că este sclavul legilor rigide 
ale astrofizicii. 

— Distanţa 0,97 km interveni vocea invizibilului ofițer de 
la trafic. Am recalculat. Este plasat pe orbită circulară şi este 
propulsat de energie proprie. Este o navă spațială, cu sigu- 
ranţă. 

— Nu poate fi o navă spaţială! insistă Schneeweiss. Este 
mult prea mică. 

— Magnificație maximă la ecran! ordonă Ching. 

Pentru o clipă „spaţiul” în care pluteau păru că se estom- 
pează, apoi definiția imaginii reveni la normal. Aceleași stele, 
acelaşi spaţiu întunecat interstelar. Nimic nu părea să se fi 
schimbat, cu o singură excepţie - obiectul neindentificat care 
orbita în jurul asteroidului și care acum se dovedea a fi un 
ovoid metalic de culoare roșie de aproape zece metri lungi- 
me. Un inel de lentile cu o formă ciudată înconjura jumătatea 
ovoidului şi o spirală scurtă dintr-un metal albastru completa 
partea anterioară a straniului obiect intergalactic. 

— Vă dați seama ce este această navă? strigă Schneeweiss. 
Este același tip de navă pe care a filmat-o și Interceptorul 
nostru, însă mult mai mică decat cea surprinsă atunci. În- 
seamnă că sonda noastră a fost urmărită la întoarcere... 

— Din Cygnus! exclamă Felipe. 

— Din stele! 


— Am recepționat un semnal radio, interveni vocea ofi- 
țerului. Pe lungimea de undă a hidrogenului. 

— Extraordinar! Această frecvenţă este universal valabilă 
pentru contactele intergalactice, se entuziasma Schneweiss. 

— Să-l auzim şi aici, ordonă Robert Ching. 

Pocnete, șuierături şi apoi un straniu puls neregulat, o se- 
rie de bip-uri și pauze se auzeau amplificate în camera ob- 
servator în timp ce ovoidul roșu continua să se rotească. 

Ching avea sentimentul nedefinit că acea navă pe care ei o 
priveau din interiorul camerei observator îi putea şi ea ob- 
serva la rândul ei și la fel cum ei îi puteau asculta radio pulsa- 
țiile, nava străină era capabilă să asculte ce vorbesc ei. 

Bip-bip-bip. Pauză. Bip. Pauză. Bip-bip-bip-bip. Pauză. 
Bip. Pauză. Bip-bip-bip-bip-bip-bip. Apoi o pauză mult mai 
lungă. Şi apoi modelul se repeta. Bip-bip-bip. Pauză. Bip. Pa- 
uză. Bip-bip-bip-bip. Pauză. Bip. Pauză. Bip-bip-bip-bip-bip-bip. 
Apoi o pauză mai lungă și modelul începea să se repete. 

— Ce-i asta? se miră Ching. Sună oarecum familiar... 

— 3... 1... 4... 1... 6... murmura Schneeweiss pentru sine. 3. 
1, 4, 1, 6. Desigur! strigă el. Este pi! Pi cu patru zecimale re- 
petat mereu și mereu. Nu face decât să ne spună că au înţeles 
matematica noastră. Și inclusiv că folosim un sistem numeric 
cu bază zecimală. 

— Şi ne mai spune că ei există şi că această navă este pro- 
dusul unei inteligențe remarcabile, reluă Robert Ching. Şi ne 
mai spune că suntem la rândul nostru considerați ființe inte- 
ligente. 

Pe neașteptate ovoidul roșu se desprinse din orbită şi în- 
cepu să accelereze în forță înspre Pluto. Ching nu își mai pu- 
nea acum întrebarea dacă se îndrepta spre 61 Cygnus. Apoi, 
foarte departe nava străină, redusă la dimensiunea unui punct 
strălucitor, păru să clipească de câteva ori pentru ca apoi să 
dispară pentru totdeauna. 

Au rămas singuri, singuri cu panorama miilor de stele ca- 
re sclipeau în întunericul în care pluteau... 

„Dar nu vom mai fi singuri” gândea Ching în timp ce con- 
templa acest spectacol fantastic. Le puteai asemăna cu niște 
ochi care ne privesc - și el ştia că această iluzie nu era de- 
parte de adevăr. Pentru că acum acele stele nu reprezen- 
tau doar imaginea unor materii cosmice neînsuflețite - ele 

reprezentau leagănul a mii de civilizații, atât cât puteai stră- 
punge cu privirea şi mai departe, civilizație lângă civilizaţie, 
la nesfârșit, pentru eternitate... 

În sfârşit Universul îşi arătă chipul în faţa Omului, un chip 
cu milioane de ochi, un conţinut vast şi infinit, un chip al sur- 
prizelor fără limite, o infinită varietate... 

Robert Ching privea în ochi Universul. lar acel chip pe 
care-l admira și care-l privea la rândul său, acest nemuritor și 
infinit chip, era chipul Haosului. 


„Un slujitor al Ordinii, prin însăşi faptul că 
are de ţinut piept torentului unei Entropii Soci- 
ale în continuă expansiune şi aceasta în conți- 
nutul unui univers Haotic ostil, ar face bine să 
se gândească că pericolul îl pândeşte la orice 
pas. Un slujitor al haosului nu trebuie să-şi ima- 
gineze astfel de pericole; el ŞTIE că ele există.” 

GREGOR MARKOWITZ, 
Teoria Entropiei Sociale 

ÎMBRĂCAT în combinezonul specific Ministerului întreţi- 
nerii, Boris Johnson se afla în patrulaterul de verdeață de pe 
cealaltă parte a stradelei unde se înălța Ministerul Mercurian 
al Tutelării. Această construcție era cea mai înaltă de pe 
Mercur, cu excepția domului în sine, iar acoperişul său din 
plastoţel alb se înălța până aproape de cupola opacă a do- 
mului. În exterior atmosfera rarefiată şi foarte caustică făcea 
ravagii - în afara domului moartea pândea pretutindeni și 
transforma domul în cea mai perfectă cuşcă pe care Hege- 
monia reușise vreodată să o conceapă. 

Acum domul se găsea în zona expusă direct Soarelui și va 
rămâne acolo pe timpul zilei mercuriene, echivalentul a şai- 
zeci de zile terestre, atâta vreme cât Mercur își va completa 
lenta revoluţie în jurul axei, cu foarte puţin mai scurtă decât 
circumvoluțţia în jurul Soarelui - acest cuptor apocaliptic atât 
de apropiat, care, în ciuda faptului că nu putea fi zărit prin 
cupola polarizată a domului, nimeni din interior nu putea 
uita cât de fragilă și expusă, cât de precară și izolată era 
această coajă de ou înăuntrul căreia își duceau existenţa. 

Zona verde în care aştepta Johnson era o încercare de a 
contracara sentimentul dezrădăcinării și al artificialului - un 
sentiment apăsător foarte apropiat de cel al claustrofobiei. 
Această oază de verdeață de numai șaizeci de metri pătrați 
avea plantați pe margini patruzeci de stejari originari încas- 
trați în patruzeci de cilindri de sticlă, aduși de pe Pământ, 

aclimatizați și întreţinuţi la prețuri exorbitante. Prezenţa lor 
aici nu avea o motivaţie estetică, ci pur și simplu era o nece- 
sitate psihologică - o iluzie bucolică în această cușcă opacă. 

Parcul era înțesat de Supuși. Johnson avea sentimentul că 
întreaga populaţie care în acea clipă nu avea o sarcină preci- 
să, venise să hoinărească prin acea oază, încercând să uite, fie 
şi pentru o clipă, că erau prizonierii unei capcane de pe cea 
mai ostilă suprafață planetară a Sistemului Solar. 

Până aici toate bune, gândea Johnson pipăind conturul la- 
searmei ascunsă într-unul din buzunare şi mica capsulă de 
gaz lichefiat. Erau cu aproximaţie trei sute de indivizi care 
hoinăreau fără ţintă prin parc. Aproape jumătate din ei erau 
agenții Ligii, hotărâți să-şi sacrifice viețile în atacul diversio- 
nist frontal asupra Ministerului, conceput anume pentru a 
determina Consiliul Hegemonie să se izoleze în Camera Con- 
siliului și să devină astfel vulnerabili adevăratului atac din 
interior. 

Acum jumătate de oră numărul agenților fusese și mai 
mare, amestecați printre Supuşii din parc, cei cincizeci de oa- 
meni care aveau să se sacrifice de bunăvoie. 

Pe treptele de plastomarmură ce conduceau în Minister 
unduia un furnicar de Supuși, urcînd şi coborând, căci Minis- 
terul era cea mai aglomerată instituție publică de pe Mercur. 
Sute de indivizi veneau să rezolve sute de probleme: permise 
de călătorie, permise de muncă, autorizaţii pentru domici- 
liu - cerşindu-și la nesfârşit banderola roșie permisivă ce fes- 
tona existenţa oricărui Supus de la naștere până la moarte. 

În esenţă a fost relativ uşor pentru cei cincizeci de agenţi 
să pătrundă rând pe rând în Minister alături de alte zeci de 
Supuși inocenți. Acum alt agent, Guilder, intra în Minister, 
unul din cei șase aleși de Johnson să conducă atacul asupra 
stației de pompare. În timp ce agenţii din parc vor ataca Mi- 
nisterul din exterior, cei cincizeci de agenți din interior vor 
muri iradiați de Tuburile de pe coridoarele înconjurătoare Ca- 
merei Consiliului - o diversiune în interiorul altei diversiuni. 

Boris Johnson nu a fost încântat să trimită cincizeci de oa- 
meni la moarte sigură și a ținut acest lucru secret pentru cei- 
lalți cu excepția desigur a celor care-şi asumaseră de bună- 
voie această misiune sinucigașă. 


Atacul din afara clădirii era unul sortit eșecului și Consi- 
lierii trebuiau forțați să muşte momeala printr-o acțiune mult 
mai periculoasă din interior. Vor considera sacrificiul celor 
cincizeci de oameni din zona Camerei de Consiliu drept ata- 
cul în sine şi vor concentra toată forța defensivă împotriva 
lor. Nu vor realiza că şi acest atac era de fapt o altă diversiu- 
ne decât atunci când va fi fost prea târziu... 

Cincizeci de oameni vor plăti cu viața încercarea de a 
distruge Consiliul Hegemonic, dar Boris Johnson, deși avea 
remușcări, nu se simţea vinovat. Ca oricare altul ce accepta o 
misiune de acest gen, cu toţii erau voluntari şi această soartă 
şi-o aleseseră singuri. 

În plus, nici Johnson nu-și făcea iluzii în privinţa proprii- 
lor şanse de supraviețuire. Era posibil să pătrundă în staţie, 
să extermine Consiliul, dar după aceea... șansele deveneau in- 
fime. Însă merita. Într-o singură zi întreaga nomenclatură he- 
gemonică va pieri. Se va produce debandadă și în confuzia 
generală poate ar fi reuşit să scape. Însă toţi oamenii impli- 
cați în misiune trebuiau să pornească de la premiza că sunt 
deja morți atâta vreme cât Consiliul era încă în viață. Exista o 
anumită descătușare a spiritului atâta timp cât te considerai 
un cadavru viu. Orice om va muri cândva și dacă te gândeşti 
că astăzi este ziua finală, trebuia să încerci să dai morții tale 
un sens, să o faci utilă... Gânduri amăgitoare despre o posibilă 
supraviețuire erau permise numai după ce misiunea urma să 
fie dusă la bun sfârşit... 

Acum Johnson observa un alt agent care urca degajat scă- 
rile şi intra în clădire. Îşi controlă ceasul. Totul era o cursă 
contracronometru și era nevoie de o sincronizare perfectă. 
După exact 27 de minute va porni atacul asupra Ministerului. 
Două minute mai târziu cei cincizeci de agenţi împrăștiați 
acum prin toată clădirea vor trebui să conveargă, fără să 
atragă atenţia, unul câte unul spre zona de coridoare ce în- 
conjura Camera Consiliului și să lanseze al doilea atac diver- 
sionist. În acel moment atenţia Gardienilor se va împărţi în- 
tre atacul frontal şi atacul din interior. 

Atunci va fi timpul când Johnson și cei șase oameni se vor 
apropia de stația de pompare, din diferite direcții şi fără să 
comită nici cel mai mic gest nesăbuit. În timp ce în staţia de 
pompare Jeremy Daid va trebui să-i convingă pe Gardienii 

din interior să deschidă ușa pentru ca agenții de pe coridor 
să aibă timp să se refugieze înăuntru înainte că radiaţiile să-i 
ucidă. 

Necesitatea unei perfecte sincronizări, precizia de care 
fiecare în parte trebuia să facă dovadă, toate acestea formau 
un sentiment teribil de apăsător. O singură desincronizare și 
tot planul putea fi sortit eşecului - în definitiv Gardienii pu- 
teau declanșa manual deschiderea Tuburilor dacă compute- 
rul nu ar fi făcut-o de la început. 

Johnson şi-a privit din nou ceasul. Doar 25 de minute. Cal- 
culase la 19 minute timpul necesar pentru a ajunge fără gra- 
bă de aici din parc până la staţia de pompare. Asta însemna 
că trebuia să plece peste exact șase minute... 

Crisparea lui Johnson devenea tot mai acută pe măsură ce 
secundele se scurgeau. Planul cerea acuratețe deplină și exis- 
tau atâţia factori neprevăzuți, atâția oameni implicaţi. Era ne- 
voie de o ordine mai rigidă decât Hegemonia însăși. 

3 minute. 

Johnson şi-a trecut palma peste combinezonul său, nete- 
zindu-i cutele, apăsând ușor pe umflătura lasearmei ascunsă 
la şold.. 

1 minut. 

Johnson privi în sus spre cupola opacă a domului. Prin cu- 
polă soarele lumina șters și gândi că peste câteva clipe, era 
foarte posibil să nu mai vadă nimic niciodată. 

Acum! 

Boris Johnson ieși agale din parc, traversă strada şi înce- 
pu să urce treptele de la intrarea Ministerului. În timp ce ur- 
ca, se controla să nu urce mai repede decât ceilalți Supuși. 
Ajunse în fața ușilor deschise unde doi Gardieni păzeau pos- 
taţi pe cele două laturi. Johnson îşi ţinu respirația când trecu 
de Gardieni - un control al actelor în acel moment ar fi fost 
dezastruos... Însă Gardienii priviră prin el de parcă acel sluj- 
baş mărunt al întreţinerii nu exista. Johnson se bucură că, 
măcar o dată, fusese ajutat de indiferența lor arogantă. 

Acum se găsea în marele hol central. Erau două lifturi 
imediat în spatele lui, lângă intrare, ambele marcate cu „Ac- 
ces numai personalului autorizat”. Ochii îl priveau de deasu- 
pra lor și Tuburile păreau o gură hidoasă gata să scuipe radiația 


mortală. La fel, Tuburi şi Ochi se zăreau peste tot pe pereţii 
marelui hol central, la intervale de zece pași... 

Simţea nevoia să se uite mereu la ceas să vadă dacă nu 
era în întârziere, dar trebuia să o facă cât mai natural și se 
scărpină la nas aruncând în același timp o privire discretă 
cadranului. Șaisprezece minute până la zero... 

Pășea încet până la escalatorul de mare capacitate din 
capătul holului. Trebuia să piardă 2 minute aici la parter. Trei 
Gardieni îl depășiră, grăbindu-se către escalator. A schițat un 
salut către doi indivizi purtând același combinezon al între- 
tinerii și, în sfârşit, ajunse în fața imensei scări rulante. Ezită 
o secundă întrebându-se dacă era cazul să mai arunce o pri- 
vire ceasului, dar se răzgândi când observă sistemele de con- 
trol de deasupra scărilor. Considered că mai avea 14 minute 
păși hotărât pe trepte. Erau patru etaje până la stația de pom- 
pare şi estimase 2 minute de fiecare etaj. 

Escalatorul se târa leneş, mult mai încet decât își închipu- 
ise Johnson. La fiecare nivel îşi ţinuse în frâu impulsul de a-și 
privi ceasul. Tuburile și Ochii erau peste tot... 

În sfârşit, Johnson ajunse la etajul patru. 

„Pur şi simplu trebuie să mă uit la ceas”, gândea Johnson. 
Privi de-a lungul coridorului din fața sa cu aerul unui Supus 
oarecare în întârziere la întâlnirea fixată cu o presupusă ofi- 
cialitate ministerială și privi cu îngrijorare la ceas. Un Ochi de 
pe perete îl observă şi apăsă informaţia Gardianului Total. În- 
să computerul a catalogat drept inofensivă această mișcare. 
Nu s-a întâmplat nimic iar Johnson și-a continuat drumul li- 
niștit. 

5 minute... În acest timp trebuia să ajungă în fața ușii de la 
stația de pompare. A ajunge prea devreme era la fel de rău pe 
cât era a ajunge mai târziu. 

Mergea pe coridor, lăsând în urmă uşă după ușă. Tub du- 
pă Tub urmând exact traseul pe care şi-l schițase în memorie. 
O întoarcere la dreapta la sfârșitul acestui coridor, apoi din 
nou până la capăt, pe urmă o întoarcere la stânga şi de acolo 
doar patruzeci de metri până la stația de pompare. 

Johnson pășea concentrat simțind pe gât privirea Ochilor 
Gardianului Total imaginându-şi ce s-ar întâmpla dacă i-ar fi 
observat lasearma de la șold şi capsula cu gaz letal ascunsă în 
haine, imaginându-și că fiecare Tub era gata să reacționeze, 

gândindu-se că poate merge prea încet, că este deja urmărit, 
însă dacă s-ar fi grăbit ar fi ajuns prea repede în fața stației şi 
că o așteptare acolo în fața ușilor blindate l-ar fi deconspirat 
imediat... 

Un Gardian venea din față, însă trecu de el fără să-l bage 
în seamă. Apoi iarăşi doi oameni de la întreţinere, un salut 
schițat şi ajunse acum la o intersecție de coridoare. 

L-a văzut pe Guilder, unul din echipa celor șase venind 
dinspre coridorul lateral şi încă un agent, Jonas, care-l urma 
la numai câţiva metri. l-a ignorat intenționat continuându-și 
drumul drept înainte știind, fără să aibă nevoie să privească 
în urmă, că Guilder și Jonas veneau în spatele lui. 

Acum ajunsese la capătul coridorului unde se deschidea o 
intersecție în formă de „T" - culoarul acela era mai aglome- 
rat, iar Supușii şi Gardienii se amestecau într-un continuu 
dute-vino. Foarte bine! 

El, Guilder şi Jonas nu vor face notă aparte mergând în șir 
indian pe acest culoar aglomerat... și da! lată-l şi pe Wright la 
zece metri în faţa lui. 

Traseele individuale începeau să conveargă conform pla- 
nului spre aceeaşi destinaţie. Johnson continua să meargă 
drept înainte, grăbind pasul și apropiindu-se ușor de Wright, 
astfel că la următoarea intersecție Wright se găsea la doar opt 
metri înaintea lui. În timp ce Wright dispărea făcând colțul la 
stânga, Johnson riscă o privire la ceas. 3 minute. Johnson făcu 
şi el la stânga apropiindu-se de Wright care pe nesimţite mic- 
şorase pasul. În spatele lui veneau Guilder și Jonas, la mai 
puţin de şase metri unul e celalalt. Era perfect! Totul mergea 
perfect! De-a lungul acestui coridor, la fel ca pretutindeni, 
existau sistemele de securitate și control ale Gardianului To- 
tal la intervale regulate de zece pași. În fața lui la numai trei- 
zeci de metri remarcă ușa mai închisă la culoare decât cele- 
lalte uși pe care le depășea constant, o ușă blindată care avea 
deasupra avertismentul cunoscut „Acces numai personalului 
autorizat”. Inevitabil ancorate deasupra acestei inscripții — 
sistemul Tub şi Ochi. În depărtare, la capătul acestui coridor, 
Johnson îi remarcă pe Poulson și Smith, alți doi agenţi care 
mergeau unul în spatele celuilalt la numai câțiva metri. Cap- 
cana se închidea încet. Și acum Ludowiki apăru şi el la capătul 
culoarului la nici cinci metri în urma lui Smith. Perfect! Perfect! 


Johnson grăbi pasul pe măsură ce Wright încetinea, cal- 
culându-și timpul astfel ca el, Wright, Poulson, Smith și Ludowiki 
să ajungă în același moment în fața ușii blindate... 

Acum, gândea Johnson, acum oamenii din parc traversea- 
ză strada şi urcă treptele Ministerului. Johnson vedea acestea 
cu ochii minţii. 

Exact în aceeași clipă agenţii din parc traversară strada 
scoțând lasearmele, stârnind panica între trecători. Cincizeci 
de agenți începură să urce în fugă treptele trăgând în toate 
direcțiile ajungând să depășească jumătatea distanţei până la 
intrare înainte ca noi trupe de Gardieni să năvălească din Mi- 
nister. Și acum lupta începu sângeroasă şi necruțătoare, cor- 
purile lovite fumegau și se rostogoleau fără viață pe trepte. 
Supușii urlau şi încercau să se adăpostească. Atmosfera se 
umplea de mirosul grețos de carne arsă... 

Undeva, deasupra lui Johnson, Camera Consiliului se er- 
metiza în timp ce în stația de pompare se punea în funcțiune 
sistemul independent de aeraj, introducând aerul dătător de 
viață în Camera Consiliului, la fel de bine cum după numai 
peste câteva clipe pompele vor introduce gazul aducător de 
moarte... 

Din această clipă Jeremy Daid putea deschide ușa în orice 
moment, se gândea Johnson pe măsură ce distanța până la 
stație se micşora. Wright aproape se oprise la cinci metri în 
fața lui, iar Smith, Poulson şi Ludowiki se aflau foarte aproa- 
pe de ușă. Și în timp ce Guildee şi Jonas măreau pasul în urma 
lui Johnson, începu a doua diversiune. Cincizeci de agenţi nă- 
văleau în coridorul circular ce înconjura Camera Consiliului 
imediat deasupra stației de pompare. Johnson își imagina cum 
toate Tuburile se desigilau şi acel coridor devenea o capcană 
mortală - oamenii se prăbușeau secerați sacrificându-și viața 
pentru cauza unui ideal. 

Cei șapte oameni s-au întâlnit în fața ușilor de plumb. 
Johnson își imagina cum informaţia preluată de Ochi aleargă 
să fie comparată de infailibilul Gardian Total. Johnson își sco- 
ase lasearma... 

Auzi apoi o serie scurtă de pocnete şi zgomotul făcut de 
impactul cu pardoseala a tuturor capacelor de la Tuburile de 
pe întreg coridorul. Văzu cum capacul Tubului de deasupra 

uşii de la stație este azvârlit spre el şi în acea clipă știu că 
invizibila radiație mortală îneca acum întreg culoarul... 


Vladimir Khustov privea mulțumit încăperea Consiliului - 
panelul alb al pereților masca peretele propriu-zis din plumb 
gros de cincizeci de centimetri. Khustov privi în jos spre gri- 
lajul îngust de pe întregul perimetru al încăperii pe unde s-ar 
fi pompat aerul din stația de pompare în caz de necesitate. 
Apoi Khustov îşi plimbă ochii peste monitorul TV de pe masa 
solidă de castan și consola intercom de alături, şi insistă câ- 
teva clipe asupra rezervorului autonom de aer. Khustov zâm- 
bi contemplând feţele neliniștite ale domnilor Consilieri, în- 
cercând să desluşească ceva în spatele măștii impenetrabile a 
lui Gorov, privindu-l pe cretinul de Terrence, care-și turna 
încă un pahar de whisky din carafa de pe tava de argint din 
mijlocul mesei. 

Khustov izbucni în râs și turnându-și puţină votcă, o sor- 
bi, plescăind din buze. 

— Nu reușesc să văd umorul acestei situaţii Vladimir, 
gemu Torrence şi cu o zvâcnire a capului dădu pe gât băutura 
rămasă în pahar. Haite întregi de agenţi se plimbă prin parcul 
de afară şi bănuiesc că nu sunt acolo pentru siestă, nu? Și 
mulți sunt şi aici, în această clădire. Cu tot planul tău infailibil 
mie personal această situație nu-mi convine deloc. 

„Laşul - gândi Khuslov mulțumit. Sau mai rău, ești un ana- 
cronic, o creatură venită din Mileniul Religiei când eram di- 
vizați în sute de națţii și etnii care abia aşteptau să-și sfâșie 
gâtul pentru un petic de pământ, din acele timpuri ești venit 
Torrence. Chiar și un idiot poate observa că Torrence slujește 
Ordinea numai pentru că, în vremurile noastre, este singurul 
mod de a obţine puterea. Hm, nu înţelege deloc Ordinea, alt- 
fel şi-ar da seama că este inutil să mi se opună tot timpul. Nu 
înţelege cât de prostească este încercarea Ligii pentru că nu 
realizează că absolut totul este sub controlul nostru. Mai 
mult ca sigur nu crede în absolutizarea Ordinii pentru că alt- 
fel nu şi-ar mai bate capul cu nesfârșite manevre de culise, iar 
totul, de la Gardienii simpli până la Gardianul Central, sunt de 
partea mea și potrivnici lui.” 

Slujind Ordinea, asigurând pacea şi prosperitatea, Vladimir 
Khustov știa de asemenea că îşi servea sieşi - pentru că întreaga 


Hegemonie era un model al desăvârşitei Ordini, iar el, Khustov 
se afla în centrul ei. Slujea bine Ordinea și Ordinea îi era re- 
cunoscătoare. Era cea mai bună din toate societățile posibile 
şi nici măcar un individ cu poziţia privilegiată a lui Torrence 
nu o putea destabiliza în interesul personal. 

— Planul, începu Khustov, este perfect conceput și foarte 
sigur. Gardienii sunt preveniţi de atacul agenţilor din stradă 
şi vă asigur că nici unul nu va reuși să pătrundă în Minister - 
şi chiar dacă ar reuși nu o vor face decât ca să moară cu câți- 
va metri mai încolo. Doar nu crezi că pot răzbate până aici 
prin coridoarele înțesate cu Tuburi şi Ochi! 

— Tocmai aici e problema, a tăiat Torrence turnându-și 
un nou pahar cu whisky. Nici măcar Johnson nu este atât de 
tâmpit încât să-şi închipuie că acei indivizi pot rezolva ceva. 
Deci trebuie să fie o diversiune. Ceilalţi agenţi ai Ligii, infil- 
traţi în clădire, aceştia mă îngrijorează. Cine ştie de ce sunt 
capabili. Ai riscat prea mult Vladimir. Sunt pe puţin patruzeci 
de agenți acum, în clădire și sunt mulţi dintre ei care ocupă 
poziții frumușele în ierarhia Ligii. Pentru ce mă rog trebuie 
să riscăm atât și nu deschidem odată toate afurisitele astea 
de Tuburi din toată clădirea și să o curățăm de șobolani?! 

— Nu știi ce vorbeşti Torrence, rosti calm Khustov. Sunt 
surprins că tocmai tu Jack, persoană cu înclinaţie deosebită 
pentru subtilități, nu-i aşa, să nu fii în stare să remarci rafi- 
namentul acestui Johnson. Agenţii din stradă sunt acolo exact 
pentru a ne face să credem că restul, infiltraţi în Minister, vor 
constitui atacul principal. Dar la fel de adevărat, dacă te gân- 
dești, Johnson trebuie să fie conștient că şi aceștia vor pieri 
ca furnicile. Ce ar putea face? Să arunce în aer Camera Consi- 
liului. În secunda în care apare cineva în acest coridor circu- 
lar, Tuburile sunt instantaneu acţionate şi Camera etanșeiza- 
tă. Am fi în siguranţă și fără nici un Gardian în toată clădirea, 
iar Johnson știe acest lucru. Deci este un dublu rafinament — 
ambele acţiuni sunt false! 

— Şi ce dacă? se înroşi Torrence. Cui îi pasă dacă sunt 
false sau nu? Hai să-i omorâm! 

— Ideea, reluă Khustov, este că noi urmărim peştele cel 
mare. Îl vreau pe Johnson şi îl vreau viu. Avem multe de învă- 
țat dacă l-am interoga sub... ah!, „procedura legală de intro- 
specție”. Vreau să distrug Liga Democratică, dar nu numai 

atât. Vreau să ştiu de ce omul persistă în lupta asta stupidă și 
astfel vom reuşi să luăm măsurile necesare ca o astfel de gru- 
pare să nu se mai organizeze niciodată. Suntem foarte aproa- 
pe de a obține controlul total. Controlăm deja mediul încon- 
jurător. Logic, pasul următor este să controlăm ereditatea. 
Sper să descoperim destul de mult studiind relația dintre in- 
telectul lui Johnson și codul său genetic pentru ca mai apoi să 
stârpim această specie. Atunci Ordinea va fi absolută! Numai 
atunci! 

— Mda, iarăşi vorbe goale despre Ordine şi control, înțe- 
pă Torrence. Şi ce faci de fapt?! Ne riști viețile ca momeală. Și 
le arunci în jocul ăsta riscant doar ca să-i studiezi dovleacul 
lui Johnson?! Cum poţi fi atât de sigur? L-ai auzit vreodată pe 
Gorov vorbind despre factorii aleatori? 

— Are dreptate, interveni Gorov. Planul tău pare solid şi 
totuși depinde de ce anume are de gând să facă Johnson. 
Poate există și o a treia diversiune. Nu ar fi mai bine să... 

Râsul arogant a lui Khustov îl întrerupse. 

„Proştilor - gândi el. Chiar şi acest superdotat Gorov ar fi 
trebuit să-și dea seama cu cine stă de vorba”. 

— Vă voi demonstra tuturora că dreptatea este de partea 
mea. După aceea sper să vă simțiți ceva mai relaxaţi, vorbi el. 
Veniţi în jurul acestui monitor. Vă voi arăta exact ce are de gând 
Johnson să facă. Chiar și tu Jack va trebui să crezi ceea ce vei 
vedea cu proprii ochi. 

Torrence strâmbă din nas, însă veni docil alături de cei- 
lalți Consilieri suspicioşi. 

— Este conectat în circuitul Gardianul Total în așa fel în- 
cât să putem comuta pe imaginea oricărui Ochi din clădire. 

Khustov atinse un comutator de pe consolă execută câteva 
comenzi pe tastatură. Monitorul arăta parcul din fața Minis- 
terului filmat prin Ochiul ancorat undeva deasupra intrării. 

— Aici îi vedeţi pe agenţii lui Johnson de afară. Disimulaţi 
conştiincios în mulțimea de supuși, mă rog, asta e părerea lor. 
Desigur, subestimară banca de date a Gardianului. Mulţi din- 
tre ei sunt înregistrați drept Inamicii Hegemoniei și sunt re- 
cunoscuți numai după felul cum ţin furculița în mână, în fine, 
fără nici un dubiu ei vor fi primi care vor acționa şi apoi... 

Khustov apăsă alt buton şi ecranul înfătișă un coridor 
aglomerat din interiorul Ministerului. 


— Agenți aici, rosti el calm și apoi schimbă imaginea pe alt 
coridor similar. Și aici... Şi aici... şi așa tot mai departe. De aici 
va începe al doilea atac menit să spulbere Camera Consiliului. 
Și probabil chiar în acest moment, domnul Boris Johnson... 

Khustov schimbă din nou imaginea şi monitorul arăta co- 
ridorul unde se găsea stația de pompare. Un murmur colectiv 
izbucni din piepturile Consilierilor strânși în jurul monitoru- 
lui în clipa când Boris Jonhson în persoană apăru în câmpul 
vizual. 

— Tubul! Tubul! urlă Torrence. Acţionează repede Tubul! 
L-am prins! Ce să mai așteptăm?! 

— i-am mai spus, vorbi Khustov. ÎI vreau viu. Priviţi 
aici - mai mulți agenţi se apropie de staţie. Acum sper că te-ai 
convins și tu Jack, că are un gând să facă exact ce-am prevă- 
zut eu. Două atacuri diversioniste și apoi Johnson şi oamenii 
lui vor forţa intrarea în stația de pompare. Atacurile vor de- 
termina Gardianul Total să ermetizeze Camera Consiliului și 
apoi Johnson va introduce un gaz letal în conducta rezervei 
de aer. Este de admirat curajul acestui Johnson, domnilor. Din 
păcate este prost direcționat şi are ca origine prostia crasă. 
Fără nici o îndoială se bizuia pe agentul său Daid care lucrea- 
ză acolo să-i deschidă ușa înainte ca radiaţia să-i anihileze... 

— Desigur l-ai înlocuit pe Daid, vorbi Coordonatorul. 

— Dimpotrivă, replică Khustov. Lui Daid i se va permite 
să-şi facă jocul şi astfel Johnson va intra în capcana noastră. 

Khustov comută pe imaginile luate de Ochiul exterior. 

— Acum trebuie să aşteptăm, spuse şi împreună cu Con- 
silierii priviră într-o liniște încordată imaginile parcului de 
lângă Minister. Ca la o comandă, un val de oameni traversă 
strada și începu să tragă în timp ce alergau pe trepte. Khustov 
izbucni în râs: 

— Capcana funcționează perfect, vorbi în timp ce apăsa 
un alt comutator de pe consolă. Pentru liniştea dumneavoas- 
tră tocmai am ermetizat prin comandă manuală Camera noas- 
tră. Suntem pe rezerva internă de aer, așa cum își dorește și 
Johnson. Oarecum... 

Apăsă alt buton. 

— Şi acum, continuă el, am obturat conducta de aer spe- 
cială care ne leagă de stație. Suntem ermetizați aici ca într-o 
navă spaţială! 

Khustov merse agale către tancul rezervor din colțul în- 
căperii şi porni regulatorul. 

— Şi iată, spuse el mândru, avem destul aer în acest re- 
zervor. Şi acum să-l lăsăm pe domnul Johnson să-și frângă 
singur gâtul. Este un om terminat. 


Boris Johnson stătea cu lasearma pregătită, în timp ce 
capacele de plumb ale Tuburilor se rostogoleau pe pardosea- 
la coridorului și încerca să-și imagineze ce se întâmplă în spa- 
tele uşii grele de plumb. Cu câteva secunde înainte Daid ar fi 
trebuit să-i strige unui Gardian cum că ar fi auzit nişte zgo- 
mote suspecte la ușă şi că are impresia că cineva vrea să for- 
țeze intrarea. Gardianul ar fi protestat morocănos, fără îndo- 
ială, însă consemnul îi obliga să verifice. Acum era timpul ca 
ușa să se fi deschis. 

Acum! Dacă nu se deschidea în următoarea secundă atunci... 

Și deodată cineva începu să deschidă ușa puțin câte puţin. 
Johnson puse piciorul după prag și imediat acel cineva dină- 
untru înjură și încercă disperat să o închidă, însă era prea 
târziu. Johnson şi încă patru agenţi izbiră cu puterea pe care 
ţi-o dă disperarea morții şi se năpusti înăuntru. Uşa se izbi la 
perete dezvăluind un Gardian prăbușit pe spate cu arma încă 
în mâini. Înainte să facă vreun gest Johnson și încă alţi doi 
l-au prins în tirul necruţător al laserelor. Într-o secundă cor- 
pul Gardianului se transformă într-o masă informă de cenușă 
amestecată cu sânge. Agenţii pătrunseră în încăpere şi Wright, 
ultimul care intră, se grăbi să închidă uşa. 

În sfârşit, gândi Johnson, suntem la adăpost şi am scăpat 
cu viață. Respiră adânc şi cântări din ochi situaţia. Sala era 
destul de mică, maxim o sută de metri pătrați. Exista o bate- 
rie de pompe pe peretele din capătul încăperii în fața cărora, 
surprinși de rapiditatea evenimentelor stăteau cinci indivizi 
îmbrăcați în uniforma întreţinerii. Unul singur, scund, cu pă- 
rul grizonant, părea să-şi dea seama de ce se întâmplă. Spaţiul 
dintre cele două grupuri era umplut de o colecție amorfă de 
rezervoare metalice, păienjeniș de ţevi, componente adiacen- 
te ale pompelor, dar și de prezenţa cât se poate de stânjeni- 
toare a cinci Gardieni. Pentru o secundă cât o eternitate, Gar- 
dienii şi agenții s-au privit fără nici un gest... 


Johnson se aruncă la podea, trăgând în timp ce se rosto- 
golea după un container metalic. Un Gardian urlă şi se pră- 
buşi greoi. Auzi un alt urlet, privi în spate şi îl văzu pe Guilder - 
nu mai avea umărul și braţul drept. 

Toţi ceilalți agenţi se împrăștiară în stânga și-n dreapta în 
căutarea unui adăpost. Alt Gardian ţipă și se prăbuşi arzând 
lovit de două lasere în piept. Ceilalţi trei rămași au declanșat 
un tir ucigător; Johnson văzu cum laserele izbesc containerul 
după care era ascuns, şi a simţit cum se încălzește pe măsură 
ce doi Gardieni își concentrau focul asupra lui. Apoi a fost alt 
țipăt. Ludowiki rămas descoperit fusese lovit în umăr de un 
laser. În timp ce se prăbușea a tras şi el. Fascicolul a nimerit 
fața unui Gardian. Capul a dispărut învăluit într-un fum ne- 
gru, uleios. Jonas a sărit în picioare şi cu unul din cei doi Gar- 
dieni rămaşi s-au ţintit cu lovituri identice, în gât. Nici unul 
dintre ei nu a mai avut timp să ţipe, capetele s-au rostogolit 
arzând de pe gâturile retezate. Johnson se aruncă în câmp 
deschis şi trase nimerindu-l în spinare pe ultimul apărător al 
Ordinii care tocmai se întorcea să se adăpostească. A fost un 
țipăt scurt și măcelul a luat sfârșit. 

Johnson sări în picioare şi alergă spre pompe. Ceilalţi su- 
praviețuitori Smith, Wright și Poulson l-au urmat. Cei cinci 
tehnicieni îi priveau înmărmuriți. Jeremy Daid se grăbi să-i 
întâmpine. 

— Bună treabă! zâmbi el. Am reușit! 

Johnson îl ignoră pentru o clipă pe Daid şi se încruntă că- 
tre ceilalți tehnicieni împietriți de frică. 

— Fiți cuminţi și nimeni nu pățește nimic. Dacă unul din 
voi face vreo mișcare, vă curăţ pe toți, clar?! 

Se întoarse către Daid: 

— Conducta. 

Daid încuviinţă fără un cuvânt şi îl conduse către agrega- 
tele de pompare; din ele porneau o serie de conducte ce stră- 
pungeau tavanul. Daid opri în fața agregatului din mijloc: 

— Acesta este conectat la Camera Consiliului. 

Johnson scoase la iveală capsula cu gaz lichefiat. 

— Cum fac să...? 

Daid îi indică un grilaj metalic de pe suprafața pompei. 

— Este supapa coloanei de absorbție. Varsă-l aici şi eu am 
s-o acopăr cu acest izolator. Pompa va face restul. 

Johnson desigilă capsula şi vărsă lichidul în supapă. In- 
stantaneu începu să se vaporizeze şi vaporii au fost aspirați 
în pompă. Daid lipi o fâșie de izolator peste grilajul supapei şi 
tirajul conductei făcu ca acesta să se sigileze perfect. 

— Am reușit, ţipă Johnson. Moartea trebuie să fi ajuns 
deja în Camera Consiliului. Am ucis întreg Consiliul. Gazul are 
efect instantaneu. Deja sunt morţi acum! 

— În sfârșit, începu Wright. Am... 

— Priviţi! îl întrerupse Smith arătând către ușă. Uşa de la 
intrare începea să se înroșească. 

— Gardienii! strigă Poulson. Taie ușa! 

Johnson simţi o senzaţie de apăsare în stomac. Anticipase 
de mult această clipă şi iată că acum moartea îl pândea din 
spatele acelei uşi la numai câteva clipe după ce mușcase din 
fructul victoriei depline. Era captiv într-o încăpere de unde 
nu exista posibilitatea de scăpare. Gardienii perforau uşa. Tu- 
burile iradiau coridoarele... Își dădea seama ce mult și-ar fi 
dorit să trăiască, acum când exista și un motiv pentru a trăi. 

Johnson se uită fix la uşa care devenise un roșu aprins şi îi 
putea simţi căldura chiar de la distanţa la care se afla. Însă 
era ceva care nu se potrivea, ceva care... 

— Sigur că da! izbucni el. Dacă taie ușa înseamnă că au 
resigilat Tuburile de afară. Dacă scăpăm de aceşti Gardieni 
există o şansă de supravieţuire! 

Privi din nou uşa. Metalul din jurul balamalelor începea 
să curgă asemenea lavei unui vulcan. 

— Să ne adăpostim! ordonă el. Loviţi-i pe măsură ce intră. 

I-a împins pe tehnicieni în spatele unor dulapuri. Indivizii 
s-au executat prompt și Johnson s-a ascuns în spatele unei 
conducte imense plasată în mijlocul pompelor. Daid culese de 
pe jos o lasearmă fostă proprietate a unui Gardian și se ală- 
tură celorlalți agenţi. Johnson aştepta crispat țintind cu arma 
către ușă. Aceasta începea treptat să se încline spre interior. 

— Îi radem pe măsură ce încearcă să intre, vorbi Johnson. 
Trageţi fără cruţare. Suntem acoperiţi aici și-i putem ţine ușor 
la respect. Dacă reuşim să-i ucidem pe toţi de pe coridor mai 
avem o şansă să scăpăm cu viață. Normal, a fost nevoie să 
blocheze Tuburile de afară... poate din toată clădirea și s-ar 
putea să ajungem cu bine până în stradă... 


Nici Johnson nu credea ce spune. Să ieși viu din Minister 
era practic imposibil. Însă cel puţin puteau să-și vândă scump 
pielea şi să tragă după ei în moarte zece, poate douăzeci de 
inamici. Oricum această zi nu va fi ușor uitată de Hegemonie. 
Vor tremura când își vor aminti și poate că supușii nu vor 
mai rămâne nici ei atât de indiferenți... 

Uşa se prăbuși zgomotos împroşcând o ploaie de plumb 
topit. Instinctiv Johnson și oamenii lui deschiseră focul în 
aceeaşi secundă. Însă laserele lor străpungeau aerul şi se iz- 
beau de peretele coridorului - nici o ţintă, nici un Gardian nu 
apărea în cadrul ușii. Brusc un nor de gaz roșiatic a început 
să se dezvolte cu repeziciune în stație, pompat din afară cu o 
presiune uriașă. Înainta spre ei ca un zid inexpugnabil. 
Johnson se ridică și împreună cu ceilalți începu să se retragă 
pe măsură ce aerul respirabil era învins de masivul nor roşi- 
atic. Însă nu era practic nici o scăpare. Și-au ţinut respiraţia 
până când plămânii au început să se revolte. Johnson se stră- 
duia să lupte cu durerea ascuţită, se lupta să nu respire, s-a 
luptat, s-a luptat până în clipa în care nu și-a mai putut con- 
trola reflexele. Icnind a eliberat nocivul bioxid de carbon din 
plămâni şi a inspirat profund... Gazul roşiatic a pătruns masiv 
în plămânii săi, ca un sirop vâscos ce se scurgea pe gât, pe 
nări, în stomac, în plămâni, în toate vasele sanguine... 

Se simțea scufundat într-un lac plin cu melasă. Vederea se 
încețoșa, genunchii i se muiau. Apoi întunericul îl învălui. Și 
atunci simți cum cade, cade, se prăbușește într-un abis fără 
de sfârşit. Simţurile îl părăseau lent în timp ce se rostogolea 
în acea groapă înghețată. 

Se zbătu câteva clipe și apoi ultimul dram de voinţă se 
evaporă şi nu mai era nimic, decât un fir de praf, insignifiant, 
spulberat ici-colo de un vânt rece într-un pustiu fără de sfârșit. 

Era nimicul din nimicie... 

„Slujitorul Ordinii se străduieşte să-l forțe- 
ze pe inamicul său să accepte inacceptabilul. 
Pentru a sluji eficient Haosul, fii tu acela care să 
impui inacceptabilul — iar inamicii tăi vor alege 
de bună voie orice altceva mai puţin rău pentru 
ei — adică exact ce aveai tu de gând să obţii inițial.” 

GREGOR MARKOWITZ, 
Haosul şi Cultura 

UN VÂRTE] îngheţat în abisul întunecat... 

Un turbion, o umbră palidă în oceanul fără de substanță 
în care plutea... 

Apoi o senzaţie tactilă a ceva concret pe spatele său. Cor- 
pul său părea să șadă pe ceva... un scaun? 

A fost un moment de bucurie fără margini care răzbătu 
prin conștiința amorţită a lui Johnson. 

„Sunt viu, sunt viu, gândi el. Într-un fel sau altul, undeva, 
nu contează... Sunt viu!” 

Apoi culorile străpunseră întunecimea în care zăcea și i se 
părea că un balon albicios plutește legănându-se în fața sa. 
Un balon cu un păr lung şi negru? Un balon care-i zâmbea? 

— În sfârşit deci, ne întâlnim, spuse Vladimir Khustov. 

— Tu... tu trăieşti?! bâigui Johnson în timp ce înţelegea 
groaznicul adevăr ce acum îl privea cu ochii deschişi. Se uită 
împrejur. O masă solidă de lemn și oameni aşezaţi în jurul 
ei... Gorov, Torrence... Era privit la rândul său de întreg Con- 
siliul. 

„Trăiesc cu toţii, gândi Johnson. Am dat greș, am făcut un- 
deva o greșeală... unde anume... imposibil”. 

Khustov a izbucnit în ras. 

— Pari realmente surprins. Credeai că am murit cu toții, 
nu? Şi fără îndoială credeai că ţi-a sunat ceasul atunci când 
gazul roşu te-a învăluit. Însă, după cum vezi, gazul era un an- 
estezic inofensiv, la fel de inofensiv ca și complotul tău și 
iată-ne cu toţii în viaţă, chiar și tu... Dacă pui în balanţă este 
totuși o surpriză plăcută pentru tine, nu-i așa? 


— Dar cum? Gazul... murmură el stupefiat. Nu puteţi fi în 
viaţă... Voi... 

— Ei hai, hai chiar şi tu trebuie să accepţi ceea ce vezi, îi 
vorbi Khustov. Cu toţii suntem foarte vii. Te-a învins mândria 
şi presupusa ta perspicacitate Johnson. Chiar ai crezut că un 
agent de-al tău într-o poziţie atât de critică pentru noi ar fi 
rămas nedepistat? O tendinţă destul de ciudată. Un om care 
crede doar ceea ce vrea el să creadă... A fost o cursă, domnule 
Johnson și ai căzut singur în ea! De îndată ce am descoperit 
cine este cu adevărat acel Daid, am ştiut că nu vei rezista ten- 
tației de a ne ucide pe toţi dintr-o lovitură în cazul în care 
ne-am fi adunat vreodată aici pe Mercur. Te-am lăsat să crezi 
că ai o armă secretă în interiorul Ministerului iar această ilu- 
zie a ta a fost tocmai arma noastră împotriva ta. Te-am lăsat 
să te plimbi nestingherit prin Minister, am sigilat Camera 
Consiliului, însă am folosit o sursă internă independentă de 
aer şi apoi... dar restul îl cunoşti și tu. 

Johnson era încă uimit înainte să înțeleagă îngrozitoarea 
situație. Hegemonia îi anticipase mișcările pas cu pas. A fost 
un prost, prost, orb şi încăpățânat. 

— Şi pentru ce nu m-aţi omorât? vorbi Johnson obosit. 
Bănuiesc că nu aveți de gând să-mi dați drumul. 

Khustov părea că-l studiază cu interes. 

— Ah, dar tu eşti mult mai interesant viu decât mort. Nu 
te înţeleg Johnson, şi de asta te-am păstrat. Liga Democratică 
nu mai există, cred că realizezi acest lucru, nu? 

Fără să vrea, în ciuda urii imense pe care o simţea împo- 
triva acestui tiran, Boris Johnson înclină involuntar capul. Și 
el era un om terminat o dată cu Liga Democratică. Însă nu 
mai conta. De fapt Liga nu avusese niciodată nici cea mai mi- 
că şansă. O mână de oameni împotriva unui guvern care con- 
ducea fiecare om din Sistemul Solar, orice bărbat, femeie, co- 
pil... Se simțea deznădăjduit, folosit, înjosit. 

„Oare ce m-a împins să duc această luptă inutilă, se gân- 
dea el. Cum de mi-a trecut prin minte că aș reuși vreodată să 
îngenunchez acest gigant cu controlul său absolut şi resurse- 
le lui nesecate?” 

— Observ că totuși suntem de acord măcar asupra aces- 
tui punct vorbi Khustov. Liga Democratică nu mai există. Nu a 
fost niciodată un pericol real pentru noi, dar trebuie să recu- 
nosc că aţi fost niște catâri încăpăţinațţi. Și în Hegemonia Sol 

nu există loc pentru astfel de indivizi! Şi trebuie să avem grijă 
ca acest fenomen să nu se repete. Din acest motiv eşti viu. În 
primul rând nu înţeleg de ce un individ se poate alătura unei 
asemenea grupări. De ce un astfel de individ doreşte să dis- 
trugă Ordinea Hegemonică. Vreau să înțeleg psihoza aceasta 
pentru ca să aflu cum se poate extirpa. De ce Johnson? De ce? 
Sunt gata să te ascult. Spune-mi pe tot Haosul din lume, ce ai 
sperat să obţii? 

Johnson îl privi fix pe Khustov. Ce întrebare era şi asta? 
Dar este evident, nu-i așa?! Omul va lupta în veci pentru li- 
bertatea lui și împotriva celor care vor să-l subjuge... se putea 
pune vreodată la îndoială acest lucru? Chiar și un tiran pre- 
cum Khustov trebuia să ştie acest lucru. 

— Distrugerea sistemului Hegemonic desigur, începu 
Johnson. Sfârșitul acestei tiranii. Libertatea speciei umane. 

— Distrugerea Hegemoniei, oftă Khustov şi clătină amă- 
rât din cap. Și pentru ce? Ca s-o înlocuieşti cu ce? 

— Cu democraţia! Cu libertatea! 

Încă o dată Khustov clătină din cap. 

— Nu înțeleg pentru ce. Ce-i rău cu Hegemonia? Mai există 
acum războaie în care să piară milioane de suflete ca în în- 
tunecatul Mileniu al Religiei? Nu! Ordinea Hegemonică aduse 
cu sine adevărata pace pentru prima dată în istoria umanită- 
ţii. Mor oamenii de foame? Există vreo boală de care Supușii 
să se teamă? Nu! Niciodată Omul nu a fost atât de prosper și 
de sănătos. Există hrană destulă şi nimeni măcar nu se poate 
plânge că nu-i ajung creditele. 

„Sărăcie” - acest cuvânt nici nu se foloseşte în vorbirea cu- 
rentă... Pace, îndestulare, prosperitate, mulţumire chiar. Voi, 
mai mult ca oricine, trebuia să știți că Supușşii sunt mulțumiți 
cu Hegemonia. Liga există de zece ani și spune-mi câți Supuși 
ați reușit să recrutați? O mână de proşti și nevrozaţi, paria 
societăţii! În curând nebunia și prostia vor dispare. Noi le vom 
distruge! Suntem aproape de îndeplinirea unui vis. Acum 
Ordinea este totală. În curând, foarte curând, va fi absolut to- 
tală! Și atunci Hegemonia va controla totul până la ultimul as- 
teroid pe care Omul a ajuns. Întregul Sistem Solar va fi un 
paradis, și nu pentru un secol sau un mileniu, ci pentru atât 
cât va dăinui specia! Pentru ce, chiar şi un nebun ar dori să 
distrugă aceasta? Am dat Omului tot ce a avut nevoie. Îşi 
poate dori ceva mai mult? 


În pofida cumplitei amărăciuni, în ciuda conştientizării că 
tot ce era mai rău, deja se întâmplase, Boris Johnson era sur- 
prins că se simţea totuşi mişcat de cuvintele lui Khustov. El 
nu se considera un tiran, ci dimpotrivă - și era sincer. Era for- 
ma tiraniei totale - triumful final al despotismului - tiranul 
însuși prizonier al sistemului ce l-a generat. Nici nu mai era 
capabil să sesizeze că... că... 

— Până aici ai ajuns Khustov? vorbi Johnson. Eşti sincer 
convins de ceea ce spui? Și despre libertate, ce părere ai? 

— Ei, ce-i cu ea? întrebă sec Khustov. Reprezintă cumva 
mai mult decât ceea ce este - un cuvânt? Care libertate? Te 
referi la sensul de a fi liber să fii bolnav, să pieri în războaie? 
Sau în sensul de a fi eliberat de foame, de sărăcie, de suferin- 
țe. Acestea deja le-am obținut Johnson. Ce este această liber- 
tate decât un cuvânt demodat şi demonetizat? Ce prost ai fost 
Johnson să-ţi jertfeşti întreaga energie pentru un cuvânt! 

— Dar nu este doar un cuvânt, insistă Johnson. Este... 

— Ei, ce este? Cunoşti? Spune-mi și mie dacă tu îi cunoști 
un alt sens. 

— Este... este democraţia! Atunci când oamenii sunt con- 
duşi de guverne alese de ei. Când majoritatea conduce... 

— Ah! Dar oamenii au deja guvernul care şi l-au dorit, ex- 
clamă încântat Khustov. Au ales Hegemonia! Supușii sunt niş- 
te oameni raționali! 

Khustov arunca o privire piezișă către Jack Torrence care 
asculta discuţia cu un surâs acru pe buze. 

— De fapt, continua Khustov, nu cumva ești tu acela care 
doreşte să conducă, pentru propriul tău orgoliu, pentru pro- 
priul tău egoism? La fel ca alţii, pe care i-aş putea numi... Nu-i 
asta Johnson? Nu acesta este adevărul? Nu ești tu acela care 
vrea să devină un tiran, aşa cum mă numeşti tu pe mine? Nu 
eşti tu acela care ar dori să conducă destinele Supușilor? 
Doar tu eşti acela care i-a forțat să acționeze împotriva voin- 
ței lor... I-ai sacrificat... 

Johnson tăcea. Era imposibil ca acest tiran să aibă drep- 
tate. Libertatea era... Binele. Hegemonia era... Răul. Oricine 
ştia asta! Sau poate nu? Poate greşea chiar el. Dar... dar... 

Khustov întorcea cuțitul în rana propriilor incertitudini. 
Nici nu se gândise până acum că dorinţa sa de a distruge He- 
gemonia ar fi avut o motivație personală. El știa că democrația 

şi libertatea erau lucruri fireşti şi bune, iar Hegemonia repre- 
zenta o formă de constrângere - știuse din totdeauna. 

Însă pentru nimic în lume, nu-şi putea formula motivele, 
nici măcar în fața propriei conştiinţe. Oare întreaga lui viață 
fusese o minciună? Oare Khustov avea dreptate? Îşi irosise 
viața pentru nimic? 

De ce? De ce? De ce? 


Arkady Duntov simțea cum fierbe în interior costumul său 
spaţial. Căldura era greu suportabilă chiar şi în acest costum 
special modificat cu vizorul căștii ultrapolarizat. Autonomia 
unui astfel de costum nu depășea patru ore pe suprafața în- 
sorită a planetei. 

Însă patru ore erau mai mult decât necesar. Duntov se 
întoarse greoi şi privi în spate. Zece oameni așteptau la um- 
bra navei spaţiale - siluete caraghioase supradimensionate 
cu fața ascunsă în spatele vizoarelor opace. Cu armele atâr- 
nând la centură doi agenţi descărcau niște containere. Duntov 
făcu un semn cu mâna și ei porniră înspre el - trebuia men- 
ţinută tăcerea radio până la momentul ultimatumului. Întrea- 
ga misiune fusese discutată și întoarsă pe toate fețele, de zeci 
de ori și acum fiecare ştia exact ce are de făcut. 

Duntov îşi verifică curelele puternicului emițător pe care 
îl purta în spate și apoi porni la drum prin peisajul de coşmar. 

La tot pasul existau mormane de rocă sfărâmate sau 
stânci uriaşe erodate în forme ciudate de atmosfera rarefiată 
din gaze parțial ionizate. Solul era acoperit de miliarde de aş- 
chii provenite de la formațiunile stâncoase ce suportau al- 
ternativ infernul zilei şi frigul nopţii mercuriene. Dune de sfă- 
râmături alternau cu mici lacuri de metal incandescent în lu- 
mina orbitoare a furnalului solar, care, dacă îl priveai direct, 
ar fi distrus retina chiar prin ecranul polarizat. Duntov își 
conduse oamenii printr-un defileu strâmt, străjuit de stânci 
ascuţite, ocolind un lac de plumb topit ce bolborosea furi- 
bund chiar la ieșirea din canion. Temperatura din costume 
creștea încet spre limita suportabilă. 

„Această planetă avea cea mai inospitalieră suprafață din 
întregul Sistem Solar, gândea Duntov plin de ciudă. Numai un 
gigant gazos putea fi mai nociv. Şi totuși aceasta este în avan- 
tajul nostru acum”. 


La ieşirea din defileu se întindea o câmpie de forma unei 
farfurii, probabil ceea ce mai rămăsese din impactul unui me- 
teorit. În mijlocul depresiunii înconjurată de stânci erodate, 
vulcani miniaturali ce vărsau metal incandescent şi milioane 
de sfărâmături, asemenea unei perle aşezate pe o grămadă de 
gunoi, se profila domul ecoautonom, solitara locuinţă a Omu- 
lui pe Mercur. 

Soarele necruţător, la care Duntov nu îndrăznea să pri- 
vească transformase cupola într-un bulgăre de foc orbitor ce 
sfida infernul lipsit de viaţă. 

Domul avea doar două intrări ecluză. Cea principală, pe 
partea opusă lor, care deservea un astroport de mică capaci- 
tate şi una secundară, pe care Duntov o reperase deja chiar în 
fața lor. 

Era o ieşire pentru cazuri extreme, o construcție inutilă 
totuși căci în cazul în care domul ar fi fost perforat, orice fi- 
ință vie de pe Mercur ar fi murit în câteva secunde. 

Fără îndoială, gândea Duntov, a doua ecluză era menită să 
asigure accesul spre astroport în cazul unei deficienţe la eclu- 
za principală. 

Ambele ecluze erau păzite - atât de paranoică era neîn- 
crederea Hegemoniei încât era capabilă să păzească şi aceste 
ieşiri spre nicăieri, porţi spre moarte prin care nimeni nu ar 
fi avut vreun motiv să păşească. 

Duntov ridică mâna semnalizându-le celorlalți din spate 
că venise momentul să se împartă în două echipe: șapte oa- 
meni aveau să înconjure domul până la ecluza principală de 
pe partea opusă în timp ce restul de trei urmau să-l înso- 
țească pe Duntov, ocolind aglomerările de rocă și lacurile de 
metal topit până aproape de ecluză auxiliară. 

Duntov se opri în spatele unui dâmb de rocă la aproxima- 
tiv douzeci şi cinci de metri de intrare. Cei patru oameni se 
răsfirară, culcându-se pe planul înclinat al reliefului. Duntov 
ridică precaut capul. Ecluza avea un tunel protector semici- 
lindric, asemenea intrării unui iglu. Doi oameni în costume 
spaţiale făceau de gardă în tunel, în fața porții etanșe a ecluzei. 

„Doar doi, floare la ureche!”, se bucură Duntov în timp ce 
își aținti lasearma asupra celui din stânga. Făcu un semn oa- 
menilor săi. Unul dintre ei aținti arma spre același Gardian, 
iar ceilalți doi spre cel din dreapta. Duntov şi-a pus mâna 
liberă deasupra capului și a început să aștepte. Trebuia 

cronometrat cu exactitate. Cealaltă echipă trebuia să ajungă 
şi ea în fața ecluzei principale. 

În fapt, controlul asupra ambelor ecluze nu era esenţial ci 
doar ca o măsură de prevedere, căci era posibil ca Gardienii 
să-i atace pe suprafața mercuriană înainte ca Consiliul să ca- 
pituleze și Duntov ar fi fost silit să ucidă populaţia întregului 
dom, o perspectivă care nu îl încânta... 

Arkady Duntov aștepta încordat, reașezându-și arma în 
funcție de modificarea țintei. Temperatura în costumul său 
creștea constant și picături mari de sudoare îi împăienjeneau 
privirea. 3... 5... 10... 15 minute. 

E timpul, gândi Duntov. Ori au ajuns, ori nu vor mai ajun- 
ge niciodată... 

A pornit emițătorul şi a rostit scurt în microfonul din cască: 

— Şoarece! 

O parolă scurtă menită să tulbure cât mai puţin eterul. 

— Cursă! veni răspunsul alterat de paraziți electrostatici 
şi Duntov opri imediat emițătorul. 

La un semn atmosfera fu străpunsă de patru raze laser, 
patru dâre roşiatice, pentru o clipă mai strălucitoare decât 
soarele însuși. Cei doi Gardieni au fost atinși simultan. Aerul 
țâşnea din găurile arse ale costumelor și Gardienii s-au pră- 
bușit, loviți mortal de lasere, dar și prăjiți în interiorul cos- 
tumelor de teribila atmosferă mercuriană. Fără să transmită 
alt semnal, Duntov își conduse rapid oamenii în interiorul tu- 
nelului protector. Acolo Duntov rămase pe gânduri în fața 
porții de acces. Era dificil să o perforeze. Poate că documen- 
tația Frăției nu fusese completă. Exista vreo posibilitate să o 
deschidă din exterior? Da! Se pare că da!, gândi el observând 
o pârghie încastrată în rama ușii. Duntov apăsă maneta și uşa 
începu să se ridice rapid. Pentru siguranţă, Duntov aţinti ar- 
ma spre interior şi... primul lucru pe care îl observă fusese un 
Gardian în costum spaţial a cărui față se transformase într-o 
mască de groază și durere, orbit de lumina puternică ce stră- 
bătuse vizorul nepolarizat al căştii. Duntov trase în stomac şi 
încă o dată în cască, în timp ce Gardianul se prăbușea. Unul din- 
tre agenţi a descoperit și a acționat rapid închiderea ecluzei. 

Suntem înăuntru, se bucură Duntov în timp ce aștepta să 
se restabilească atmosfera normală din ecluză. După un mi- 
nut, Duntov îşi scoase nerăbdător casca și sorbi cu nesaţ ae- 
rul rece. 


— E-n regulă, poţi să le instalezi Rogers. 

Agentul se apucă imediat de lucru. Dintr-un container 
scoase o bucată de plastic exploziv, îl lipi pe ușa ecluzei, fixă 
detonatorul telecomandat. Explozia putea fi declanșată de 
oricare din agenţii celor două echipe sau de la bordul navei 
cu care veniseră aici. 

— Totul este pregătit, anunţă Rogers. 

Duntov își scoase din spinare masivul emiţător, îl așeză 
jos şi modifică frecvenţa pe lungimea Ministerului Tutelării 
Mercurian. 

Apoi a vorbit: 

— Cursa de şoareci 1 către Cursa de șoareci 2. Cursa de 
şoareci 1 către Cursa de șoareci 2. Cașcavalul 1 în poziţie. 

Urmă un moment de linişte după care se auzi o voce dis- 
torsionată: 

— Cursa de şoareci 2 către Cursa de şoareci 1. Cursa de 
şoareci 2 către Cursa de șoareci 1. Cașcavalul 2 în poziţie. 

Însemna că a doua încărcătură explozivă fusese plasată la 
ecluza principală. 

— Recepționat. Terminat, răspunse Duntov. E-n regulă, 
murmură el, închizând emițătorul. Hegemonia și-a capturat 
şoricelul ei şi noi pe al nostru. 

Desprinse apoi microfonul emițătorului și începu să trans- 
mită mesajul. 


— Desigur, s-ar putea să te omor, îi vorbi Khustov lui 
Johnson. Poate chiar am s-o fac. Însă dacă eşti cooperant, da- 
că te supui interogatoriilor de bunăvoie, poate, zic poate, vei 
fi cruțat. S-ar putea să fii vindecat de maladia ta. Dacă reușim 
să determinăm natura exactă a psihozei care produce aceste 
aberaţii — tu ești un exemplu - există șansa să corelăm mala- 
dia codului genetic specific și interzicând Supușilor care pre- 
zintă astfel de caractere să se reproducă, vom reuşi probabil 
să eliberăm această boală... 

Jack Torrence privea tristul spectacol, amuzat şi dezgus- 
tat în acelaşi timp. „Există un Khustov pe care n-am reușit 
niciodată să-l înțeleg, gândea el. Khustov pedantul - aproape 
un Gorov... Khustov fanaticul... Oare Vladimir crede toate 
prostiile care ile înșiră lui Johnson? Nu se poate - este un 
individ realist şi un politician abil dacă a ajuns să fie Coor- 
donator - şi încă să se menţină atâta vreme. Un astfel de om 

trebuie să fie un pragmatic, nu poate crede toate inepțiile 
semidocte pe care ile înşiră unuia ca Johnson. Desigur 
Vladimir are cele mai puternice motive să mențină Ordinea 
neștirbită - doar el este în vârful piramidei. Cât despre mine, 
concluziona Torrence, aş suporta orice sistem care m-ar ale- 
ge Coordonator, indiferent de câte schimbări ar fi nevoie. De 
ce nu? Sistemul există pentru a-l servi pe cel din vârful ierar- 
hiei și nu invers. Vladimir ştie asta. Altfel la ce-ar ajuta tirada 
asta plictisitoare? Există vreun motiv obiectiv pentru a-l ține 
în viață pe Johnson? Ah, Vladimir fanaticul! Trebuie să găsesc 
o modalitate să folosesc asta împotriva lui. 

— Nu crezi că am ascultat destul Vladimir, vorbi în final 
Torrence. Farsa asta este cronofagă. ÎI executăm și cu asta am 
terminat. 

— Ți-am mai spus, trebuie să-l studiem pe Johnson și cei 
de teapa lui, asta ca să... 

— Eh, iar începi?! trânti cu mojicie Torrence. La început ai 
fost îndurător cu Frăția Asasinilor, acum nu vrei să-l execu- 
tăm pe Johnson. Trebuie să-ți reamintesc că acest om a în- 
cercat să ne omoare pe amândoi? 

Torrence studie din nou chipurile Consilierilor să vadă. 

— Sau mai e nevoie să-ți reamintesc că a încercat să ne 
ucidă pe noi toți? Pentru ce eziți Vladimir? Hegemonia are 
nevoie de o mână de fier! 

Torrence studie din nou chipurile Consilierilor să vadă 
efectul ultimei sale aluzii. Chiar și oamenii lui Khustov pă- 
reau încurcaţi - era și normal de vreme ce idolul lor ezita să 
ucidă pe cel care le dorise moartea. Doar Gorov părea inte- 
resat de planul lui Khustov de a-l „studia” pe Johnson - acest 
Gorov era atât de fanatic încât s-ar fi lăsat măcelărit de un 
maniac, numai pentru a-i studia comportamentul. 

Pe cealaltă parte Khustov părea să ezite. 

— Ai început să mă obosești. Jack. Dă-mi voie sa atenţio- 
nez Consiliul că întregul meu plan funcționează perfect pas 
cu pas. Rezultatul este cel care contează și nimeni nu poate 
contesta această victorie totală asupra Ligii Democratice. 
Vice-Coordonatorul Torrence are limba foarte ascuţită, ni- 
meni nu se îndoiește, nu-i aşa? Însă rezultatele lui... Cât des- 
pre mine, dacă am avut dreptate până acum, spun că nu exis- 
tă motive pentru a nu... 


A fost întrerupt de semnalul de apel al intercomului. lritat 
Khustov apăsă pe buton. 

— Ei am spus să nu fim deranjaţi! se răsti el. Ce s-a în- 
tâmplat? 

O voce necunoscută umplu Camera Consiliului. 

— Sunt un agent al Frăției Asasinilor. Sunt un agent al 
Frăției Asasinilor. Ambele ecluze ale domului sunt sub con- 
trolul nostru. Am plasat încărcături explozive foarte puterni- 
ce în camerele ecluză. Detonatorul este telecomandat și poa- 
te fi acționat din mai multe surse. Orice încercare de a recu- 
ceri ecluzele va avea ca efect distrugerea lor imediată. Aveţi 
la dispoziție șapte minute pentru a verifica adevărata situa- 
ție. La sfârşitul acestei perioade veți primi noi ordine. Dacă 
ele nu vor fi urmate, sau se încearcă forțarea ecluzelor, în- 
cărcăturile vor fi detonate fapt ce ar însemna perforarea do- 
mului și expunerea lui condiţiilor suprafeței mercuriene. Ori- 
ce ființă va muri. Din acest moment puteţi începe verificarea. 
Aşteptaţi noi ordine. Terminat. 

În clipa în care apelul se termină, toată lumea începu să se 
agite şi să vocifereze. 

— Nu se poate! 

— Este un bluf! 

— Trimiteţi Gardienii la ecluze! 

— Sigilați Camera Consiliului, strigă Torrence, apoi își 
dădu seama că nu ar fi avut nici un rost. Dacă domul era per- 
forat, sistemul ecoautonom ar fi fost dizolvat de căldura şi ga- 
zele caustice. Ar fi supraviețuit poate câteva ore în plus, etan- 
şeizați în Camera Consiliului, dar nu ar fi fost decât o amâna- 
re a inevitabilului. Pe tot Haosul! 

Boris Johnson începu să râdă: 

— Cum vă simțţiţi, mârâi Johnson. Prinși în propria cap- 
cană... 

— Ține-ţi gura, îl întrerupse Torrence. Bucură-te cât mai 
ai timp. Ce te face să crezi că Frăția a venit după tine? Proba- 
bil au... 

— Gura! mugi Khustov acoperind vacarmul general. Con- 
silierii chiar și Johnson amuţiră. 

— Nu avem timp să țipăm unii la alţii. Trebuie să acțio- 
năm și în primul rând să verificăm adevărul celor spuse. Poa- 
te cineva încearcă să ne prostească. 

Se întoarse spre intercom şi transmise câteva ordine în- 
tr-o rusă guturală. 

— Ştii bine că unii dintre noi nu vorbim rusa, i-a reproșat 
Torrence devenit imediat suspicios. Poţi să ne spui și nouă 
ce... 

— Am ordonat comandantului gărzii să stabilească con- 
tactul cu oamenii de la ecluze, răspunse Khustov. Vom afla 
imediat dacă... 

O voce agitată, vorbind rusește izbucni din intercom și nu 
a mai fost nevoie pentru nimeni de o traducere. Chipul lui 
Khustov se învineţea de furie. Izbi cu palma în masă și începu 
să înjure amestecat în două limbi. 

— E adevărat, vorbi Khustov. Emiţătoarele radio ale Gar- 
dienilor nu primesc apel. E clar. Gardienii nu mai sunt în via- 
ță. Nu răspunde nici intercomul din ecluze. E adevărat, pe tot 
Haosul! 

— Poate au minţit în privința explozibilului, sugeră Con- 
silierul Kurvakin. 

— Dacă au capturat ecluzele nu au nici un motiv să exa- 
gereze cu restul, vorbi înfuriat Khustov. Vom avea timp pen- 
tru acțiuni în forță numai după ce aflăm cererile lor. 

Consilierii așteptau într-o tăcere funestă. 

„Ca nişte vite în abator, gândi Torrence a cărui minte lu- 
cra frenetic. Însă nu se putea gândi decât la cât de mult îşi 
dorea să trăiască. Ce adunătură de smintiţi, aceasta Frăţie. Ce 
voiau să facă? Nu se putea termina acum! Nu acum!” 

În sfârșit, vocea agentului puse capăt tăcerii încordate. 

— Aţi avut destul timp să verificați situaţia în care vă 
aflați. Deja cunoaşteţi că trebuie să ne respectați întocmai or- 
dinele. Aveţi la dispoziţie cincsprezece minute. În caz contrar... 

A fost o pauză grea după care vocea continuă: 

— lată ordinele: Boris Johnson va fi condus la ecluza au- 
xiliară și predat Frăției Asasinilor. 

Urmă o altă pauză, timp în care Consilierii au răsuflat ușu- 
rați. Boris Johnson a rămas cu gura căscată. Jack Torrence a 
izbucnit în ras. 

„Isteţii ăştia de la Frăţie, gândea el. Ar putea să ne exter- 
mine pe toți și când colo tot ce-şi doresc este amărâtul ăsta 
de Johnson. Nu-i rău deloc. O înfrângere totală se reduce la 
una parțială. 

Vocea continuă: 


— Johnson va fi însoţit de Consilierul Constantin Gorov și 
Coordonatorul Vladimir Khustov. Toţi trei vor fi predaţi la 
ecluza auxiliară și trebuie să ajungă acolo neînsoțţiţi. Dacă se 
încearcă o diversiune ecluza principală va sări în aer. Mai 
mult, dacă vom fi urmăriţi, exploziile vor fi telecomandate. 
Aveţi cincisprezece minute să vă executaţi începând din aceas- 
tă clipă. Dacă cei trei oameni nu sunt în mâinile noastre la 
sfârşitul acestui interval vă puteţi considera morţi. Terminat. 

Khustov se îngălbeni. 

— Voi trimite toţi, Gardienii la ecluze. Am să... 

— O clipă! îl întrerupse brutal Torrence. „Frăția a dat, 
Frăția a luat, Frăția fie binecuvântată, gândea el” Nu cred că 
viața Consilierilor și a tuturor Supuşilor din acest dom sunt la 
dispoziţia ta Vladimir. Este o problemă pentru care trebuie să 
decidă întreg Consiliul. Propun să supunem la vot. Personal 
sunt de părere că trebuie să executăm ultimatumul. Ce altă 
şansă avem? Ori murim cu toţii, ori pierdem prizonierul și pe 
bunul nostru Consilier Gorov... şi bineînțeles, pe neprețuitul 
nostru Coordonator. Doi dintre noi cad prizonieri sau murim 
cu toţii. Alegerea este evidentă. Propun să votăm. 

Consilierii aprobară tăcuți. 

— Nu avem altă şansă, spuse Steiner. 

— Are dreptate! 

— Nu putem opune rezistenţă! 

— Staţi, staţi, ţipă Khustov. Nu-mi puteţi face așa ceva. Vă 
speriați de nişte ameninţări?! Trebuie să luptăm pentru... 

— Mi-e teamă că Vice-Coordonatorul are dreptate, inter- 
veni Gorov cu o voce calmă, egală. Dacă ne opunem vom pieri 
cu toţii și tu, Vladimir şi eu Gorov. Deci nu avem nimic de 
pierdut dacă ne resemnăm. Probabil nu vom fi uciși. Ei nu fac 
niciodată ceea ce ar fi evident că ar fi făcut alţii. 

„la te uită!, gândi Torrence. Un aliat neașteptat. Deşi Gorov 
este o mașinărie fără suflet se pare că argumentele Frăției l-au 
mișcat profund”. 

— Votaţi domnilor, spuse. Cine este „pentru”? 

— Nu poți face asta, gemu Khustov. Eu sunt Coordonatorul. 

Torrence rânji: 

— lar noi suntem Consiliul Hegemonic. Noi te-am ales și 
noi putem decide soarta ta. Rog acum pe cei care sunt de acord 
cu îndeplinirea ultimatumului să spună „da”. 

— Da... da... da... da... da... da... da... 

— Da, spuse Constantin Gorov. 

— Da, spuse şi Torrence cu un zâmbet veninos pe buze. Și 
acum cine este împotrivă? 

— Nu! urlă Khustov, Nu! Nu! Nu! 

— Nouă voturi pentru și unul împotrivă contabiliza satis- 
făcut Torrence. Consider procedura îndeplinită. Se îndreptă 
spre intercom. 

— Gărzi, ordonă el, în timp ce Khustov îl privea neputin- 
cios. Trimiteţi un pluton la Camera Consiliului imediat. Au 
ordin să-i escorteze pe Boris Johnson, Constantin Gorov și... 
fostul Coordonator Hegemonic Vladimir Khustov până la eclu- 
za auxiliară. 

Se întoarse apoi către Consilieri: 

— Cred că este normală eliberarea temporară din funcţie 
a lui Vladimir în ideea clarificării dreptului la comandă asu- 
pra Gardienilor. Desigur dacă Vladimir ne va fi înapoiat, atunci 
el va fi automat reînvestit. Dar în situaţia specială în care ne 
aflăm consider că este nimerit ca eu, ca vice-coordonator să-mi 
asum interimatul Coordonării. Sper să nu fie obiecții... 

Nimeni nu vorbi. 

— Comandante, vorbi Torrence spre intercom, vei aduce 
la cunoștința întregului Minister că puterea decizională a Co- 
ordonatorului Khustov a fost suspendată de plenul Consiliu- 
lui Hegemonic. Vei informa de asemenea că de acum înainte 
Consilierul Jack Torrence asigură interimatul Coordonării. Și 
nimeni nu poate contramanda ordinele mele - în special 
Consilierul Khustov. 

Acum Torrence stătea ca pe ghimpi așteptând sosirea 
Gardienilor. 

„Coordonator, în sfârşit! Și acel «interimar» va fi ușor de 
îndepărtat atâta vreme cât Khustov era scos din scenă. Co- 
ordonatorul Hegemonic Jack Torrence - ce frumos sună! 

Lucrurile se vor schimba... Și dacă astronava Frăției va fi 
interceptată, hm, ar trebui să ordon distrugerea ei imediată - 
duşmanii Hegemoniei trebuie să piară. Într-adevăr, lucrurile 
se vor schimba!” 


„Zadarnic este efortul celui ce uită un teren 
solid pe care să se sprijine. Materia solidă este 
până la urmă doar o iluzie cauzată de o configu- 
raţie aparte a energiei — la fel ca piciorul care se 
sprijină pe ea. Materia este o iluzie, soliditatea 
este o iluzie, toţi suntem doar iluzii. Doar Hao- 
sul este real.” 

GREGOR MARKOWIT 
Teoria Entropiei Sociale 

BORIS JOHNSON pășea ca în transă pe coridorul ce ducea 
la ecluză. Era flancat de Khustov şi Gorov și toţi trei erau es- 
cortați de un pluton de Gardieni. 

De îndată ce părăsiră Camera Consiliului, Khustov ordonă 
Gardienilor să se întoarcă și să-l aresteze pe Torrence. Însă 
ordinul său nu avu nici un efect, nici măcar nu s-au obosit să-l 
refuze. Tăcuțţi şi apatici i-au dus pe cei trei afară din Minister 
şi i-au urcat într-un transportor, fără menajamente, de parcă 
cei doi demnitari ar fi fost nişte răufăcători de care aveau ordin 
să debaraseze. „Lucru care nu era departe de adevăr”, se gân- 
dea Johnson. Gardienii nu erau loiali unei anumite persoane, 
ei ascultau orbește ordinele celui care conducea Hegemonia, 
oricine ar fi fost acela”. 

Se părea că și Khustov se obişnuise cu ideea căci nu mai 
făcu nici o încercare de a contramanda ordinele lui Torrence, 
pe tot parcursul până la ecluză. 

Acum, străbătând ultimii metri până la sistemul ecluzei, 
înconjurat de Gardieni, întreaga semeție a fostului Coordo- 
nator dispăruse; mergea gârbovit, fața îi era palidă, era un 
om totalmente înfrânt. Într-un fel, lui Johnson îi era milă de 
el. Marea victorie pe care o ţinuse în mână, i se scursese prin- 
tre degete şi în locul ei primise o cruntă înfrângere. Amândoi 
căzuseră în abis de pe culmile gloriei și aceasta în decursul 
unei singure ore. Acum se îndreptau amândoi spre... Spre ce? 
gândea Johnson. Frăția Asasinilor acționează după legi numai 

de ei înţelese. L-au salvat pe Khustov, l-au salvat pe Torrence 
şi acum mă salvează pe mine... În schimb îi capturează pe 
Khustov și pe Gorov. De ce pe Gorov? De ce pe Khustov? De 
ce pe mine? De ce orice? 

Johnson realiză că nu-i este frică. Gustând din fructul vic- 
toriei, sorbind din cupa amară a înfrângerii, toate într-o atât 
de rapidă succesiune, ajunsese că creadă că absolut orice este 
posibil. Viaţa lui, lumea în care trăise, erau ruinate şi acum 
era pregătit să înfrunte orice, cu un curaj născut dintr-o tota- 
lă indiferență. Când nu ai nimic, gândea el, nici de pierdut nu 
ai nimic. 

Când mai erau câțiva metri de ecluză, Gardienii se opriră 
brusc şi comandantul lor împinse prizonierii înainte. 

— Noi rămânem aici, mormăi el. Voi mergeţi până la in- 
tercom și le spuneţi că ați ajuns. 

Johnson, Khustov și Gorov rămaseră nemișcaţi în fața 
ecluzei, nehotărându-se nici unul care ar fi fost cel mai abili- 
tat să ia legătura cu agenţii Frăției. Johnson - prizonierul care 
urma să-și schimbe stăpânii, dar nu și statutul, Khustov ina- 
micul de moarte al Frăției sau Gorov care, se pare, era pe ace- 
leași poziții cu Khustov. 

— Haide odată, strigă enervat comandantul. A mai rămas 
un minut și sărim în aer. Unul din voi, mișcă! Johnson și 
Khustov s-au privit, fiecare încercând să-l determine pe celă- 
lalt să vorbească. Însă a fost Gorov care s-a apropiat de in- 
tercom: 

— Aici este Consilierul Gorov. Johnson și Consilierul Khustov 
sunt cu mine. 

— Schimbăm explozibilul de pe ușă pe un perete ca să vă 
deschidem, răspunse o voce, care în ciuda distorsiunii îi păru 
familiară lui Johnson. Cealaltă încărcătură rămâne la locul ei 
şi ambele pot fi activate dacă se încearcă vreo diversiune. 
Gardienii care v-au însoțit, să plece. Dacă mai există picior de 
gardian când deschid uşa, voi declanşa explozia de la ecluza 
principală. 

Gardienii au făcut stânga-mprejur și se îndepărtau cu o 
grăbă prost mascată. Apoi panoul blindat se ridică. 

— Repede! Înăuntru! ordonă vocea din interior. 

Johnson, Khustov şi Gorov păşiră în camera ecluză și pa- 
noul a fost imediat coborât. Nepăsător Johnson remarcă 


cadavrul carbonizat al Gardianului, încărcătura explozivă de 
pe perete şi cele patru siluete în costume greoaie. Însă când 
remarcă chipul unuia dintre agenţii Frăției, cu toată indife- 
renţa lui realiză că mai există surprize care pot şoca. 

— Arkady?! Tu! Frăția... 

Era lovitura de grație. Tot efortul său fusese zadarnic 
într-adevăr. Toate aspirațiile, toată lupta, însăşi persoana sa 
fuseseră acum la un mare și umflat zero. Arkady Duntov, agent 
spion al Frăției, mâna sa dreaptă, omul cu ideile cele mai stră- 
lucite... Arkady Duntov - prietenul său... Lucrurile care când- 
va păreau neclare deveniseră acum orbitor de limpezi. Cum 
reuşea acest Duntov care părea un tip obişnuit, să propună 
tot felul de scheme complicate. Iată cum aflase Frăția de ten- 
tativa de asasinat plănuită de Ligă... şi de a-l ucide pe Torrence... 
şi de a distrupe Consiliul... 

Vechile mistere se dezlegau, scoțând la iveală... o și mai 
mare confuzie... 

De ce? De ce? Ce urmărea această Frăţie? Ce rost aveau 
toate astea? 

— De ce, Arkady? murmură sugrumat Johnson. 

Duntov îl fixă o secundă: 

— Nu avem timp acum de explicaţii Boris. Îmbrăcaţi cos- 
tumele, spuse și arătă cu mâna spre vestiar. 

Cei trei prizonieri se executară. În timp ce Johnson îşi 
pregătea casca, Duntov l-a privit în ochi şi i-a spus: 

— Aş vrea să afli chiar acum Boris, în cazul... în cazul că 
ceva nu va reuși perfect. Trebuie să ştii că deşi am fost în ta- 
bere diferite, amândoi am luptat pentru același lucru... 

— Cum poţi să spui asta? După toate piedicile pe care ni 
le-a pus Frăția? 

— Aş vrea să-ți pot explica mai clar, răspunse Duntov. Eu 
însumi aş vrea să pricep mai bine. Însă vei sta de vorbă cu ci- 
neva care te poate face să înţelegi mai bine decât aș reuşi eu. 
Cineva în care... am o încredere deplină. Și tu poţi avea în- 
credere în el. Robert Ching te va face să înţelegi. E timpul să 
plecăm acum. 

Duntov acționă panoul exterior şi Johnson gemu când lu- 
mina puternică de afară izbi nemilos în vizor. 

Agenţii Frăției păşeau în spatele prizonierilor și grupul 
începu dificilul marș pe suprafața mercuriană. Depăşiră câmpia 

circulară și când ieșiră din depresiune s-au întâlnit cu celălalt 
detașament de şapte agenţi. Grupurile s-au contopit și au tra- 
versat canionul care mărginea depresiunea. Mergeau ca niște 
automate și Johnson, încă în stare de șoc, nici nu remarca căl- 
dura greu suportabilă. Nu-i păsa, de fapt nu-i păsa de nimic. 
Se simţea un fir de nisip manevrat de forțe pe care nu le ve- 
dea şi nici nu le înţelegea. Acum îl frământa întrebarea dacă 
toate acțiunile lui fuseseră de fapt gândite de el. Totul părea 
o iluzie. Cine era de fapt această Frăţie? De partea cui era? 

Calvarul se apropia de sfârșit. Grupul ajunse la o astro- 
navă asolizată între două proeminențe ale terenului. Au pă- 
truns cu toţii în interior. În timp ce se restabilea atmosfera 
normală în ecluză, Duntov spuse agenților săi: 

— Trebuie să plecăm rapid de aici. Păzeşte-i cât se dez- 
bracă și condu-i repede la Coconi. Eu plec să pregătesc deco- 
larea. 

Și Duntov dispăru în interiorul navei, lăsând trei agenţi să 
păzească prizonierii, în timp ce se dezechipau. După aceasta, 
cu armele în mâini, agenții i-au condus într-un compartiment 
unde existau opt Coconi-G. 

— Înăuntru, ordonă neceremonios unul dintre agenți. Nu- 
mai după ce prizonierii au fost ermetizați în filamentele Co- 
conului, ceilalți agenţi au urcat în Coconii lor. 

Se auzi un semnal sonor şi Johnson simţi o senzaţie de 
plutire în clipa în care au pornit antigravii navei. 


Nava își continua acceleraţia și Johnson simţi apăsarea 
specifică, însă cuibul său absorbant îl făcea să se simtă des- 
tins și relaxat. Poate era starea forțată de inactivitate, poate 
doar începea să se obișnuiască cu gândul, însă starea de șoc 
începea să-l părăsească. Viaţa pe care o trăise, aceşti zece ani 
în Liga Democratică erau acum nişte ruine întunecate. Un vis, 
un ideal care se destrămase o dată cu propria lui existență. Nu 
exista cale de întoarcere și nici motiv pentru a continua lupta. 

Cu toată dezamăgirea, Johnson simţea un soi de curiozi- 
tate. Îl interesa într-un fel viitorul. Consiliul Hegemonic își 
bătuse amarnic joc de el, fusese un prost. Însă Frăția Asasini- 
lor îşi bătuse și mai crunt joc de acest imbatabil Consiliu - 
Hegemonia nu era invulnerabilă și nici invincibilă. 


L-a privit cu coada ochiului pe Khustov. Era palid, încrun- 
tat cu fălcile căzute. Coordonatorul Hegemonic pierduse 
astăzi mai mult decât avusese. Fusese omul din vârful ierar- 
hiei și iată-l acum trădat, aruncat ca un gunoi, un nimeni, via- 
ţa lui era în mâinile acestei incomprehensibile Frăţii. „Cel pu- 
țin, eu nu am pierdut decât șefia unei conspirații puerile care 
oricum era sortită eșecului, gândea Johnson”. 

Începea să se întrebe dacă nu trebuia să simtă recunoştin- 
tă față de această Frăție. Ei și nu Hegemonia îi arătaseră că 
Liga nu are nici un viilor. Probabil luptase din lipsă de altceva 
mai bun. Și acum Frăția l-a eliberat de trecutul său. Poate Arkady 
îi spusese un lucru adevărat: amândoi luptă pentru o cauză 
comună. Dacă era așa, atunci trebuia să se încline în fața aces- 
tei organizaţii - erau nişte profesioniști. Existau de sute de 
ani, aveau spioni peste tot și aveau, cel puţin, o astronavă. 
Dacă într-adevăr Frăția lupta de partea Binelui şi a Libertăţii, 
atunci, poate, s-ar fi găsit un locşor şi pentru el. Lupta pentru 
libertate era în fond ceea ce conta. Și Johnson era forțat să re- 
cunoască că oricine ar fi fost acela care conducea Frăția, se 
pricepea mult mai bine decât se descurcase el cu Liga. 

Boris Johnson se simțea ca un prunc abia născut. Nu era 
totuși o situație neplăcută. Trăia astfel unul din rarele senti- 
mente pe care le-ar fi simţit cineva din întreaga Hegemonie 
Sol - se simţea liber şi eliberat - era o pagină albă pe care 
urma să i se scrie destinul. 

Acum nava părea să-și schimbe cursul și un ecran s-a ani- 
mat pe peretele din față al compartimentului. Era Mercur o 
sferă bicoloră yin-yang, cu albul orbitor al zilei și negrul în- 
ghețat al nopţii. Johnson a remarcat două puncte ridicân- 
du-se din zona însorită a planetei. 

— Suntem urmăriţi, se auzi glasul lui Duntov. Două cru- 
cişătoare de linie. 

Fața posomorâtă a lui Khustov se lumină brusc. Un zâm- 
bet sinistru îi brăzdă chipul. 

— Sper că nu te aștepți să poţi scăpa de două crucișătoa- 
re, spuse. În locul tău m-aş preda reprezentanţilor Hegemo- 
niei aici de față. Ai cuvântul meu că vei scăpa mult mai ieftin 
dacă o faci acum. Sincer să fiu, mă vei pune și pe mine într-o 
lumină mai bună față de Consiliu dacă mi te predai, decât 

dacă va trebui să fiu salvat. Fă-mi acest mic avantaj şi te voi 
răsplăti când îmi voi reocupa funcţia. 

Duntov râse: 

— Nu se poate spune despre Hegemonie că a încurajat 
cercetarea ştiinţifică... L-aţi pierdut pe cel mai bun inginer ae- 
rospațţial nu cu mult timp în urmă. Desigur, vorbesc de dr. 
Richard Schneeweiss. Frăția... a acceptat serviciile sale. Aceas- 
tă navă are unele modificări care-i permit să surmonteze avan- 
tajul vitezei şi a puterii de foc a crucișătoarelor voastre. Pe 
lângă asta, dacă aș fi eu în locul tău, Khustov, m-aș simți foar- 
te fericit dacă aş putea să scap de aceste crucișătoare. Chiar 
eşti convins că navele au ordin să ne captureze vii, ce spui?! 

— Mi-e teamă că are dreptate, cel puţin în privinţa ordi- 
nelor pe care unul ca Jack Torrence le-ar putea da, interveni 
Gorov. Amândoi suntem conștienți de ambițiile lui, Vladimir. 
Are toate motivele și toate scuzele în faţa Consiliului să or- 
done atomizarea acestei nave. Decesul tău îi va oferi toate 
şansele să se consolideze în funcția supremă la care râvneşte. 
Sper din toată inima că abilitatea acestor agenți în a scăpa de 
crucişătoare să fie egală cu intuiţia lor în ce-l priveşte pe 
Torrence. 

Johnson zâmbi când observă privirea năucită a fostului 
Coordonator. Îl cunoştea foarte bine pe Torrence şi iată că acum 
era forțat să spere că presupușii „salvatori” nu vor ajunge ni- 
ciodată în preajma navei unde se găsea ostatic. 

Imaginea monitorului s-a schimbat, a devenit foarte în- 
chisă și stelele au pălit... apoi un glob a invadat ecranul şi 
Johnson și-a dat seama ca filtrul camerei era polarizat la ma- 
ximum. Acum nava îşi modificase traiectoria şi se îndrepta 
direct către Sol. Pe măsură se nava intersecta traiectoria or- 
bitei mercuriene, globul incandescent devenea tot mai mare. 

— Vom fi incinerați!! se agită Johnson. Nu rezistăm atât 
de aproape de soare! 

— Este exact ce vor gândi şi comandanții acelor crucişă- 
toare, i-a răspuns nevăzut, Duntov. Însă această navă a trecut 
prin mâna maestrului Schneeweiss. Are un scut termic deo- 
sebit care funcționează ca un termocuplu. Întreaga carcasă 
este un convertor supereficient al energiei solare. Activează 
un sistem circulator capilar, de răcire cu heliu lichid. Cu cât 
primește mai multă căldură cu atât sistemul devine mai efi- 


cient. Ce spuneţi, e o idee - folosește căldura soarelui ca să 
răcească nava... 

Soarele ocupa acum întreg ecranul. Johnson nu auzise ni- 
ciodată că o navă ar fi capabilă să se apropie atât de mult de 
Sol. Cu toate astea temperatura din interior era nemodificată. 
Sistemul de răcire oricare ar fi fost, îşi îndeplinea admirabil 
funcţia. 

— Mda, cred că ne-au reperat, vorbi Duntov. Oricum n-o 
să le folosească la nimic. Suntem între ei şi soare. La apropi- 
erea asta radarele nu funcționează, ghidajele laser sunt dis- 
persate şi contactul aproape imposibil. 

— Dar nu poți sta ascuns aici o veșnicie, nebunule. se ener- 
vă Khustov. De îndată ce ne vom întoarce vom fi reperați. 
Suntem într-o cursă! 

— Atunci înseamnă că trebuie să plecăm, nu-i aşa?! repli- 
că Duntov. 

Nava continua să se îndrepte spre soare. O limbă de foc, o 
proeminență solară uriașă izbucni în stânga minusculei nave 
la milioane de kilometri distanță, o monstruoasă limbă de 
plasmă incandescentă care se dizolvă undeva sub traiectoria 
navei. 

„Cât pe ce...” se înfricoșă Johnson în timp ce imaginea de 
pe monitor s-a acoperit de paraziți electrostatici. Însă nava 
își continuă apropierea de înfricoșătorul furnal... 

La un moment dat, Sol nu a mai crescut în diametru, deşi 
accelerația navei părea neschimbată. Johnson intui manevra 
lui Duntov. Înscrisese nava pe o orbită parabolică în jurul 
astrului, folosind energia navei și enorma gravitate a soare- 
lui. Avea de gând să interpună soarele între ei și urmăritori. 

Bănuielile lui Johnson s-au confirmat o clipă mai târziu, 
când rata accelerației crescu simţitor pe măsură ce soarele a 
„prins” nava și începu să o învârtă în jurul ecuatorului său, 
asemenea unei comete... Nava îşi păstra distanța față de soa- 
re în timp ce viteza creștea constant. Se roteau pe o orbită 
parabolică propice. La această apropiere soarele era un aliat 
dublu: crucișătoarelor le era imposibilă reperarea navei, iar gra- 
vitația solară adăugată velocităţii lor îi expulza rapid pe par- 
tea cealaltă. Comandanții acelor fortărețe cosmice care nu ști- 
au despre existenţa acelui scut termic realizat de Schneeweiss vor 
presupune că nava a riscat prea mult apropierea și nu se 

vor gândi nici o secundă că nava Frăției avea să ajungă de cea- 
laltă parte a soarelui - de vreme ce era o manevră imposibil de 
realizat cu astronavele Hegemoniei, iar Hegemonia fusese în- 
totdeauna încredinţată că navele lor erau cele mai bune. 

Da, acum soarele se mişca din centrul ecranului și spațiul 
întunecat începea să prindă teren în stânga sa. Nava începuse 
să evadeze din cercul gravitațional. Soarele s-a redus la o ju- 
mătate de disc, apoi la un sector tot mai mic și în final la o ex- 
crescenţă strălucitoare undeva în dreapta monitorului. Ab- 
sorbția filtrului camerei s-a modificat şi peste câteva clipe... 
stelele au răsărit! 

— Suntem liberi! respiră ușurat Duntov. Următoarea sta- 
ție - Cartierul General al Frăției! 


În ciuda situaţiei neplăcute în care se găsea, Gorov încer- 
ca să înfiripe o conversaţie cu agenții Frăției - mai mult din 
plictiseală poate și mai puţin dintr-o curiozitate. 

Indiferent unde ar fi fost oprirea finală, călătoria se anunţa 
de durată, iar conversaţia cu colegul său de suferință Khustov 
se rezuma la nişte răspunsuri monosilabice, niște mormăieli 
neinteligibile de fapt. Boris Johnson era dornic să sporovă- 
iască - lucru care-l şi făcea de câte ori prindea ocazia, însă in- 
dividul era un nebun, iar Gorov știa deja despre Liga Demo- 
cratică mai multe decât l-ar fi interesat. 

Totuşi Frăția Asasinilor era un subiect interesant, însă 
aceşti agenți ai Frăției ori erau atinşi de secretomanie ori to- 
tal ignoranți. A încercat sa îi atragă în discuţie citând din Teo- 
ria Entropiei - mai mult chiar, debitând pe de rost citate din 
lucrări mai puţin circulate, precum Cultura și Haosul, însă tot 
ce primea în schimbul zelului și elocinţei sale, erau doar pri- 
viri buimace. Era oare dovada ignoranței acestor soldați în 
privința doctrinei care o slujeau, erau niște actori desăvârşiți? 

Foarte curios... Asta îi amintea lui Gorov de Mileniul Reli- 
giilor. Și în acele timpuri au existat fanatici ce luptau de par- 
tea diferitelor dogme, nu din convingere lăuntrică în acura- 
tețea scopului servit, nu, motivaţia lor era cu mult mai simplă: 
ei credeau fără a avea reale cunoştinţe, fie ele cât de simple 
despre cum arăta, sau ce anume făcea acel ceva în care ei cre- 
deau. O mentalitate foarte, foarte curioasă. 


„Poate şeful lor...” gândea Gorov în clipa în care Duntov a 
intrat în compartiment. Gorov a coborât din Cocon și s-a 
apropiat de Duntov. 

— Dacă nu mă înșel, pari un individ rațional şi dotat cu 
mult spirit de observaţie, ataşat unei inteligențe native, în- 
cepu încrezător Gorov. Spune-mi atunci părerea ta privitoare 
la teoriile markowitziene - crezi că ele vor reuşi să răstoarne 
Hegemonia? Trebuie să admit că aceste teorii au o oarecare 
consistenţă. Însă nimeni nu-mi poate schimba părerea că fac- 
torul care le poate invalida, în mod empiric, este factorul timp. 
Markowitz nu menţionează niciodată limitele temporale în 
relatările sale despre paradoxul Ordine-Haos. Din acest motiv, 
dacă oferim acestei relaţii cuantificarea Timp egal Infinit, 
sunt de acord să accept că orice societate ordonată se va di- 
zolva erodată intrinsec de spirala propriilor paradoxuri dar 
se pare că Markowitz ignoră faptul că însăşi evoluția speciei 
umane este finită. Sau poate aveţi acces şi la alte lucrări pe 
care eu nu le cunosc? 

Duntov se holbă, absolut zăpăcit. 

— Eu, eh, n-am... citit... prea mult din Markowitz se sufocă 
Duntov. De fapt... nu-mi este prea clar despre ce vorbeşti... 

„Incredibil, gândi Gorov. Pur şi simplu de necrezut. Chiar 
şi şeful lor este un ignorant.” 

— Vrei să spui că ai renunțat la toate avantajele pe care le 
are un Supus hegemonic fără să ştii măcar în favoarea cui 
renunți? 

Dunov scânci: 

— Nu, nu... dar... este ceva care lipseşte Hegemoniei, spu- 
se. Și trăiesc cu acest sentiment încă din adolescenţă. Frăția 
se pare că posedă acel „ceva” care lipseşte Hegemoniei - noi 
îl numim Haos. Eu cred în Haos şi asta mă face să mă simt... ei 
bine, protejat! 

— Atunci înseamnă că îmi poți explica ce înseamnă acest 
haos care îţi creează acest sentiment de securitate... 

Duntov ridică din umeri: 

— Ceva mult prea puternic pentru ca unul ca mine să-l 
poată percepe. Este ceva superior omului, este o forță care 
guvernează întreg Universul. Cred că și tu ai simţit câteodată 
nevoia acestei certitudini... că există undeva, ceva mult mai 
puternic decât suntem noi oamenii și care ne poate apăra... 

„Fenomenal gândi Gorov. Bineînţeles individul nu-şi dă 
seama, însă practic vorbeşte despre conceptul pe care anticii 
îl numeau «Dumnezeu»!” 

O nouă, ipoteză îl frământa pe Gorov. Deşi toate cunoș- 
tințele despre acest concept au pierit o dată cu Mileniul Reli- 
giilor, era posibil ca în anumiţi indivizi ai speciei să persiste 
latent dorinţa irezistibilă de a adula o ființă supranaturală, o 
anumită ordine divină, un imbold ce nu avea o finalitate cla- 
ră, dorinţa în sine fiind cauză şi efect. O teorie cât se poate de 
interesantă, gândea el. Dacă... dacă voi supravieţui, nu va fi o 
înfrângere totală. Omul învaţă în orice moment al vieţii, iar 
lumina cunoaşterii se poate revărsa şi din colțurile cele mai 
tenebroase. 


— Urcaţi în Coconi domnilor, se auzi în compartiment 
vocea lui Arkady Duntov. Asolizăm peste cinci minute. 

Johnson se cocoță în Coconul său în timp ce monitorul 
central prinsese din nou viaţă și înfățișa acum un asteroid 
lipsit de viață, o piatră care plutea în spaţiul interstelar. Fila- 
mentele absorbante l-au acoperit pe Johnson însă antigravii 
nu au fost activați - gravitația unei asemenea pietricele plu- 
titoare era infimă, iar o eventuală gravitație internă artifici- 
ală nu ar fi afectat un corp care se apropia de acel asteroid. 
Johnson remarcă viteza mărită cu care Duntov înscria nava 
pe traiectoria descendentă şi siguranţa cu care executa aceas- 
tă manevră delicată, lucru ce trăda o anumită rutină. Însă su- 
prafaţa asteroidului nu părea să ofere nici un loc propice aso- 
lizării - pretutindeni crevase sau roci ascuţite. Apoi când 
Duntov menţinu nava pe o orbită circulară şi începu să co- 
boare, una din crăpăturile care marcau la tot pasul suprafața 
asteroidului, a început să se lărgească, asemenea unei scoici 
care se deschide şi Johnson observă că ceea ce inițial i se pă- 
ruse o crevasă naturală era de fapt o ingenioasă şi excelent 
camuflată poartă de intrare în subsolul asteroidului. Două 
porţiuni de teren, coborau în interiorul asteroidului, pivo- 
tând pe două balamale gigantice, pe laturile crevasei, dezvă- 
luind un hău întunecat. Acolo jos se găsea platforma de aso- 
lizare. Pe măsură ce nava cobora în măruntaiele asteroidului, 
Johnson remarcă în lateralele platformei de asolizare exis- 
tenţa unor hangare. În stânga se găseau cinci astronave iden- 


tice cu cea pe care se găsea, iar sectorul din partea dreaptă 
era ocupat de o singură... ce? Da, părea o astronavă. Însă era 
ceva imens, mai mare decât oricare navă construită de Hege- 
monie. Silueta ei iarăşi nu semăna cu nimic cunoscut. Semăna 
cu un trabuc aplatizat cu extremităţile ascuţite. Pe mijloc 
existau două benzi asemenea unui basorelief, opera unui ar- 
tist metaloplast, însă funcționalitatea lor rămânea un mister 
pentru Johnson. 

Înainte ca nava să atingă planşeul interior, giganticele porți 
de deasupra începură să se închidă, ascunzând platforma de 
asolizare de ochi curioși, restabilind la suprafaţă iluzia per- 
fectă a unui asteroid neprimitor şi nelocuit. 

— Ce este „chestia” asta? întrebă Johnson curios. 

— Este „Prometeus” răspunse Duntov. Viitorul umanită- 
ţii... şi în curând mă voi afla şi eu la bordul ei... şi-am să plec 
acolo unde nu există Hegemonia care să mă... 

— Hegemonia este pretutindeni! strigă Khustov. Nu te 
poți ascunde nicăieri! 

— Probabil, răspunse repede Duntov părând că vrea să-și 
acopere limbuţia. Tot ce știu este numai ce mi s-a spus. Mai 
mult nu am voie să vorbesc. Vei afla singur, numai dacă 
Robert Ching te va considera demn de așa ceva. Acum toată 
lumea să coboare din Coconi. Veţi avea ocazia să-l întâlniți pe 
omul cel mai... inteligent pe care l-am ascultat eu vreodată. 

Însă gândurile lui Boris Johnson nu se opriseră asupra 
enigmaticului Robert Ching, persoana căruia Duntov îi acor- 
dase încrederea sa deplină. „Acolo unde nu există Hegemo- 
nia” repeta el în gând spusele lui Duntov. Hegemonia se în- 
tinde de la Pluto la Mercur! Numai dacă... nu, toată lumea ştia 
că este imposibil! lar toată lumea știa și motivul acelei impo- 
sibilități. Sau numai Hegemonia dorea ca oamenii să creadă 
că este imposibil? 

„Ordinea fiind anti-entropică necesită un 
areal limitat şi stabil în interiorul căruia să se 
desfăşoare. Haosul înglobează toate aceste are- 
ale, iar opoziţia lor este la fel de insignifiantă pre- 
cum un munte de nisip în faţa unui torent fluvi- 
al: Ele rezistă temporar în fața tendinței de bază 
universale — maximizarea Entropiei Sociale." 

GREGOR MARKOWITZ, 
Teoria Entropiei Sociale 

ROBERT CHING şedea singur la masa de rocă din încăpe- 
rea aceea ascunsă în străfundurile asteroidului. Această zi, 
această clipă va deveni hotărâtoare în viaţa și în cariera sa de 
Primordiagent - și nu exista nici o diferenţă între viața lui și 
cariera lui - şi nu exista nimeni cu care să-și împartă sublima 
povară. 

„Trei oameni... se gândea Ching, toţi trei care se tem pentru 
viața lor, prizonieri în mâinile unei organizaţii, pentru ei in- 
comprehensibile... Cu toate acestea, nici unul dintre ei nu era 
sortit morții - bineînţeles, dacă nu ar fi optat ei înșiși pentru 
această soluţie neplăcută. În funcție de reacţia fiecăruia îi aş- 
tepta salvarea; însă cu siguranţă pentru unul din cei trei vii- 
torul îi va aduce ceva mai neplăcut decât moartea însăși. 

Da, totul avea să intre pe făgașul normal imediat după con- 
sumarea actului final al dramei ce dura de sute de ani. Pro- 
meteus va fi gata pentru călătorie în câteva săptămâni. lar 
Factorii Aleatori vor prolifera în întreaga Hegemonie la o rată 
nemaiîntâlnită până atunci... 

Liga - Opoziția Neloaială era lichidată. În aceste momente, 
dacă nu intervenea nimic neprevăzut, Consiliul Hegemonic 
va trebui să recunoască, în primul rând în faţa lor - poate şi 
în fața Supușilor, că totul a fost opera Frăției Asasinilor - o 
putere obscură cu motivații imprevizibile și nu opera unei 
conspirații juvenile precum acea Ligă Democratică. lar schim- 
bările din sânul Consiliului vor genera o sporire a Entropei - 


se gândea Ching. Jack Torrence, un oportunist fără scrupule, 
va fi mult mai flexibil decât fusese Khustov - deși cu siguran- 
tă mult mai sălbatic. Când în sfârşit Prometeus va străpunge 
cercul de fier al Hegemoniei în zborul ei spre infinitatea Ha- 
osului, Torrence - spre deosebire de reacția unui Khustov - 
va încerca să folosească noile condiţii ale jocului în avantajul 
său personal. Viclenia sa îl va sfătui să nu încerce să se opună 
acestui adevăr. Un oportunist, aproape un psihopat ca acest 
Torrence era individul ideal, în ochii Frăției, să dețină con- 
ducerea în timpul marilor răsturnări sociale ce vor urma, de- 
cât genul fanaticului khustovian... În mod special când însăşi 
fanaticul, parţial discreditat, va adulmeca prin preajmă, ca să 
echilibreze balanța. Da! Un Khustov viu în acest context, pu- 
tea servi Haosului! 

Semnalul de apel intercom întrerupse reveria lui Ching. 

— Da? 

— Primordiagent, prizonierii sunt afară. 

— Trimiteți-i înăuntru. Însă neînsoţiţi, și lasă doi, trei agenţi 
pe culoar să fie prin apropiere dacă e nevoie. 

O clipă mai târziu ușa s-a deschis şi Johnson, Khustov şi 
Gorov au fost invitați să intre, cu o politețe relativă, de agenţii 
înarmați care-i escortaseră până acolo. 

Preţ de câteva secunde Robert Ching studie chipurile ce- 
lor trei oameni care între timp s-au apropiat nehotărâți și s-au 
oprit în fața mesei. 

Boris Johnson părea încurcat, scepticismul îi întuneca pri- 
virea, însă cu siguranță nu dovedea ostilitate. Părea că aș- 
teaptă de la Ching promisiunea unei vieţi noi, într-o lume no- 
uă care să o înlocuiască pe cea care o pierduse atât de brusc 
şi brutal. Toate speranţele îi fuseseră curmate și acum aștep- 
ta înfrigurat, motive pentru a-și crea altele noi. Deci o atitu- 
dine expectativă, promițătoare - notă Ching - admirabilă, 
chiar... 

Chipul lui Khustov - o carte deschisă. Nu își ascundea de- 
fel emoţiile. Spaimă şi ură. În plus întreaga lui atitudine ex- 
prima disprețul pe care un fanatic îl simte în faţa altui fana- 
tic - slujitorul unei credinţe ostile lui. 

Probabil, medita Ching în sinea lui, există un sâmbure de 
adevăr în motivul care îl face să mă privească așa... 

Pe de altă parte, Gorov era de nepătruns. Chipul său era o 
mască impenetrabilă. Reputația sa de mașinărie umană, o fi- 
ință care trăia doar pentru a absoarbe cât mai multă infor- 
maţie, setea lui de cunoaștere - tot ce auzise Ching despre 
Gorov păreau perfect adevărate. Gorov nu era un individ plă- 
cut la vedere, Ching îl considera chiar respingător, și totuși 
simţea o ciudată afinitate pentru el. Deși total diferiți, amân- 
doi purtau un respect deosebit misterelor universului încon- 
jurător, a nenumăratelor sale miracole, fără a cădea în misti- 
cism. Însă Gorov ar fi avut suspiciuni dacă el, Ching, i-ar fi 
spus că nu depăşise acest prag. 

Ching era pe deplin convins că Gorov era singurul care 
avea să priceapă cel mai deplin lucrurile care avea de gând să 
le comunice. 

— Bine aţi venit la Cartierul General al Frăției Asasinilor, 
vorbi grav Ching. Domnilor vă rog, luaţi loc. 

Boris Johnson, aproape copilăreşte, se instală imediat pe 
locul față în față cu Ching şi îl sorbea din privire sincer curios 
într-o atitudine pe care Ching o consideră îmbucurătoare. 

Acești Johnsoni, gândea el, sunt de departe cel mai bun tip 
uman care s-a sintetizat în condiţiile dominaţiei Hegemonice. 
Rebeli fără de cauză, instinctiv dogmatici în opoziția lor na- 
turală față de Ordinea impusă, însă adaptabili şi extraordinar 
de flexibili în cazul unor schimbări dramatice de situaţie. 

Gorov ezită o secundă, apoi se aşeză lângă Johnson. 
Vladimir Khustov însă nu părea că are de gând să onoreze in- 
vitația Primordiagentului și continua să-l fixeze disprețuitor. 

— Eh, ce să ne facem, domnule Khustov, ricană Ching. Este 
nevoie să-mi chem oamenii ca să te oblige să te așezi? Mi-e 
neplăcut să te văd în picioare și insist să te așezi. Nu mă sili 
să utilizez forţa. Detest violenţa inutilă. 

— Tu...? Tu... vorbeşti, se sufocă Khustov trântindu-se fu- 
rios pe scaun. Tu detești violența, Tu? Frăția asasinilor? Cri- 
minali! Nebuni! Nişte criminali fanatici! Tocmai tu detești 
violența?! 

— Am spus că detest violența inutilă, spuse blând Ching. 
Dar în condiţiile în care Hegemonia folosește violenţa și con- 
strângerea chiar şi asupra celor mai rezonabili muritori, nu 
văd cine ne poate acuza că la rândul nostru o folosim împo- 
triva Hegemoniei?! 


— Asta înseamnă că Arkady nu m-a minţit, interveni ne- 
așteptat Boris Johnson. Voi sunteți dușmanii Hegemoniei! În- 
să, atunci... atunci pentru ce ne-aţi împiedicat pe noi la fiecare 
pas? Trebuia să știți că Liga Democratică luptă împotriva 
Hegemoniei. Am fi putut coopera, vorbi Johnson cu părere de 
râu în glas. Credem că inamicul este comun... De ce ne-aţi con- 
tracarat de fiecare dată? 

Cum să-i explici unui copil ca Johnson că prin însăşi opo- 
ziția sa făcuse un deserviciu însăși idealurilor sale? se gândea 
Ching. Cum să-l faci să priceapă fără să-l distrugi? 

— Legea Entropiei Sociale îţi este familiară, Johnson? în- 
trebă Ching. 

Johnson îl privi resemnat şi Ching oftă. „Nu, sigur că nu. 
Cel puțin ai auzit de Gregor Markowitz?” 

— Aha, profetul din Mileniul Religiilor, nu? Circulă zvonul 
că ați fi discipolii lui. Dar este adevărat că deciziile voastre le 
luați în funcție de cum se scurg afară intestinele animalelor 
sacrificate? Există o carte, Biblia, parcă... Din cauza asta acţi- 
unile voastre sunt total imprevizibile, câteodată fără rost. 

Ching râse: 

— Intestine?! exclamă el. Biblia?! Prietene, ignoranţa în 
care te-a menținut Hegemonia este mult mai adâncă decât aș 
fi crezut. Nu, nu, noi nu suntem vrăjitori şi Markowitz nu a 
fost un profet. Pe vremea lui era numit sociolog, era un om de 
ştiinţă care analiza comportamentul societăților umane. Teo- 
ria Entropiei nu este o carte de profeţii, ci este pur şi simplu 
un tratat științific. Și te asigur că suntem foarte logici în acţi- 
unile noastre. Ele pot părea ilogice numai pentru faptul că 
sunt aleatoare. 

— Cele două cuvinte înseamnă același lucru, insistă 
Johnson. 

— Da, asta este ce v-a lăsat Hegemonia să credeţi: Ordi- 
nea este logică. Haosul este ilogic. Adepții Ordinii sunt prag- 
matici, iar slujitorii Haosului sunt fanatici religioși, însă gân- 
dește-te la Legea Entropiei Sociale. Dă-mi voie să ţi-o exprim 
în termeni mai simpli, pe care să-i înţelegi de la bun început. 
În planul fizic dezordinea are tendinţa naturală de a creşte 
mereu și mereu. Spune-i dezordine sau Factor Aleator. lar aces- 
tei tendinţe, noi îl spunem Haos sau entropie. Acest fenomen 
există însă și în, să zicem, cultura umană. Pentru a localiza şi 

pentru scurtă vreme a întoarce acest fenomen în planul fizic, 
este necesar, nu-i așa, o anumită forță, o anumită energie. La 
fel într-o societate umană - și aceasta este Energia Socială. Și 
cu cât este mai mare această ordonare artificială, anti-entro- 
pică a unei societăţi, cu atât mai puternică trebuie să fie 
Energia Socială cerută pentru a menţine această condiţie ar- 
tificială. Și cum este obținută această Energie Socială? Cum? 
Organizând societatea astfel ca ea să o producă singură. Lu- 
cru care, după cum vezi, cere şi multă Ordine în schimb. 
Aceasta cere, la rândul său, mai multă Energie Socială şi așa 
mai departe, în progresie geometrică, spirală care continuă 
atâta vreme cât acea societate speră să obțină Ordinea. Ob- 
servi că este un paradox, nu-i aşa? Cu cât o societate devine 
mai Ordonată, cu atât mai multă Ordine este cerută pentru a-i 
menține ordinea inițială, fapt care înghite tot mai multă Ener- 
gie Socială, neajungându-se niciodată la un echilibru. Deci, acea 
societate tolerează mereu tot mai puţin indivizii care dove- 
desc spirit personal, inițiative, cei care ar dori să facă şi alt- 
ceva decât ceea ce le este impus - într-un cuvânt societatea 
nu-şi mai permite să tolereze Factorii Aleatori, pe măsură ce 
devine tot mai ordonată. 

Johnson strângea din buze, chinuindu-se din răsputeri să 
nu pară un imbecil. 

— Încearcă să judeci la modul concret, în termeni speci- 
fici, îi sugeră Ching. Hegemonia, de exemplu - eşti de acord 
cu mine, este o structură artificială şi foarte Ordonată care se 
opune naturii Haotice a universului. Scopul organizaţiei tale 
era să luptați împotriva acestei Ordini într-o manieră Ordo- 
nată - şi de vreme ce Hegemonia este o structură mult mai 
Ordonată decât ar fi reuşit vreodată Liga să devină, nu ai fi 
obținut niciodată Energia Socială care să substituie Ordinea 
Hegemonică cu Ordinea care doreai tu să o impui. De fapt 
Liga Democratică în rolul Opoziţiei Neloaiale, absorbea mult 
din Factorii Aleatori ostili Hegemoniei și îi transforma în 
Factori Previzibili! Astfel, voi contribuiaţi fără să vreţi la Or- 
dinea Hegemoniei, redistribuind o parte însemnată din osti- 
litatea latentă a Supuşilor față de sistemul Hegemonic. Însă 
noi, Frăția Asasinilor, acționând aleator și introducând Fac- 
tori Aleatori intolerabili, ne asiguram încă din start succesul 


operațiunii, de vreme ce Haosul însuși, natura universului, 
este şi va fi mereu de partea noastră. 

— Cât timp trebuie să mai suportăm nonsensul ăsta? ex- 
clamă sarcastic Khustov. Dă ordin să fim executaţi și cu asta 
gata. Sau vrei să ne omori plictisindu-ne!? 

— Să vă omor?! Ching zâmbi dezamăgit. Într-adevăr acesta 
ar fi cel mai bun lucru de făcut, logic şi previzibil, nu-i așa? 
Voi sunteți dușmanul - duşmanul trebuie omorât! Cu sigu- 
ranţă asta ai fi făcut dacă erai în locul meu. Însă tu Khustov, 
eşti adeptul Ordinii, în timp ce eu sunt un Agent Haosului. 
Astfel eu fac lucruri Haotice şi din această ecuaţie rezultă eli- 
berarea voastră. 

Ching zâmbi enigmatic când observă expresiile de pe chi- 
purile lui Khustov și Johnson. Faţa lui Khustov, trăda speran- 
ţa renăscută și miile de planuri care și le concepea. Johnson 
rămăsese perplex. Doar Gorov continua să rămână impasibil. 
Părea să înțeleagă mai mult decât lăsa să se vadă. Fusese o 
decizie înțeleaptă îndepărtarea lui Gorov din Consiliu. Omul 
era într-adevăr un analist strălucit, o inteligență superdotată 
în continuă expansiune. Şi dacă această sete de cunoaștere ar 
fi fost combinată cu o egală sete de putere... Gorov în postura 
de Coordonator ar fi devenit un oponent formidabil! 

— Desigur, continuă Ching, ar fi păcat să ne despărțim atât 
de repede. Vă rog deci să ne mai onorați încă o perioadă. Spun 
eu că șase luni standard nu vor fi foarte plictisitoare. După 
acest răstimp veți fi eliberați... Reacţia lui Torrence la apariția 
ta neașteptată după şase luni de ședere împreună cu noi va fi 
cu certitudine foarte haotică. 

Khustov se îngălbeni. 

— Nu-mi poți face asta, ţipă el. Consilierii vor crede că am 
fost un trădător încă de la bun început. Deja Torrence le-a 
împuiat capul cu această aluzie. Aş putea fi... executat... 

— Poate, îi răspunse Robert Ching. Însă mai degrabă, nu. 
Dacă i-am făcut cadou Coordonarea lui Torrence este cinstit 
din partea mea să-ţi ofer şi ție o sugestie care te-ar ajuta să 
supraviețuiești. Gândeşte-te, poţi atrage atenția Consiliului că 
execuţia unui Coordonator nu ar cădea bine imaginii Hege- 
moniei - în special când s-ar flutura o acuzaţie de trădare în 
slujba Frăției. Asta ar însemna că Frăția se poate infiltra în 
sferele înalte ale Hegemoniei. Mai mult, dacă încearcă să te 

elimine din Consiliu, va fi o mutare greșită tot pentru aceleași 
motive. În mintea Supușilor se vor naşte tot felul de întrebări 
ce vor avea nevoie de răspunsuri incomode. lar un om cu ta- 
lentul tău persuasiv, sunt sigur, va reuși să convingă. Adică să 
rămâi pe funcţia de Consilier până la viitoarele alegeri. 

Ching apăsă un buton de pe consola comunicator. 

— Trimite oamenii să-l ia pe Khustov! spuse. 

O clipă mai târziu ușa s-a deschis și cinci Frați înarmați au 
pătruns în încăpere. Ching l-a urmărit cu privirea pe Khustov 
în timp ce era escortat. Entropia Socială fusese maximizată. 
În anii rămași până la noile alegeri, Khustov şi Torrence vor 
schimba locurile între ei; Torrence - Coordonator și Khustov - 
în centrul opoziţiei. lar Frăția, prin acțiuni bine gândite va 
reuși cu siguranţă să-l discrediteze pe Torrence, făcându-l să 
pară omul Frăției. Încă o dată - un Consiliu divizat. Şi mult 
timp înainte de acele alegeri, Prometeus avea să revină din 
călătoria sa pe fondul unui Consiliu divizat. La acea vreme 
forțele Haosului vor fi susținute de dovada unei Galaxii cu un 
număr incalculabil de civilizaţii și lumi locuibile. Această rea- 
litate era mult prea covârșitoare și mult prea revoluționară 
pentru a putea fi negată... 

Hegemonia Sol îşi va trăi ultimele clipe, iar lupta de secole 
pentru introducerea Factorilor Aleatori în sistemul rigid al 
Hegemoniei, își va culege în sfârşit roadele. 

Iar Haosul va domni veșnic! 


După Khustov plecă, Gorov vorbi pentru prima oară: 

— Deci supoziţia mea a fost corectă. Acţiunile aparent fă- 
ră de sens ale Frăției erau într-adevăr menite să introducă 
Factori Aleatori în Ordinea Hegemonică, conform teoriilor 
markowitziene. Un plan interesant, sincer, dar cu unele scă- 
pări, lipsuri care în final v-ar putea înfrânge. 

— Ah, dumneata, Gorov, zâmbi Ching oarecum amuzat. 
Fără îndoială un om cu intelectul tău este capabil să găsească 
fisuri într-o teorie atât de solidă, care a rezistat mai bine de 
trei sute de ani... 

— Chiar aşa, spuse Gorov total lipsit de umor. Vezi tu, 
eroarea majoră în gândirea lui Markowitz este tocmai încă- 
pățânarea lui, obsesia lui pentru infinitate și universalitate. 
În mod abstract, trebuie să admit că un sistem închis asemeni 


Hegemoniei poate eventual sucomba sub presiunea factorilor 
aleatori, în timp ce ordinea tinde spre absolut. Asta pe ter- 
men lung, pe termen foarte lung. Însă noi lucrăm cu specifi- 
cități, şi nu cu abstracții. Pe termen lung, Hegemonia este 
condamnată - la fel ca toate realizările Omului. Însăși expan- 
siunea evolutivă a speciei umane este finită, însă timpul este 
un factor care lucrează împotriva voastră! Este factorul pe 
care Teoria Entropiei îl ignoră cu desăvârşire. Desigur, stra- 
tegia voastră se va finaliza - însă are nevoie de o eternitate ca 
să reușească! lar voi nu aveţi acest timp la dispoziţie. Pe ter- 
men lung Omul, ca toate speciile care au existat înaintea lui, 
va degenera și va dispare. Poate Sol se va răci sau poate spe- 
cia va pieri mult mai devreme, distrusă de factori pe care încă 
nici nu-i bănuim... Şi această extincţie se va realiza înainte ca 
voi să distrugeți Hegemonia. Hegemonia trăieşte azi, iar mâi- 
ne va exercita un control total asupra întregului sistem solar, 
asupra întregului habitat al omului. Va fi poimâine un sistem 
perfect închis și impenetrabil. Deşi poate este adevărat că un 
asemenea sistem nu va tolera decât foarte puţini factori ale- 
atori, este adevărat că va fi infinit mai greu să i se insereze 
asemenea factori din exterior. Astfel Hegemonia își va înde- 
plini menirea inițială pe durata a zeci de mii de ani - pe du- 
rata întregii existențe a omenirii... Nu sunteți numai voi cei ce 
aspiră la eternitate şi aici este veriga slabă a strategiei voastre. 

Ching îl privea surprins. Gorov atinsese exact punctul slab 
al teoriei markowitziene, descoperise exact paradoxul care 
făcuse atâtea zile negre celor mai pertinenţi gânditori ai Fră- 
tiei. Însă acum Prometeus devenise o realitate. În sinea lui, 
Ching se felicita încă o dată pentru ideea înțeleaptă de a-l fi 
îndepărtat pe Gorov din tabăra inamică. În acelaşi timp de- 
venea tot mai încredințat că un astfel de individ dotat cu o 
logică strălucitoare, ar putea fi atras de partea Haosului, ade- 
menindu-l cu o hrană spirituală adecvată. 

— Sunt de-a dreptul încântat Constantin Gorov, vorbi Ching. 
Ai făcut o analiză perfectă a dinamicii unui sistem social în- 
chis. Markowitz însuși ar fi fost impresionat. Însă este vala- 
bilă doar într-un singur context: existenţialitatea omului să fie 
infinit ciclizată într-un spaţiu bine definit. Însă gândeşte-te... 
Galaxia, întregul univers... Universul însuși este infinit şi ca 
atare reprezintă un sistem intrinsec deschis, Haotic în această 

relație. Punctul bine conturat pe care-l reprezintă Hegemonia 
va fi repede spulberat. 

— Să nu extrapolăm! insistă Gorov. Vorbim despre reali- 
tatea pragmatică, nu despre fantasme. Vorbim despre casa 
Omului, de Sistemul Sol, nu despre un infinit ipotetic. 

— Ah, dar pentru ce trebuie Omul să fie prizonierul aces- 
tui sistem solar şi să piară când Sol se va răci? Nu cumva are 
posibilitatea să rupă barierele, asemenea unui pui care spar- 
ge carapacea oului și care își imaginase până în acea clipă, că 
întreg universul său embrionar se limita la volumul unui ou?! 
Nu cumva Omul se poate bucura de atingerea Haosului şi a 
infinitei perpetuări? 

Gorov împreună cu Johnson căzură pe gânduri. Nu era 
Ching omul care să se înflăcăreze fără motiv. 

— A sosit vremea să vă arăt ceva care vă va spulbera con- 
cepțiile voastre de până acum. La fel s-a întâmplat și cu mi- 
ne... Şi la fel se va întâmpla cu întreaga omenire... 

Ching se adresă spre consola comunicator: 

— Pregătiţi filmul pentru vizionare imediată. 


Ching, Gorov și Johnson părăsiră încăperea şi conduși de 
patru Frați au străbătut tunelul ce ducea la liftub. Boris 
Johnson era confuz, se aştepta la o surpriză ce depășea pute- 
rile lui de înţelegere - avea să primească un răspuns la niște 
întrebări pe care încă nu le formulase. O mare parte din 
schimbul de replici dintre Primordiagent şi Gorov îi păruse 
confuz însă avea sentimentul - şi aici se gândi la vorbele lui 
Arkady - că Ching avea întotdeauna dreptate. 

Pe măsură ce liftubul îl cobora spre inima asteroidului, 
Boris Johnson începea să aibă revelaţia întregii lui existenţe. 
Toată viața a urât Hegemonia fără să-și aducă aminte moti- 
vele inițiale. Era un luptător şi era hotărât să o distrugă indi- 
ferent de mijloace. Abia astăzi aflase că nu era singurul care 
împărtăşea aceleași sentimente. Existau oameni care - spre 
deosebire de el, avuseseră acces la străvechea înțelepciune a 
trecutului, care erau conştienţi de natura esenţială a scopului 
ce-l urmăreau, care știau efectiv cum să lupte, și, cel mai im- 
portant, aveau o viziune clară în ce privea destinul umanită- 
ţii. Distrugerea Hegemoniei se constituia într-un preludiu şi 
nu în scop final. 


Și tocmai acest lucru, își dădu el seama, lipsise Ligii De- 
mocratice. Liga a fost întotdeauna „împotrivă”, niciodată nu 
fusese de partea cuiva anume. Democraţia pentru care se 
jertfeau era considerată ca un substitut pentru Hegemonie, 
însă Frăția se sprijinea pe conceptul de Haos, idee greu de 
înţeles, eluzivă și asta probabil din cauza măreției care se 
ascundea în spatele acestui simplu cuvânt. 

Au ieșit din liftub şi Primordiagentul i-a condus spre mica 
sală de proiecție. Boris Johnson nu-l scăpa din ochi pe Ching 
şi era conștient că priveşte omul care știuse să folosească pu- 
terile Haosului în rezolvarea micilor probleme de zi cu zi - 
dovada o făcea capacitatea Frăției de a încurca toate planuri- 
le Ligii ca să nu mai vorbim de batjocorirea întregului Consi- 
liu Hegemonic. Acum începea să-i dea dreptate lui Duntov ca- 
re-l idolatriza pe Ching. Nu orice muritor putea să înțeleagă 
Haosul, însă era evident că Robert Ching era unul din cei pu- 
țini aleși. Dacă cineva nu era capabil s-o facă cu propriile re- 
surse mentale, atunci nu era de blamat dacă se pusese în sluj- 
ba unuia care reușea... 

Boris Johnson intră acum în sala de proiecţie şi notă în 
treacăt ecranul montat în fața câtorva şiruri de scaune. Fără 
cuvinte, Ching îi invită să ia loc, la fel de tăcut se așeză și în- 
clină capul spre tehnicianul din spatele sălii. 

Ecranul prinse viață. Johnson remarcă un covor de stele 
pe fundalul de smoală al spaţiului, imagine care zvâcnea de la 
o secvenţă la alta și în final apropierea de o planetă necu- 
noscută. 

— Ce priviți acum, vorbi Ching este un fragment din fil- 
mul misiunii unui interceptor stelar hiperluminic construit 
de Frăţie. 

În spatele lui, Johnson îl auzi pe Gorov murmurând neîn- 
crezător: „Zboruri interstelare, hm, greu de crezut... Poate 
doar Schneeweiss, dar sărmanul a dispărut într-un accident 
imediat după ce nebunii aceia din Consiliu i-au stopat cerce- 
tările în pofida obiecțiilor mele... Sau... nu a dispărut?” 

— Tu ce crezi? şopti Ching în timp ce pe ecran siluetele 
unor planete necunoscute apăreau și dispăreau. În cele din 
urmă imaginea se fixă pe o planetă verde, o planetă cu ocea- 
ne întinse şi mari aglomerări noroase. 

— Ce bine seamănă cu... o planetă ce orbitează în jurul 
altui soare, gândi rapid Johnson lăsându-și vorbele nerostite. 
Era mirat şi fericit de parcă descoperirea ar fi aparținut sieși. 

Gorov urmărea cu ochii mari, într-o tăcere resemnată, 
desfășurarea imaginilor. Ching, de asemenea, rămânea tăcut 
pe măsură ce planeta îşi dezvăluia continentele, vegetația și 
câmpurile cultivate. Johnson rămăsese cu gura deschisă res- 
pirând sacadat. Mai există ceva de spus? Era martor la un eve- 
niment istoric ce deschidea porțile explorării infinitului. Omul 
se ridică pe vârfurile picioarelor și ajunse cu mâna până la 
stele. Un alt sistem solar... de aici putea renaște speranța de 
libertate, speranţă fundamentată acum de fapte reale, nu doar 
de vise neîmplinite. Fără să vrea, Johnson scoase o exclama- 
ție puternică la apariția orașului. Și încă o dată când ciudata 
navă străină ocupă ecranul. Apoi filmul se întrerupse brusc. 

— Acum aţi văzut... Începu Robert Ching. Acum aţi fost 
martorii unui eveniment colosal din istoria omenirii. Nu sun- 
tem singuri! Filmul a fost înregistrat în sistemul 61 Cygnus, 
foarte aproape de noi, în termeni galactici. Și este primul sis- 
tem pe care l-am explorat. Gândiţi-vă, dacă am descoperit o 
întreagă civilizație chiar de la prima încercare, câte aseme- 
nea civilizaţii trebuie să mai existe? Milioane? Miliarde? Sau 
câte planete nepopulate ce nu necesita terraformare? Ce mai 
spui acum de sistemul tău perfect închis Gorov? Poate aspira 
Hegemonia la controlul întregului Univers?! 

— Nu, murmură Gorov. Acum... Acum trebuie să-ți dau 
dreptate. Hegemonia este atotputernică în sistemul nostru 
solar, dar dacă omul se extinde, dacă habitatul potenţial de- 
vine infinit, atunci Hegemonia este condamnată dar nu îi de- 
plâng pieirea pentru că nu va mai avea funcționalitate socia- 
lă... Ce păcat... 

— După tot ce-ai văzut cu proprii-ți ochi, tot mai jelești 
Hegemonia, întrebă Ching. Mă aşteptam la mai mult... 

— Nu mă înţelege greşit. Loialitatea mea nu a fost nicio- 
dată legată de sistemul ca atare... Dacă condiţiile se schimbă 
şi gândirea noastră trebuie să se adapteze. Însă acei fanatici 
din Consiliu nu vor înţelege probabil niciodată. Eu sunt loial 
adevărului, adevărului şi acelei orânduiri sociale care deser- 
veşte cel mai bine interesele unui număr cât mai mare de in- 
divizi, în anumite condiții date. Nimeni nu poate nega că pacea, 


inclusiv prosperitatea au fost menținute de Ordinea Hegemo- 
nică. Însă acum, la schimbarea condiţiilor, orice om cu o lo- 
gică minimă, trebuie să-și reformuleze gândirea. Dacă de- 
plâng ceva, este faptul că Hegemonia nu va îngădui niciodată 
călătoriile interstelare. Toată lumea ştie la ce ne putem aş- 
tepta. Da, mare păcat, un ocean imens al tainelor universale 
ne așteaptă să fie explorat. 

— Ah, exclamă Ching după cum ai văzut Hegemonia nu 
este singura care poate construi astronave. Proiectul Prometeus, 
apogeul a trei sute de ani de istorie ai Frăției este aproape 
complet. Şi proiectul Prometeus înseamnă o... 

— O astronavă! sări Boris Johnson. Nava aceea imensă pe 
care am văzut-o la asolizare! Este o navă spațială, nu-i așa? 

— Da, confirmă Ching cu ochii strălucitori. Prometeus este 
într-adevăr o astronavă. Peste puţin timp vom porni spre 
61 Cygnus. Și demnă de numele care-l poartă, când se va în- 
toarce din misiunea ei, cultura și cunoaşterea umană vor fi 
îndreptate pe un nou făgaș, alte noi orizonturi se vor deschi- 
de. Era Hegemoniei se apropie de sfârșit. Gândiţi-vă, când se 
va afla vestea - și fiți siguri că vom face orice sacrificiu să o 
răspândim - Torrence va trebui să decidă dacă va începe şi el 
să construiască nave sau va încerca să sugrume visul omeni- 
rii. Dacă din motive strict politice, Torrence va opta pentru 
una din cele două variante, Khustov o va alege pe cealaltă. 
Mai am încă o surpriză pe care nu v-am împărtășit-o. Inter- 
ceptorul nostru a fost urmărit la întoarcere de o sondă a cyg- 
nanțţilor, deci și ei au descoperit secretul. Zborul hiperlumi- 
nic. Sau Omul va ajunge până la stele, sau stelele vor coborî la 
el. Rezultatul este unul singur: Omul se va extinde în Galaxie. 
Şi acesta este sfârșitul Hegemoniei. Constrângerea va fi înlo- 
cuită cu libertatea şi Ordinea cu Haosul. Va fi apocatastaza 
omenirii şi nu apocalipsa. Domnilor, am să vă ofer posibilita- 
tea să participaţi direct la această sublimă aventură! 

Ching se întoarse către Johnson vorbindu-i aproape pe un 
tot rugător: 

— Tu Boris Johnson, ţi-ai câștigat un loc pe Prometeus. 
Deși ai luptat pentru o cauză pierdută, ai luptat de partea 
Omului şi asemenea curaj este binevenit atunci când vom lua 
contactul cu fiinţele altor stele. Acum ești conștient că stelele 

aparțin omenirii şi nu doar Frăției sau Hegemoniei? Stai, 
nu-mi răspunde încă. 

Ching se întoarse apoi spre Gorov: 

— Şi tu Constantin Gorov, ești ideal înzestrat pentru a lua 
contactul cu non-umanii. Trebuie să-ți mărturisesc că răceala 
şi lipsa ta de sentimentalism nu au fost tocmai pe gustul meu, 
însă consider că setea ta de adevăr și potenţialul tău intelec- 
tual deosebit vor servi excelent intereselor umanității. 

Ching a făcut o pauză şi a zâmbit enigmatic: 

— Şi consider că este normal să acord fiecăruia o şansă, 
dacă o pot numi astfel. Alegeţi de bunăvoie să urcați în Pro- 
meteus, domnilor, sau veți fi executați... cu blândeţe. Alegerea 
vă aparține şi acum vă ascult. 

Johnson înclină automat capul într-un gest aprobator. Era 
mult prea surescitat să-şi facă gândurile clar înţelese; fusese 
înfrânt, distrus, umilit, întreaga lui existenţă fusese șirul unor 
inimaginabile deziluzii - şi acum i se oferea o viață nouă, mai 
mult, o aventură la care nici nu visase. Acum ştia să diferen- 
țieze binele de rău şi această Teorie a Entropiei, deşi nu o în- 
țelegea perfect, o considera da partea Binelui universal. Sim- 
țea instinctiv că posibilitatea omenirii de a zbura spre stele și 
de a lua legătura cu alte civilizaţii se putea constitui în apo- 
geul luptei sale de-o viață. Micul său război cu Hegemonia fu- 
sese o luptă pentru Democraţie care simplist pentru el în- 
semna Libertate. Însă acum rostirea acestui cuvânt avea cu 
totul alte înţelesuri. Nu însemna eliberare de o anume asu- 
prire, însemna libertatea fiecărui om de a-şi îndeplini desti- 
nul propriu şi existau un număr egal de destine cu întreaga 
suflare a Sistemului solar. Libertatea înseamnă accesul către 
stele. Pentru Johnson, stelele deveneau o formă concretă de 
libertate. Într-un infinit Univers, Omul ar fi avut destul loc să 
devină el însuși infinit şi fiind infinit, probabil nemuritor. 
Johnson însuși, departe de Hegemonie va putea respira aerul 
acestei libertăţi nu doar în vis, nu doar în tunelurile subtera- 
ne, ci acum şi aici. 

Boris Johnson întrezărise pentru o clipă chipul adevărat 
al Universului acolo unde orice era posibil şi toate lucrurile 
care erau posibile aparţineau acelei insondabile naturi exis- 
tenţiale pe care Robert Ching o denumea Haos. 

Johnson înclină încă o dată capul: 


— Merg. Mă simt chiar onorat. 

— Şi tu Constantin Gorov? întrebă, Ching. 

— M-ai insultat, vorbi sec Gorov. Amenințându-mă cu moar- 
tea dacă nu accept cea mai mare şansă a vieții mele. Probabil 
mă subapreciezi, altfel cine ar fi în stare să decline o aseme- 
nea propunere. Cultura umană prin acest contact cu extraso- 
larienii, va face un salt gigantic. Inevitabil acele ființe vor fi 
extrem de diferite de noi și se conduc după legi ce nouă ne-ar 
părea ciudate. În prima fază vom avea senzaţia că ne vom 
plimba fără haine pe o stradă aglomerată, însă doar așa vom 
câştiga într-o secundă cât am fi obținut în mii de ani de cău- 
tări. Desigur că accept. Ce nebun ar alege moartea în fața 
acestei colosale posibilități?! 

— Bănuiam că anii petrecuţi în Hegemonie... 

— Se pare că a fost doar o etapă. O structură pe care încă 
o consider că a fost necesară acelui context și a slujit intere- 
selor generale ale umanităţii. Acum, dacă contextul se lărgeş- 
te şi noi trebuie să ne extindem o dată cu el. Flacăra cunoaş- 
terii, odată aprinsă, nu poate fi înăbușită, chiar dacă un ne- 
bun ar dori s-o facă și indiferent cât de puternic ar fi acel ne- 
bun... Numai cunoașterea este nemuritoare... 

— Aţi ales bine domnilor, spuse Ching. Singurul meu re- 
gret este că nu pot participa şi eu alături de voi. Aventura nu 
este pentru bătrâni și sunt multe probleme și aici. Frăția nu 
va înceta lupta până când întreaga omenire nu va fi lăsată să 
pășească pe urmele voastre. Prometeus este doar începutul. 
Asemeni celui care i-a împrumutat numele, va aduce Omului 
focul de la zei. lar oamenii trebuie să se lumineze, nu să iniţi- 
eze incendii mistuitoare. Din această cauză Frăția va veghea 
ca lumina să fie bine folosită... Însă am vorbit destul. Sunt 
foarte multe detalii de pus la punct înainte de lansare. Ur- 
maţi-mă, domnilor. 

„Omul iubeşte viaţa şi se teme de moarte. 
Omul iubeşte victoria şi se teme de înfrângere. 
Există astfel un paradox mai profund decât 
triumful prin moarte? 
Ce act poate fi mai Haotic decât Victoria 
prin sinucidere?" 
GREGOR MARKOWITZ, 
Haosul şi Cultura 

ARKADY DUNTOV se afla în camera de control a navei 
Prometeus. În timpul acestei ultime perioade de pregătiri fi- 
nale, Duntov ajunsese să gândească la Prometeus ca fiind 
propria lui navă. 

Pentru că, cel puţin la zborul spre 61 Cygnus avea să fie 
nava lui. Fusese numit căpitan, conducătorul acestei expedi- 
ţii. Misiunea odată îndeplinită, alți oameni, Gorov chiar, un 
fost inamic, vor deveni mai importanți, dar la ducere și la în- 
toarcere, nava va fi a lui. 

În sfârşit, mâine era ziua cea mare. Se încărcau ultimele 
provizii şi echipamente şi peste puţine ore întregul echipaj va 
porni la drum. Duntov privi cu emoție panourile de comandă 
şi monitoarele cu care era de acum familiarizat. Existau două 
sisteme de control independente, unul obișnuit, asemănător 
oricărei nave existente și un altul deosebit de complex. Fie- 
care deservea unul din cele două sisteme de propulsie ale na- 
vei. Pentru decolare și navigaţie în limitele sistemului solar 
nava avea antigravii obişnuiţi şi propulsie reactivă. Însă după 
ce depășeau orbita lui Pluto, putea iniția și sistemul hiper- 
luminic. 

Duntov rămase cu privirea preț de câteva secunde pe sis- 
temul neconvențional şi clătină din cap a aducere aminte. În 
ultima lună, Schneeweiss l-a pus să repete de mii de ori co- 
menzile de activare/dezactivare a sistemului H.L. Și dacă 
acum se putea descurca şi legat la ochi, teoria în sine îi rămâ- 
nea inaccesibilă. 


„Practic Prometeus nu contravine ecuaţiei einsteniene 
care limitează viteza oricărui corp la cea a luminii”, îi spunea 
Schneeweiss şi apoi o jumătate de oră îi desenă pe hârtie 
scheme matematice, demonstrându-i de ce relaţiile nu intrau 
în contradicţie. 

„Deci... acum este clar, explica Schneeweiss. Conform 
acestor ecuaţii este necesară o forță infinită pentru a accelera 
nava dincolo de viteza luminică în ceea ce s-ar numi conti- 
nuum primar... 

„„nu putem depăși viteza luminii în timpul traversării spa- 
țiului continuumului primar. Deci, vom evada din acest con- 
tinuum. Vei folosi propulsia convenţională pentru a te înscrie 
pe cursul antecalculat 61 Cygnus. Accelerezi la maxim şi apoi 
activezi generatorul Stasis. Atunci Prometeus împreună cu 
un mic volum de spațiu înconjurător va fi încastrat într-o 
buclă spațiu-timp sau altfel spus într-un câmp unde timpul 
este amortizat față de continuumul primar. Raportat la mi- 
cro-cotinuumul din interiorul buclei, nava nu depășește vi- 
teza luminii însă acest câmp traversează continuumul primar 
cu viteza luminii ridicată la puterea proprie. Din moment ce 
nava încetează să ocupe un spaţiu în primul continuum, dom- 
nul Einstein poate să rămână mulțumit! 

„Minunat, se gândea Duntov, totul seamănă perfect cu 
Teoria Entropiei Sociale pe care Robert Ching m-a pus să o 
studiez.” 

Duntov deși familiarizat cu majoritatea termenilor nu re- 
uşea încă să priceapă conceptele pe care le defineau, însă în 
ambele cazuri nebulozitatea conceptelor nu îl supăra foarte 
mult. Ştia cu certitudine ce are de făcut, cum să-și îndepli- 
nească riguros ordinele, să piloteze nava și mai mult de atât 
nici nu îl interesa. 

„Să-i lăsăm pe alții să-și bată capul cu teoriile lor” gândea el. 

Arkady Duntov era conștient de limitele sale intelectuale, 
îşi cunoştea locul în schemă și era mulțumit cu ambele situaţii. 
Vor exista întotdeauna anumite lucruri de neînțeles, dar nici 
nu-şi dorea să le priceapă. Era mulțumit să constate că era 
înconjurat de oameni care le înțelegeau, asemeni lui Ching, în 
care avea o încredere deplină. Nu era invidios pe Ching sau 
Gorov sau pe Schneeweiss pentru imensele lor cunoștințe. Se- 
tea de cunoaștere era o aptitudine cu care nu fusese înzestrat. 

Credinţa era cel mai important lucru pentru el şi actul în sine 
de a servi acea credință. Supunerea şi loialitatea lui îşi arătau 
acum roadele. I se încredințase un rol important, un rol activ 
în marile evenimente ce urmau. Se simțea măgulit și foarte 
onorat. Şi gândindu-se la săptămânile de pregătiri se întreba 
în sinea lui, dacă acei oameni superdotaţi, Ching de exemplu, 
care dintr-un motiv sau altul nu avea să ia parte la această 
călătorie, dacă nu cumva în adâncul sufletelor, nu îl invidiau 
ei pe el, căpitanul Arkady Duntov. 


Constantin Gorov plutea alături de Robert Ching în pseu- 
dospaţiul globular al camerei de observaţie. Halucinantul spa- 
țiu interstelar îi îngloba și le provoca o senzaţie curioasă de 
vertij - sentiment plăcut și înfricoşător deopotrivă. 

Gorov a fost condus de multe ori în acest loc, lucru care 
spunea multe pentru că aici era locul de meditaţie a însuși 
Primordiagentului. 

„Ching, se gândea Gorov, este un individ controversat. În 
multe privinţe ne asemănăm, respectă cunoașterea, un om cu 
o cultură vastă şi care ştie să-i aprecieze pe cei asemenea lui.” 
Şi totuşi exista şi o altă fațetă a lui Ching care îl înfiora pe 
Gorov. Cum putea un om atât de inteligent să fie superstițios? 
Gorov se temea chiar de imprevizibilitatea unui astfel de om 
care idolatriza o idee, se închina întâmplării, un om care pro- 
slăvea, ar fi fost tentat să-i spună - principiului incertitudinii 
lui Heisenberg. 

— Priveşte Gorov, vorbi Ching. Toate aceste stele, fiecare 
un soare cu câteva planete, fiecare o virtuală casă pentru 
Om - infinitul și covârșitoarea întindere a Universului... 

Însă brusc Gorov tresări. Privirea i se fixase pe o mică for- 
maţiune de puncte luminoase care înainta drept spre ei, din 
direcția Pământului. 

— Priveşte într-acolo, întinse el mâna. Acolo! Sunt nave! 

Ching urmări cu privirea mâna întinsă a lui Gorov şi apoi 
se adresă eterului. 

— Ofițerul de la trafic. Se apropie o formaţiune de nave. 
Poţi să le identifici? Calculează imediat traiectoria. 

A fost o tăcere lungă timp în care în sufletul lui Gorov re- 
semnarea alterna ca cea mai neagră disperare. „Nu pot fi de- 
cât crucișătoare hegemonice, gândea el. Nimic nu le poate 


opri. Ah, nu voi participa niciodată la această aventură a cu- 
noașterii. Puteam învăţa nemurirea de la stele dar acum...” 

Vocea impersonală a ofițerului umplu încăperea globulară. 

— Sunt crucișătoare hegemonice Primordiagent, treizeci 
de nave. Se îndreaptă direct spre noi. Estimarea timpului de 
contact: trei ore standard. 

— Imposibil! exclamă Robert Ching. Toate instalaţiile 
noastre sunt camuflate perfect. Am menţinut tăcerea radio 
absolută. Anvelopa reactorului nostru este supradimensio- 
nată încât să nu scape nici cea mai infimă emisie. Cum? 

— Obsesiva meticulozitate hegemonică, vorbi dezamăgit 
Gorov. Torrence nu stătu cu mâinile în sân și ghici că Frăția 
își are sediul pe undeva în Centură... Ah, oricum a avut o lună 
la dispoziţie. Există un singur lucru pe care nu-l puteţi as- 
cunde - căldura. Au cercetat probabil fiecare asteroid în par- 
te cu detectoare ultrasensibile. O sarcină foarte dificilă, însă 
nici un alt asteroid nu are sursă internă de căldură. Astfel 
orice diferență față de spaţiul înconjurător conduce la ideea 
că este locuit în interior. Și aici într-adevăr nu puteaţi face 
nimic. Crucișătoarele acelea... nu le puteți... putem ţine piept. 
Însă mai avem trei ore. Ar fi suficient ca să lansăm Prometeus? 

— S-ar putea, însă Prometeus nu va reuși să scape dacă 
este urmărit. Pe propulsia convențională este mai puțin ma- 
nevrabilă decât vasele hegemoniei și oricum poate fi dezin- 
tegrată dacă generatorul Stasis este activat atât de aproape 
de o masă stelară. Nu... nu-i nimic de făcut... Doar dacă... dacă... 

Pe chipul lui Ching expresia de neagră disperare începu 
treptat să se transforme într-una de triumf, un total extaz. 

— Desigur! se însufleți Ching. Actul Haotic Fundamental! 
Este singura posibilitate şi pe deplin justificată de circum- 
stanţe. Nimic nu ar fi mai nimerit. 

Se întoarse spre Gorov, iar el, fără să vrea, făcu un pas 
înapoi când văzu focul din privirea lui Ching. Un extaz mistic 
vibra din întreaga ființă a lui Ching şi Gorov trăia un senti- 
ment contradictoriu. Oare la ce se mai gândise acest minunat 
fanatic? Ce alternativă găsise? Și ce era acel Act Haotic Fun- 
damental? 

— Repede, vorbi Ching. La Prometeus... Să terminăm cu 
toate echipamentele... Ah, Omul va avea stelele și eu... şi eu 
voi împlini Actul Haotic Fundamental... 

Gorov îşi abținu întrebarea în ultima clipă. Privind ochii 
lui Ching, adânci și strălucitori, ațintiți asupra unei înspăi- 
mântătoare viziuni. Constantin Gorov înţelese un adevăr du- 
reros pe care ar fi preferat să nu-l deslușească niciodată. 


La capătul a două ore de alergătură istovitoare Boris Joh- 
nson se găsea acum înfășurat în filamentele de plastic ale 
Coconului din camera de comandă a navei Prometeus. Lângă 
el, în scaunul special al pilotului manual, un Cocon care lăsa 
mâinile libere, Arkady Duntov trecea în revistă pentru a mia 
oară toate comenzile acestei nave. În camera de comandă 
mai existau încă trei Coconi ocupați de oameni cărora Joh- 
nson abia le știa numele. Gorov și încă alți o sută de oameni 
își ocupaseră locurile în compartimentul principal al astro- 
navei. Toată lumea aştepta semnalul decolării. 

După tot efortul ultimelor pregătiri contracronometru, 
acum când totul se rezuma la o așteptare chinuită, Johnson 
își dădea seama de inutilitatea grabei şi cât de disperată era 
tentativa lor. 

Crucișătoarele hegemonice se aflau acum la numai jumă- 
tate de oră de asteroid, iar traseul lor rectiliniu nu lăsa nici o 
umbră de îndoială asupra punctului terminus şi implicit al 
scopului. Prometeus era condamnat, iar o înfruntare directă 
a micilor nave ale Frăției cu puternicele crucișătoare ar fi fost 
un sacrificiu inutil. În sinea lui, Johnson se amuză pentru o 
clipă - Hegemonia trimisese o flotă completă când un singur 
crucișător ar fi fost suficient. 

Totul era fără nici o speranţă şi Johnson cunoştea mult 
prea bine acest sentiment deznădăjduitor al situaţiilor limită 
fără ca în final să sucombe și în aceste clipe presimțea că sal- 
varea ar putea apare pe neaşteptate. În adâncul sufletului 
său, cuibărită ca un copil speriat, ghemuit și cu mâinile aco- 
perindu-și ochii, speranța încerca să reziste valului de teroare. 

Întreaga bază părea preocupată de o anumită activitate ex- 
trem de importantă. Se punea ceva la cale pentru că Johnson 
remarcase în fugă pe Prim Agenţi vorbindu-le oamenilor ceva 
în legătură cu un act fundamental. Era clar pentru Johnson că 
unii ştiau anumite lucruri la care el nu avea acces, situaţie pe 
care o acceptase ca normală în cele din urmă. 


Duntov activă monitorul central și pe ecran apărură silu- 
etele zvelte ale crucișătoarelor - admirabile, cu o arhitectură 
complexă, plină de graţie, însă mesageri ai morții în aceste 
clipe. 

— Frate Duntov, izbucni pe neașteptate vocea lui Ching, 
ascultă-mi mesajul fără să mă întrerupi şi fără să-mi răs- 
punzi. Vei menţine tăcerea radio absolută imediat după ape- 
lul meu. Vei executa ordinele întocmai. 

Vocea lui Ching părea crispată şi exista în ea o notă apar- 
te - era vocea omului care ordonă. 

— lată ordinele: Vei menține Prometeus cu antigravii în 
poziția - 0,1 pentru decolare iminentă, însă nu-l vei ridica 
înainte de semnalul meu. Acesta va fi deschiderea planșeului 
de deasupra. Atunci și numai atunci. Nu te vei opri să faci co- 
recţiile pentru 61 Cyantis. Vei poziționa Prometeus pe direc- 
ţia generală a sistemului și vei menţine acceleraţie maximă 
până când primejdia interceptării de către dușmanii noştri va 
fi depăşită. Nu fi neliniștit, vei afla amănuntele la timpul po- 
trivit. Supune-te ordinelor și fii un bun slujitor Haosului. Ter- 
minat și drum bun. 

— Dar ce se va întâmplă cu navele hegemonice... Începu 
Duntov să întrebe însă amintindu-și interdicția lui Ching își 
redirecționă întrebarea, retoric, spre Johnson. Nu le putem 
depăşi ca viteză, Boris. lar ei nu le pot ţine piept nici trei mi- 
nute cu navele pe care le avem aici. Şi cea mai apropiată bază 
a Frăției este la zile distanţă. 

— Nu mă întreba pe mine Arkady, vorbi Johnson. Este re- 
prezentaţia Frăției. Întotdeauna Ching ştie ce face. 

— Da, murmură Duntov, Robert Ching ştie întotdeauna ce 
face. 

„Aş vrea să am şi eu încrederea ta oarbă în acest om - se 
gândea Johnson. Sau poate o am deja...?” 


Marea cameră globulară din inima asteroidului era înțe- 
sată până la refuz cu tehnicieni, agenţi, Prim Agenţi - toţi oa- 
menii de pe asteroid care nu se aflau îmbarcați pe Prometeus. 
Masa compactă de oameni plutea în pseudospaţiul lipsit de 
gravitație, într-o tăcere adâncă şi solemnă. Singura zonă li- 
beră se afla lângă un quadrant al ecranului globular, acolo 
unde plutea Robert Ching, cu spatele la ecrane. În fața lui gra- 

vitau nişte echipamente: un radioemițător, două ecrane mo- 
nitor şi o telecomandă dublă. Din ea pornea un cablu care 
străbătea masa solemnei adunări și ieșea din camera globu- 
lară prin gura de acces a liftubului. Un monitor prezenta ima- 
ginea porţilor de camuflaj de deasupra platformei interne, iar 
celălalt monitor înfățișa peisajul arid de pe cealaltă parte a 
asteroidului. 

Ching se roti cu fața spre ecranul globular și sorbi din pri- 
viri vasta panoramă care se curba deasupra şi dedesubtul lui 
înglobându-l în vasta panoramă a spaţiului, panoramă înti- 
nată acum de formațiunile de luptă ale crucișătoarelor, ca 
nişte lupi gata să muşte. 

Ching contempla profund acest grandios spectacol și gân- 
durile îi zburau către comoara spirituală pe care Prometeus 
ar fi putut să o descopere și la toate celelalte miracole la care 
el, nu va mai avea acces. „Însă moartea, gândea el, este inevi- 
tabilă și orice om va trebui să plătească tributul mai devreme 
sau mai târziu. Singura speranţă a unui individ ar fi ca dispa- 
riția lui să nu treacă neobservată. Și câți dintre muritori au 
privilegiul și-şi poată singuri alege cea mai glorioasă moar- 
te - Actul Haotic Fundamental, Victoria prin sinucidere, pa- 
radoxul paradoxurilor! Un final ideal pentru orice slujitor al 
Haosului la capătul unei vieţi întregi dedicate Lui. Acum a ve- 
nit momentul acţiunii”. 

Robert Ching își întoarse privirea şi se concentră asupra 
echipamentelor din apropierea sa. Se apropie de un microfon. 
Tensiunea oamenilor din camera observator creștea pe mă- 
sură ce începea derularea primului act al acestei drame finale. 

— Baza Frăției către comandantul flotei hegemonice, a 
transmis Ching în timp ce crucișătoarele se roteau în forma- 
ție de trei, ordonate cu minuţiozitate de scrupulozitatea unui 
comandant pe măsură. Baza Frăției către flota Hegemonică... 

A intervenit vocea aspră a unui om care ştia să comande. 

— Aici vice-amiralul Lazar, comandantul Flotei a 34-a 
Hegemonice. Asteroidul este încercuit complet. Avem sufici- 
entă putere de foc ca să vaporizăm întreg asteroidul. Nu în- 
cercaţi să evadați. Nu opuneți rezistență. Jumătate din flotă 
va asoliza şi jumătate va staționa pe orbită gata să deschidă 
focul dacă aveţi de gând să opuneţi rezistență armată. Vă veți 
preda necondiționat. 


Mintea lui Ching lucra frenetic. Actul Haotic Fundamental 
pe care-l plănuise cerea ca toate vasele de luptă să asolizeze 
pe asteroid. Toate trebuiau distruse. Doar în acest fel Prome- 
teus ar fi avut drumul deschis către stele. Altfel sacrificiul ar 
fi fost zadarnic. Acest comandant hegemonic trebuia convins 
să-şi coboare întreaga flotă... 

Un mic zâmbet înflori pe fața lui Ching. Modul în care poți 
convinge un individ să acționeze conform voinţei tale este 
să-i interzici să facă exact lucrul dorit de tine. 

— Baza Frăției către vice-amiralul Lazar, răspunse Ching. 
Suntem conştienţi de şansele noastre, însă pe asteroid există 
câteva mii de Fraţi - supralicită Ching - soldaţi înarmaţi nu 
doar cu credinţa lor şi, dacă dorim, putem face prețul victori- 
ei voastre foarte costisitor. Însă suntem de acord să negoci- 
em o capitulare pașnică în scopul de a evita o vărsare de sân- 
ge inutilă. Va asoliza doar nava amiral, iar restul navelor vor 
rămâne pe orbită în timpul negocierilor. Orice altă contra- 
propunere va întâlni rezistența noastră armată, până la ul- 
timul om. 

— Îndrăzneşti să-mi dictezi mie?! izbucni într-un acces de 
furie comandantul hegemonic. Mă crezi imbecil de îmi propui 
să cobor singur într-un viespar de agenți înarmați?! Nu, eu 
sunt cel care stabileşte condiţiile. Am treizeci de crucișătoare 
şi pe fiecare o sută de bestii sângeroase din trupele speciale 
de asalt. Dimpotrivă, am să asolizez întreaga flotă chiar dacă 
îți convine sau nu. Poţi opune și rezistență armată dacă do- 
reşti, nu mă deranjează. Sunt curios în câte minute te voi 
spulbera cu cei trei mii de soldați. 

— Foarte bine, spuse Ching mimând o falsă resemnare. 
Cred că am subestimat numărul vostru. Nu deschidem focul 
decât dacă oamenii tăi o fac primii. Puteţi asoliza în zona de 
zi a asteroidului. 

— Voi cobori unde vreau eu lătră Lazăr. 

— Să admitem că alegerea vă aparține, a venit sec răs- 
punsul. Însă trebuie să ţineţi cont de un anumit lucru, pentru 
protecția noastră reciprocă, vă avertizez că în emisfera de 
noapte a asteroidului există doar o suprafaţă fals naturală și 
are scopul de a camufla instalaţiile noastre. Dacă încercaţi să 
coborați acolo, navele se vor prăbuşi peste instalaţii atomice 
şi atunci toate aceste discuţii devin inutile. 

— Foarte bine, acceptă arogant Lazar! Vor asoliza în zona 
de zi şi acolo voi debarca trupele. Ţine minte, orice rezistență 
va fi un excelent prilej pentru masacru. Ordinele mele sunt 
foarte precise. Terminat. 

Robert Ching închise emițătorul şi ridică privirea spre 
Fraţii adunaţi în camera globulară. 

— Zarurile au fost aruncate, iar cale de întoarcere nu mai 
există, vorbi el pe un ton grav. Ne-au mai rămas doar câteva 
clipe de trăit. Ecuația este simplă. Dușmanul își va cobori toa- 
te navele, iar odată oprite, acestor coloși le sunt necesare câ- 
teva minute pentru a se ridica din nou. După ce ultimul cru- 
cișător va fi asolizat, voi acționa primul comutator - și arătă 
cu mâna spre telecomanda care plutea între el și masa com- 
pactă a adunării. Porţile de mascare ale platformei subterane 
se vor deschide şi Prometeus se va înălța imediat. 

A făcut o pauză, a oftat după care a continuat: 

— După calculele noastre am ajuns la concluzia că nici o 
navă hegemonică nu se poate desprinde de sol în mai puţin 
de trei minute din momentul în care își vor da seama de 
evadarea lui Prometeus. Deci îi vom lăsa lui Prometeus două 
minute și cincizeci de secunde să se îndepărteze cu viteza 
maximă de asteroid. După aceasta voi acționa al doilea co- 
mutator. Nu cred că mai este nevoie să repet ce va însemna 
acest lucru. 

Ching făcu o pauză scurtă, iar când vorbi din nou era par- 
că alt om, transfigurat, vorbind mai mult pentru sine, decât 
pentru Fraţi și mai mult decât pentru sine, pentru posterita- 
te, pentru Haos. Un extaz calm, însă rece și calculat în aceeași 
măsură, îi transfigura trăsăturile făcându-l să semene cu un 
totem înălțat deasupra mulțimii. Calmul și indiferența lui 
olimpiană se difuzau Fraţilor, transformându-i într-o masă 
supusă şi fidelă. 

— Actul Haotic Fundamental! vorbea Ching. Victorie prin 
sinucidere. Nemurire prin moarte! Niciodată în istoria Frăției 
victoria nu a fost atât de aproape. Astfel acest Act ar fi fost 
irealizabil. Îmbrăţișăm moartea de bunăvoie, conștienți de 
marea onoare de a contribui la triumful Haosului, apropierea 
Omului de stele, de libertate, de nemurire... Dar ce este moartea 
noastră? Toţi oamenii pier, puţini îşi aleg singuri momentul 
final. Acest prerogativ poate fi exercitat de orice om, din orice 


timp - sinuciderea este un drept al ființei umane pe care nici 
o tiranie nu a reuşit să-l elimine. Însă niciodată în istoria 
noastră, sinuciderea nu a adus victoria. Acum ni s-a dat șansa 
de a săvârşi împreună Actul Haotic Fundamental. Nici un alt 
sfârșit nu ar fi fost mai glorios pentru un slujitor al Haosului. 
Noi vom pieri, asemenea ființelor vii, însă Frăția va dăinui, 
acum şi pentru totdeauna! Omul este o umbră însă Haosul 
este veşnic şi cei care-L slujesc cu credinţă se vor continua 
prin EI şi odată cu El. Nu vom avea timp de luat rămas bun 
mai târziu, deci vă spun acum: la revedere, căci ne vom reve- 
dea într-un Haos. Voi toţi aţi slujit Haosul cu credinţă și dem- 
nitate în decursul vremelnicei vieți. Acum, prin moarte vom 
face Haosului suprema dovadă de credință. Haos, domnilor! 
Haos şi Victorie! 

Nimeni nu s-a mişcat. 

Nimeni nu a vorbit. 

Robert Ching era mândru de Fraţii săi. 

Se aşteptau la această clipă încă de la apariția navelor he- 
gemonice - Ching o știa prea bine. Într-un sens mai larg, erau 
pregătiți pentru acest moment încă din clipa în care s-au ală- 
turat Frăției Asasinilor. Tot ce era de spus, a fost spus. Nu mai 
rămăsese decât să acționeze. 

Ching își îndreptă atenţia spre monitorul care reda ima- 
ginile zonei însorite, emisfera opusă locului pe unde avea să 
țâșnească Prometeus. Deja terenul stâncos era invadat de 
câțiva coloși hegemonici şi Ching a început să numere. Cinci- 
sprezece... şaptisprezece... douăzeci... Acum se deschideau 
ecluzele primelor nave asolizate şi din ele începură să co- 
boare lungi șiruri de oameni înarmaţi, pe măsură ce alte nave 
se apropiau prudente de sol. 

Douăzeci și trei... douăzeci şi şapte... treizeci! Toate navele 
coborâră. Nu se vor mai ridica niciodată. Mâna lui Ching stă- 
tea pe comutatorul porţilor trucate, însă hotărâse să mai aș- 
tepte până când trupele vor fi debarcate în întregime, pentru 
a asigura o confuzie și o debandadă totală atunci când Pro- 
meteus se va ridica. 

Era o activitate efervescentă în preajma crucișătoarelor 
care se intensifica pe măsură ce începea descărcarea arma- 
mentului greu. Rânduri compacte de soldați se înșiruiau în 
vederea traversării asteroidului. 

— Acum! aproape ţipă Ching şi apăsă comutatorul. 

Privirea lui Ching se lipi de celălalt ecran. Porţile începură 
să se rotească spre interior... Încet, încet distanța se mărea... 
Şi acum porţile erau deschise complet, iar pe ecran se vedea 
silueta enormă şi întunecată a Prometeusului. Deasupra ei, 
infinitul. 


În camera de comandă, Boris Johnson strâns înfășurat în 
Coconul său privea ţintă spre monitorul central. Pe măsură 
ce crucișătoarele asolizau nu mai ştia ce să creadă. Într-un 
anume fel Robert Ching i-a convins să coboare. Arkady avea 
posibilitatea să ridice nava, poate chiar să sa îndepărteze de 
asteroid... Însă totul era fără rost. Probabil ar fi câştigat cinci 
minute avans în fața crucişătoarelor, înainte ca ei să-şi dea 
seama că au fost păcăliți. Dar la ce bun?... Puteau să fie şi cinci 
ore, crucișătoarele i-ar fi ajuns şi ar fi torpilat Prometeusul. 

Nu știa nici el ce să creadă şi blestema acea mică scânteie 
de speranţă care încă rezista. Johnson își concentra acum 
atenția pe monitorul care înfățișa porţile de mascare de dea- 
supra. În timp ce privea, ele au început să se deschidă, încet, 
fără zgomot, ireversibil. 

Şi stelele apărură strălucitoare deasupra astronavei. 

— Asta este, nu avem nimic de pierdut, a murmurat Duntov 
şi a activat antigravii. 

Johnson avu o senzaţie fugară de plutire atunci când an- 
tigravii neutralizează gravitația artificială a bazei interstela- 
re, cât şi gravitația naturală, aproape infimă, a asteroidului. 
Apoi a fost țintuit cu putere în Coconul său. În clipa în care 
reactorul principal porni brusc, ajungând în câteva secunde 
la puterea maximă, Prometeus țâșni în spaţiul rece și întunecat. 

În timp ce acceleraţia enormă îl strivea violent, chiar pro- 
tejat în Cocon, iar ochii şi-i simţea gata să explodeze, Joh- 
nson nu-şi dezlipea privirea de monitor, pe care se derula în 
viteză vasta panoramă stelară străpunsă de Prometeus. Cu 
ochii minţii vedea crucișătoarele începând manevrele pentru 
decolare premergătoare acelei vânători cu un sfârşit iminent 
pentru Prometeus... 

În timp ce nava accelera drept spre stele, Johnson se pre- 
gătea sufletește pentru trecerea în neființă care cu siguranță 
avea să urmeze - atacul crucișătoarelor, tunuri laser, torpile 


termonucleare... Se întreba morbid dacă va simţi vreo durere, 
atunci când nava va fi lovită... Dar Prometeus își continua 
zborul către stele, iar Boris Johnson își aștepta moartea care 
putea veni dintr-un moment în altul, aştepta lovitura finală 
care cu siguranţă urma să vină. Astepta, aştepta și aştepta... 


Când gigantica astronavă depăși nivelul terenului şi a ac- 
celerat puternic înspre stele, pentru Robert Ching a fost cea 
mai înălțătoare priveliște pe care o văzuse vreodată, împlini- 
rea visului său de o viaţă. Spiritul său părea să însoțească 
astronava care se îndepărta cu iuțeală spre necunoscut, spre 
viitorul umanității. 

„Un viitor”, medita Ching, care nu va putea fi negat. În 
minte, a început să numere secundele până când al doilea co- 
mutator putea fi acționat. 10... 15... 30... 

Cu un efort mintal deosebit Ching îşi întoarse privirea de 
la Prometeus și se concentră asupra celui de-al doilea. Da, 
evadarea lui Prometeus fusese descoperită căci degringolada 
începuse în jurul crucișătoarelor. Unele ecluze începeau să se 
închidă, unele încă înghiţeau rapid coloanele de soldaţi re- 
chemaţi la bord, alţii însă îşi continuau drumul spre emisfera 
însorită a asteroidului. 

1... 1110... 1'50”... 

Ching îi privi pe Fraţii săi. Cu toţii priveau spre punctul 
luminos care era Prometeus. Ching observă multe perechi de 
buze care se mișcau, numărând odată cu el. 

2'10... 220”... 230”... 240”... 

Robert Ching avu cea mai scurtă ezitare din viața lui, apoi 
ochii îi mijiră şi apăsă al doilea comutator. În interiorul aste- 
roidului, înconjurat de tone de plumb, un impuls electric a 
ajuns la panoul central de comandă al reactorului nuclear. 
Unul câte unul şi apoi într-o ucigătoare simultaneitate, pilonii 
de susținere s-au prăbușit, iar masa de reacție din interior se 
îndrepta irevocabil spre nivelul critic, spre momentul titani- 
cei explozii nucleare ce va transforma în atomi asteroidul și 
tot ceea ce se găsea în sau pe el - Fraţi, Gardieni, nave hege- 
monice. Explozie ce va distruge toate crucișătoarele și va eli- 
bera drumul către stele. 

Victorie prin sinucidere - actul haotic fundamental. 

Robert Ching ridică ochii să mai privească o dată stelele, 
imensa panoramă proiectată pe ecranul globular în interiorul 
căruia plutea. Deasupra celorlalți Fraţi - fiecare acum tăcut și 
singur în aceste ultime momente - Ching a zărit clipirea unei 
steluțe care dispărea în profunzimea spaţiului întunecat. 

Ching strânse din ochi şi imaginile de pe ecran le-a perce- 
put ca realitate însăși... Plutea în spaţiul liber, integrat în 
universul în care el nu reprezenta decât o fărâmă, în univer- 
sul miliardelor de stele, fiecare un soare și tot așa, sori după 
sori, fără sfârşit, haotic. 

Cu ochii minții clipa fatală care urma, era deja prezentă... 
Asteroidul, navele hegemonice, celulele propriului său corp, 
redate de focul nuclear Haosului primordial din care s-au în- 
trupat... Mintea sa, gândurile sale, ființa și personalitatea sa 
nu erau distruse ci dezintegrate, dispersate, făcute unul și 
același cu universul Haotic... 

Şi ultimul gând, când anticipaţia sa a devenit realitate, în 
timp ce asteroidul, navele și oamenii și Robert Ching erau 
pulverizați, a fost unul de pur extaz mistic, savurându-și moar- 
tea în timp ce îl cuprindea - o moarte victorioasă, o moarte 
care îl unea trup și spirit cu ceea ce divinizase. 

Robert Ching era în sfârşit unul şi același cu Haosul 


La un moment dat, Boris Johnson simţi un şoc teribil care 
l-a zdruncinat chiar şi în interiorul Coconului său absorbant. 
În clipa aceea cu buzele îngheţate de spaimă, Johnson se aş- 
tepta ca nava să fie spulberată în mii de fărâme sau, inevita- 
bil, un alt şoc să mai urmeze. Însă nu se întâmplă nimic. În 
schimb, auzi sau probabil i se păru că a auzit zgomotul unor 
mici zgârieturi pe carcasa navei, ca și cum ar fi pătruns într-un 
nor meteoric deosebit de dens. Și apoi... nimic. Nici alte zgâ- 
rieturi, nici alte şocuri, nici un zgomot, nimic. Era în viaţă. 
Toată lumea era în viață... Privirea i-a alunecat spre monito- 
rul central. Drept în față stelele şi întunericul, nimic mai mult. 

— Ce-a fost asta? 

— Nu ştiu, i-a răspuns Duntov. Poate... 

Duntov a întins mâna și a pornit monitorul cu imagini din 
spatele navei. Ecranul s-a luminat şi Johnson căută înfrigurat 
asteroidul şi navele hegemonice care, cu certitudine, îi ur- 
măreau... 


Însă imaginea era dezolantă. Acolo unde trebuia să fie poziţi- 
onat asteroidul nu se vedea decât un nor de praf şi sfărâmături 
atât de mici, încât păreau o sferă din cenușă. Asta simţise 
Johnson. Explozia asteroidului, bucăţile de metal și sfărâmă- 
turi ajungând din urmă și lovind carcasa lui Prometeus. As- 
teroidul şi navele erau doar praf... Și toți oamenii de acolo... 
Însă Prometeus era în siguranţă. 

Johnson avu din nou acel straniu sentiment de plutire în 
clipa în care Duntov opri propulsia reactivă. 

— Ce act poate fi mai Haotic decât Victoria prin sinucide- 
re? a vorbit Duntov încet, mai mult pentru sine. 

— Ce? 

— Un citat din Markowitz, îi explică Duntov. Se referă la 
aşa-numitul Act Haotic Fundamental - Victoria prin sinucidere. 

— Vrei să... vrei să spui că nu a fost un accident? Ching a 
atomizat asteroidul de bunăvoie? 

— Sunt sigur de asta. Au ales calea sacrificiului funda- 
mental pentru a distruge navele hegemonice. Și-au jertfit via- 
ţa pentru a ne salva pe noi. 

Boris Johnson înţelegea și nu înțelegea. Era o acțiune pe 
care doar un om rece şi calculat, un Gorov, putea să o facă - 
era normal ca vieţile câtorva oameni să nu incline balanţa în 
defavoarea destinului întregii umanităţi. Probabil altă soluţie 
mai „umană” nu ar fi fost posibilă. Pe undeva suspecta că nu 
fusese nimic premeditat în această decizie. Pentru Robert 
Ching nu fusese un act disperat, ci altceva, mult mai profund, 
cu implicații morale pe care el, Johnson, nu va fi niciodată 
capabil să le înțeleagă. 

Johnson se cutremură. Mileniul Religiilor se sfârşise de 
sute de ani. Sau s-a sfârşit acum, odată cu Robert Ching? „Mă 
îndoiesc... mă îndoiesc că se va sfârși vreodată...” medita 
Johnson. 

O oră mai târziu, când corecțţiile finale de curs au fost în- 
cheiate și Prometeus plonjase irevocabil spre drumul spre 
61 Cygnus, Boris Johnson privea încrezător la stelele pe care 
în curând le vor depăși cu o viteză incredibilă. Privea stelele, 
şi în această clipă când tentaculele Hegemoniei nu-l mai ajun- 
geau și-a dat seama că nimic nu era încheiat, că această clipă 
însemna tocmai un început. 

Ce va găsi acolo? Stea după stea, specie după specie, pri- 
mejdie după primejdie, fără de sfârşit în timp sau spaţiu. Ne- 
murirea speciei umane? Probabil. Însă acea nemurire trebuia 
smulsă unui Univers nepăsător, plantată și reimplantată la 
nesfârșit... 

Lupta abia acum începe. Peste un milion de ani va fi încă 
la început. Întotdeauna va fi la început. 

Boris Johnson, un punct fragil al temporarei entropii de 
sens schimbat, privea milioanele de stele care se aplatizau 
înaintea lui, insule într-un ocean infinit, fără de fund, fără ma- 
luri, fără orizont - şi de fapt privea, pentru prima dată în via- 
ţa lui, consistenţa Haosului. 

Și avea impresia că printre străfulgerările acelor stele 
printre miliardele de ochi orbi ai Haosului, atomii care fuse- 
seră cândva chipul lui Robert Ching se recompun și el îl pri- 
veşte. 

